ആരാണ് സമാധാനം ആഗ്രഹിക്കാത്തത് ... ?\nEditorial Kerala News News slide Uncategorizedതിരുത്ത്\nആരാണ് സമാധാനം ആഗ്രഹിക്കാത്തത് … ?\nBy : 24 Web Desk September 29, 2016 comments\nഉറിയിലെ ആക്രമണത്തിന് ഇന്ത്യ പകരം വീട്ടിയെന്ന വാർത്തയെത്തിയതോടെ രാജ്യം യുദ്ധലഹരിയിലേക്കിറങ്ങുകയാണ്. മുപ്പത്തിയെട്ടു ഭീകരരെയും രണ്ടു പാക് സൈനികരെയും വധിച്ചു കൊണ്ട് ഇന്ത്യ സൈനിക ശക്തിയുടെ കഴിവ് തെളിയിച്ചതിനെ രാജ്യത്തെ സർവ്വ കക്ഷികളും സ്വാഗതം ചെയ്യുന്നു. അസാധാരണമാം വിധം ഇന്ത്യൻ ജനത രാജ്യസ്നേഹത്താൽ ഉന്മത്തരാകുന്നു.\nയുദ്ധത്തിനായി ചെലവഴിക്കപ്പെട്ട ഏതാണ്ട് 50,000 കോടിയുടെ പ്രതിരോധ ബഡ്ജറ്റും , ജീവിതം കൊടുക്കേണ്ടി വന്ന 527 സൈനികരും , പരിക്കേറ്റു മടങ്ങിയ 1363 സൈനികരും കാർഗിലിന്റെ ബാക്കിപത്രങ്ങളാണ്.\nഈ ഒരു തിരിച്ചടി കൊണ്ട് അവസാനിക്കില്ല അതിർത്തിയിലെ പോരാട്ടം എന്നാണ് സൂചനകൾ. ഒരു യുദ്ധാന്തരീക്ഷത്തിൽ നിന്ന് കൊണ്ട് ചിന്തിക്കുക – ആരാണ് സമാധാനം ആഗ്രഹിക്കാത്തത് … ? ഇതിനുത്തരം കാണാൻ 1999 ലെ കാർഗിൽ യുദ്ധത്തിന് ശേഷം ഇന്ത്യയിൽ എന്ത് സംഭവിച്ചു എന്നറിയുക..- യുദ്ധ വിജയത്തെ തുടർന്ന് ഇന്ത്യൻ ഓഹരി വിപണി 1500 പോയിന്റ് കുതിച്ചുയർന്നു. ഇന്ത്യയുടെ പ്രതിരോധ ബഡ്ജറ്റ് ഇരട്ടിയായി കുത്തനെ ഉയർത്തപ്പെട്ടു. തൊട്ടടുത്തു നടന്ന ലോക്സഭാ തെരഞ്ഞെടുപ്പിൽ എൻ.ഡി.എ. വൻ വിജയം സ്വന്തമാക്കി.\nയുദ്ധത്തിനായി ചെലവഴിക്കപ്പെട്ട ഏതാണ്ട് 50,000 കോടിയുടെ പ്രതിരോധ ബഡ്ജറ്റും , ജീവിതം കൊടുക്കേണ്ടി വന്ന 527 സൈനികരും , പരിക്കേറ്റു മടങ്ങിയ 1363 സൈനികരും കാർഗിലിന്റെ ബാക്കിപത്രങ്ങളാണ്. പ്രതിരോധ ഇടപാടുകളിലെ വൻ അഴിമതി ആരോപണങ്ങൾ , കൊല്ലപ്പെട്ട സൈനികർക്കായി വാങ്ങിയ ശവപ്പെട്ടിയുമായി ബന്ധപ്പെട്ട കുംഭകോണം , കാർഗിൽ യുദ്ധ വിധവകൾക്കായി വിഭാവനം ചെയ്ത ആദർശ് ഫ്ലാറ്റ് സമുച്ചയത്തിന്റെ പേരിൽ നടന്ന വൻ അഴിമതി ഇവയൊക്കെ യുദ്ധാനന്തരം നമ്മൾ ചവച്ചു തുപ്പിയ മാലിന്യങ്ങൾ .\nവീണ്ടും യുദ്ധത്തിന്റെ മുറവിളി ഉയരുമ്പോൾ രാജ്യസ്നേഹത്തിന്റെ പതാക മടക്കിവച്ച് സമാധാനം ആഗ്രഹിക്കാത്ത ചിലരെ തിരിച്ചറിയുക.\nആയുധങ്ങളുടെ തീരാ ശേഖരം വില്പനയ്ക്കായി ഒരുക്കിവച്ചിരിക്കുന്ന വൻശക്തികൾ, ഇടപാടുകളിൽ കോടികൾ കൊയ്യാനൊരുങ്ങി നിൽക്കുന്ന ഇടനിലക്കാരും രാഷ്ട്രീയ പിമ്പുകളും…\nയുദ്ധാനന്തരം കാത്തിരിക്കുന്ന അഴിമതികളുടെ അനന്തസാധ്യതകൾ …\nഇതിനെല്ലാം മേലെ , അടുത്തകൊല്ലം ആറുസംസ്ഥാനങ്ങളിൽ നടക്കാനിരിക്കുന്ന നിർണായക തെരഞ്ഞെടുപ്പുകൾ …\nഅന്തിമ വിജയം യുദ്ധത്തിനോ സമാധാനത്തിനോ …? കാത്തിരുന്നു കാണുക !


ലോകസമ്പന്നൻ ഇലോൺ മസ്കിനും ചൈനീസ് കോപ്പി : വീഡിയോ വൈറലാകുന്നു | China|TESLA|Elone Musk\nലോകസമ്പന്നൻ ഇലോൺ മസ്കിനും ചൈനീസ് കോപ്പി : വീഡിയോ വൈറലാകുന്നു\nDec 30, 2021, 08:47 am IST\nബീജിംഗ്: ശതകോടീശ്വരനായ ഇലോൺ മസ്കിന് ചൈനയിൽ അപരനുണ്ടെന്ന് റിപ്പോർട്ടുകൾ. മസ്കിന്റെ രൂപസാദൃശ്യമുള്ള ഒരു ചൈനക്കാരന്റെ വീഡിയോയാണ് ഇപ്പോൾ സമൂഹ മാധ്യമങ്ങളിൽ വൈറലായിക്കൊണ്ടിരിക്കുന്നത്. ടിക്ടോക്കിന്റെ ചൈനീസ് പതിപ്പായ ഡോയലിലാണ് ഈ വിഡിയോ ആദ്യം പുറത്തുവന്നത്.\nടെസ്ല, പേപാൽ, സ്പേസ് എക്സ് എന്നീ വൻകിട കമ്പനികളുടെ തലവനാണ് മസ്ക്. ഒരു കറുത്ത ടെസ്ല കാറിനോട് ചേർന്ന് ക്യാമറയിലേക്ക് നോക്കി നിന്ന് എന്തോ പറയുന്നതാണ് ഇലോൺ മസ്‌കിന്റെ അപരന്റെ വീഡിയോ. മസ്‌ക് എന്ന പേരിനെ ചൈനീസ്‌വത്കരിച്ച് വീഡിയോയിലെ വ്യക്തിയുടെ പേര് ‘യി-ലോങ്ങ് മസ്‌ക്’ ആണെന്നും ചിലർ അഭിപ്രായപ്പെടുന്നുണ്ട്.\nഎന്നാൽ, ഈ വീഡിയോ യാഥാർത്ഥ്യമാണോയെന്ന കാര്യം ഇനിയും തെളിയിക്കപ്പെട്ടിട്ടില്ല. ഡീപ്ഫെയ്ക്ക് എന്ന ആപ്പ് ഉപയോഗിച്ച് നിർമിച്ചതാണെന്ന സംശയവും ജനങ്ങൾക്കിടയിൽ വ്യാപകമായി ഉയർന്നിട്ടുണ്ട്. വ്യാജ വാർത്തകൾ, സാമ്പത്തിക തട്ടിപ്പുകൾ, സെലിബ്രിറ്റികളുടെ അശ്ലീല വിഡിയോകൾ എന്നിവ തയ്യാറാക്കാൻ ഉപയോഗിക്കുന്ന ആപ്പാണ് ഡീപ്ഫെയ്‌ക്ക്.\nChina TESLA Elone Musk\nസൈനിക ക്ഷേമ ഡയറക്ടറേറ്റില് സിസ്റ്റം അനലിസ്റ്റ് ഒഴിവ്\nലോകം ഒമിക്രോണ്-ഡെല്‍റ്റ ഇരട്ട ഭീഷണിയിൽ, വരുന്നത് 'കൊവിഡ് സുനാമി'യെന്ന് ലോകാരോഗ്യ സംഘടനാ തലവന്


ശ്യാമദ്രവ്യമെന്ന ഡാര്‍ക്ക് മാറ്റര്\nശ്യാമദ്രവ്യമെന്ന ഡാര്‍ക്ക് മാറ്റര് (Dark matter)\n⭕ വിദ്യുത്കാന്തിക വികിരണങ്ങളുപയോഗിച്ചാണ് ആധുനിക കാലത്ത് ശാസ്ത്രജ്ഞര് പ്രപഞ്ച പഠനം നടത്തുന്നത്. ഗാമാകിരണങ്ങള് മുതല് റേഡിയോ തരംഗങ്ങള് വരെ അതിലുള്‍പ്പെടും. ദൃശ്യപ്രകാശവും ഈ വര്‍ണ്ണരാജിയിലെ ഒരംഗമാണ്. തരംഗ ദൈര്‍ഘ്യത്തിന്റെ ആരോഹണ ക്രമത്തില് വിന്യസിക്കപ്പെട്ടിട്ടുള്ള ഈ വര്‍ണ്ണരാജിയില് പ്രകാശം മാത്രമേ മനുഷ്യ നേത്രത്തിന് ഗോചരമാവുകയുള്ളൂ. എന്നാല് സാങ്കേതിക വിദ്യയുടെ വളര്‍ച്ച ഗാമാകിരണങ്ങള്, എക്‌സ് കിരണങ്ങള്, അള്‍ട്രാവയലറ്റ്, ഇന്‍ഫ്രാറെഡ് തരംഗങ്ങള്, റേഡിയോ തരംഗങ്ങള് എന്നിങ്ങനെ വിദ്യുത്കാന്തിക സ്‌പെക്ട്രത്തിലെ എല്ലാ അംഗങ്ങളും പ്രപഞ്ച പഠനത്തിനുപയോഗിക്കുന്ന ടൂളുകളായി മാറ്റുന്നതിന് ശാസ്ത്രത്തിന് കഴിഞ്ഞു.\n⭕ ഇത്തരം തരംഗ ദൈര്‍ഘ്യമുപയോഗിച്ച് തിരിച്ചറിയാന് കഴിയാത്തതും ഗുരുത്വാകര്‍ഷണ സ്വഭാവം മാത്രം പ്രകടിപ്പിക്കുന്നതുമായ സുതാര്യ ദ്രവ്യരൂപമാണ് ശ്യാമദ്രവ്യമെന്ന ഡാര്‍ക്ക്മാറ്റര്. പ്രപഞ്ചത്തിലെ ദ്രവ്യ ഊര്‍ജ വിന്യാസം പരിഗണിച്ചാല് നക്ഷത്രസമൂഹങ്ങളും, നക്ഷത്രാന്തര ധൂളീപടലവും, വാതക മേഘങ്ങളും, നെബുലകളും, ഗ്രഹ കുടുംബങ്ങളുമെല്ലാം ഉള്‍പ്പെടുന്ന സാധാരണ ദ്രവ്യം (Baryonic Matter) പ്രപഞ്ചത്തിന്റെ കേവലം 4.9 ശതമാനം മാത്രമേ ഉണ്ടാകൂ. ആകെ പ്രപഞ്ച ദ്രവ്യത്തിന്റെ 26.8 ശതമാനവും ശ്യാമദ്രവ്യമെന്ന ദുരൂഹ പ്രതിഭാസമാണ് . അവശേഷിക്കുന്ന 68.3 ശതമാനം പ്രപഞ്ചവും ഡാര്‍ക്ക് എനര്‍ജിയെന്ന ഋണ മര്‍ദമാണ്. പേരു സൂചിപ്പിക്കുന്നതുപോലെ ഈ നെഗറ്റീവ് എനര്‍ജി ഒരു ഊര്‍ജരൂപമൊന്നുമല്ല. പ്രപഞ്ച വികാസം സൂചിപ്പിക്കുന്നതിന് കോസ്‌മോളജിസ്റ്റുകള് ഉപയോഗിക്കുന്ന ഒരു ടൂളാണിത്.\n⭕ ശ്യാമദ്രവ്യമെന്ന പരികല്‍പന ഏഴു പതിറ്റാണ്ടു മുമ്പു മുതല് ശാസ്ത്രലോകം ചര്‍ച്ചചെയ്തു തുടങ്ങിയതാണ്. 1932 മുതല് യാന് ഊര്‍ട്ട് എന്ന ശാസ്ത്രജ്ഞന് ക്ഷീരപഥത്തിലെ നക്ഷത്രങ്ങളുടെ എണ്ണവും ഗാലക്സിയുടെ ഭ്രമണ വേഗതയും തമ്മില് പൊരുത്തപ്പെടുന്നില്ലെന്നു കണ്ടെത്തി. അദൃശ്യമായ മറ്റേതെങ്കിലുമൊരു ദ്രവ്യ പിണ്ഡം പ്രധാനം ചെയ്യുന്ന ഗുരുത്വബലമായിരിക്കണം പൊരുത്തപ്പെടാത്ത ഇത്തരം ഭ്രമണ വേഗതയ്ക്കു പിന്നില്ലെന്ന് അദ്ദേഹം സിദ്ധാന്തിച്ചു. 1933ല് ഫ്രിട്‌സ് സ്വിക്കിയും പിന്നീട് 1939ല് ഹൊറെയ്‌സ് ഡബ്ല്യു. ബാബ്‌കോക്കും ഇതേ സംശയം പ്രകടിപ്പിച്ചു. എന്നാല് ഇതൊന്നും ശ്യാമദ്രവ്യമെന്ന ദൂരൂഹ ദ്രവ്യരൂപത്തെക്കുറിച്ച് സംശയിക്കാന് തക്ക ബലമുള്ള സിദ്ധാന്തങ്ങളായിരുന്നില്ല. 1960കളില് വേര റൂബിന് നക്ഷത്ര സമൂഹങ്ങളുടെ ഭ്രമണവക്രം അപഗ്രഥിച്ചു നടത്തിയ പഠനങ്ങളാണ് ശ്യാമദ്രവ്യത്തിന്റെ സാന്നിധ്യം സൈദ്ധാന്തികമായി തെളിയിച്ചത്. വിദൂര ഗാലക്‌സികള് പ്രദര്‍ശിപ്പിക്കുന്ന അയഥാര്‍ഥ പ്രതിബിംബങ്ങള് സമീപ നക്ഷത്രകുടുംബങ്ങളിലുള്ള ശ്യാമദ്രവ്യത്തിന്റെ സ്വാധിനത്തിലുണ്ടാകുന്ന ഗ്രാവിറ്റേഷണല് ലെന്‍സിംഗ് എന്ന പ്രതിഭാസം കാരണമാണെന്ന് ഇന്ന് ശാസ്ത്രജ്ഞര്‍ക്കറിയാം. സാധാരണ ദ്രവ്യകണികകള് കൊണ്ടല്ല ഡാര്‍ക്ക് മാറ്റര് നിര്‍മ്മിക്കപ്പെട്ടിരിക്കുന്നത്. അതുകൊണ്ടുതന്നെ അത് തിരിച്ചറിയുന്നതും അത്ര എളുപ്പമല്ല. നിരവധി ഭൂതല ബഹിരാകാശ ഡിറ്റക്ടറുകള് ശ്യാമദ്രവ്യത്തെ തേടിയുള്ള പരീക്ഷണങ്ങളില് ഏര്‍പ്പെട്ടുകൊണ്ടിരിക്കുകയാണ്.\n⭕ സംശയാസ്പദവും നിഗൂഢവുമെന്നാണ് കോസ്‌മോളജിസ്റ്റുകള് ശ്യാമദ്രവ്യത്തെ വിശേഷിപ്പിക്കുന്നത്. പ്രപഞ്ചദ്രവ്യത്തെ മാത്രം പരിഗണിച്ചാല് ആകെ ദ്രവ്യത്തിന്റെ 84.5 ശതമാനവും നിര്‍മ്മിക്കപ്പെട്ടിരിക്കുന്നത് ഈ ദുരൂഹ ദ്രവ്യരൂപം കൊണ്ടാണ്. ഭൗതിക ശാസ്ത്രത്തിലെ എല്ലാ പ്രമാണങ്ങളും പടുത്തുയര്‍ത്തിയിരിക്കുന്നത് അവശേഷിക്കുന്ന 15.5 ശതമാനം ബേര്യോണിക് മാറ്ററിലാണ്. ഡാര്‍ക്ക് എനര്‍ജിയെന്ന നെഗററീവ് ഊര്‍ജ്ജത്തെ പരിഗണിച്ചിട്ടില്ലെന്നുമറിയണം. ശ്യാമദ്രവ്യത്തെക്കുറിച്ച് ഇന്ന് നിലവിലുള്ള പരികല്‍പ്പനകള് എന്താണെന്നു പരിശോധിക്കാം.\n⭕ ക്വാര്‍ക്കുകള്, ഇലക്‌ട്രോണുകള് എന്നീ മൗലിക കണങ്ങള് കൊണ്ട് നിര്‍മ്മിക്കപ്പെട്ടിട്ടുള്ള ബേര്യോണിക് ദ്രവ്യവുമായി വളരെ കുറച്ചു മാത്രം പ്രതിപ്രവര്‍ത്തിക്കുന്നതും (Weakly Interacting Massive Particles-WIMPs) പിണ്ഡമുള്ളതും വൈദ്യുതപരമായി നിര്‍വീര്യമായതുമായ കണങ്ങള് കൊണ്ടാണ് ഡാര്‍ക്ക് മാറ്റര് നിര്‍മ്മിക്കപ്പെട്ടിട്ടുള്ളത് എന്നാണ് ഭൂരിഭാഗം കോസ്‌മോളജിസ്റ്റുകളും അഭിപ്രായപ്പെടുന്നത്. ഒരു ഇലക്‌ട്രോണിന്റെ പിണ്ഡത്തിന്റെ പത്തു ലക്ഷത്തില് ഒരു ഭാഗം മാത്രമാണ് ഈ കണികകളുടെ മാസ്. ഇലക്‌ട്രോണുകളുടെ പ്രതിപ്രവര്‍ത്തന ശേഷിയുടെ ആയിരം കോടിയില് ഒന്നു മാത്രമാണ് ഈ കണികകളുടെ പ്രതിപ്രവര്‍ത്തന തീവ്രത. ആക്‌സിയോണുകള് എന്ന പേരാണ് പൊതുവെ കോസ്‌മോളജിസ്റ്റുകള് ശ്യാമദ്രവ്യ കണികകളെ അഭിസംബോധന ചെയ്യാന് ഉപയോഗിക്കുന്നത്. ആക്‌സിയോണുകളുടെ മാസ് 0.00001 ഇലക്‌ട്രോണ് വോള്‍ട്ട് ആണെന്നാണ് കണക്കാക്കപ്പെടുന്നത്. പ്രകാശ ക്വാണ്ടമായ ഫോട്ടോണ്, ഗുരുത്വ ക്വാണ്ടമായ ഗ്രാവിറ്റോണ്, ഈ ബോസോണുകളുടെ കൗണ്ടര് പാര്‍ട്ടായ ഫോട്ടിനോ, ഗ്രാവിറ്റിനോ, അതുമല്ലെങ്കില് ഇവ കൂടിച്ചേര്‍ന്ന മറ്റൊരു കണമോ, ന്യൂട്രിനോകള് എന്ന അതിശീഘ്ര ന്യൂട്രല് കണമോ, അതിന്റെ പ്രതികണമായ ന്യൂട്രാലിനോ എന്നിങ്ങനെയുള്ള കണങ്ങളോ ആയിരിക്കാം ശ്യാമദ്രവ്യത്തിന്റെ അടിസ്ഥാന കണികകള് എന്നാണ് ഭൂരിപക്ഷം ഭൗതിക ശാസ്ത്രജ്ഞരും കരുതുന്നത്. സാധാരണ ദ്രവ്യവുമായുള്ള പ്രതിപ്രവര്‍ത്തന ശേഷിയനുസരിച്ച് ശ്യാമദ്രവ്യത്തെ കോള്‍ഡ്, വാം, ഹോട്ട്, മിക്‌സഡ് എന്നിങ്ങനെ നാലായി വര്‍ഗീകരിച്ചിട്ടുണ്ട്. ഇതില് പ്രതിപ്രവര്‍ത്തനശേഷി നന്നേ കുറഞ്ഞ കോള്‍ഡ് ഡാര്‍ക്ക് മാറ്ററാണ് പ്രപഞ്ചത്തില് ആധിപത്യം പുലര്‍ത്തുന്നത് എന്നാണ് കരുതപ്പെടുന്നത്.\n⭕ പരമ്പരാഗത മഹാവിസ്‌ഫോടന മാതൃകയനുസരിച്ച് പ്രപഞ്ചോല്പത്തിയുടെ ആദ്യ നിമിഷങ്ങളിലെ ഉന്നത താപനിലയിലും മര്‍ദത്തിലും നിറഞ്ഞുനിന്ന അതാര്യമായ പ്ലാസ്മയിലെ തീവ്ര വികിരണങ്ങള് ബേര്യോണിക് ദ്രവ്യമെന്ന ക്വാര്‍ക്ക്-ഇലക്‌ട്രോണ് ദ്രവ്യ രൂപീകരണം തടസപ്പെടുത്തി. എന്നാൽ പ്രതിപ്രവർത്തനശേഷിയില്ലാത്ത ശ്യാമദ്രവ്യ രൂപീകരണം ഈ ഘട്ടത്തില് അനായാസമായി നടന്നു. പ്രപഞ്ചോൽപത്തിയേത്തുടര്‍ന്നുള്ള ആദ്യത്തെ 3,80,000 വര്‍ഷങ്ങളില് ഈ അവസ്ഥ നിലനിന്നു. പിന്നീട് പ്ലാസ്മ തണുക്കുകയും സുതാര്യമാവുകയും ചെയ്തപ്പോഴാണ് സാധാരണ ദ്രവ്യരൂപീകരണം നടന്നത്. അപ്പോഴേക്കും ശ്യാമദ്രവ്യം പ്രപഞ്ചമാകെ വ്യാപിക്കുകയും പ്രപഞ്ച വികാസത്തെ നിയന്ത്രിക്കുന്ന മുഖ്യ ഗുരുത്വ സ്രോതസ്സായി മാറുകയും ചെയ്തു.\nശ്യാമദ്രവ്യം പ്രദാനം ചെയ്യുന്ന ഗുരുത്വബലം ശൈശവ പ്രപഞ്ചത്തിലെ നക്ഷത്ര കുടുംബങ്ങളുടെ പരിണാമത്തെ നിയന്ത്രിച്ചു നിര്‍ത്തിയിരുന്നിലെങ്കില് പ്രപഞ്ചത്തില് ഗ്രഹരൂപീകരണമോ, അവയില് ജീവനോ ഉണ്ടാകുമായിരുന്നില്ല.\n⭕ ഇനി പരോക്ഷമായെങ്കിലും ശ്യാമദ്രവ്യ സാന്നിധ്യം എങ്ങനെയാണ് ശാസ്ത്രജ്ഞര് കണ്ടെത്തുന്നത് എന്നു നോക്കാം. വിദൂര ഗാലക്‌സികളില് നിന്നുവരുന്ന പ്രകാശ കിരണങ്ങള് സ്‌പേസിലുള്ള ഡാര്‍ക്ക് മാറ്റര് സൃഷ്ടിക്കുന്ന ഗുരുത്വബലം കാരണം വക്രീകരിക്കപ്പെടുകയും ഗാലക്‌സികളുടെ ഒന്നിലധികം അയഥാര്‍ഥ പ്രതിബിംബങ്ങള് സൃഷ്ടിക്കുകയും ചെയ്യും. ഗ്രാവിറ്റേഷണല് ലെന്‍സിംഗ് എന്നാണീ പ്രതിഭാസം അറിയപ്പെടുന്നത്. ഒരു ഫിഷ് ടാങ്കിലേക്കു നോക്കുന്ന നിരീക്ഷകന് അതിനുള്ളിലുള്ള വസ്തുക്കള് ദൃശ്യമാകുമ്പോഴും അവയുടെ സ്ഥാനത്തേക്കുറിച്ചുള്ള അവ്യക്തത നിലനില്‍ക്കുന്നതിന് തുല്യമാണിതും. സുതാര്യവും വിദ്യുത്കാന്തിക വികിരണങ്ങളുമായി പ്രതിപ്രവര്‍ത്തിക്കാത്തതുമാണെങ്കിലും ഡാര്‍ക്ക് മാറ്ററിന് മാസുണ്ട്. അതു സൃഷ്ടിക്കുന്ന ഗുരുത്വ വലിവില് പ്രകാശമുള്‍പ്പെടെയുള്ള വികിരണങ്ങള്‍ക്ക് സംഭവിക്കുന്ന വക്രീകരണ തോത് കണക്കുകൂട്ടിയാണ് പ്രപഞ്ചത്തില് ഡാര്‍ക്ക് മാറ്ററിന്റെ സാന്നിധ്യം സൈദ്ധാന്തികമായി തെളിയിക്കുന്നത്


മാസങ്ങൾക്കു മുൻപ് കാണാതായ പതിനാറുകാരന്റെ മൃതദേഹം കണ്ടെത്തി – Media Mangalam\nതളിക്കുളം: അമ്മയ്‌ക്കൊപ്പം ബാങ്കിൽ വന്ന ശേഷം കാണാതായ വിദ്യാർത്ഥിയുടെ മൃതദേഹം അഴുകിയ നിലയിൽ കണ്ടെത്തി. ചേറ്റുവ എം.ഇ.എസ്. സെന്ററിന് കിഴക്ക് ചാണാശ്ശേരി സനോജ്- ശില്പ ദമ്പതിമാരുടെ മകന് അമല്‍കൃഷ്ണയെ(16)യാണ് തളിക്കുളം ഹൈസ്‌കൂളിനടുത്ത് ദേശീയപാതക്കരികിലെ ആള്‍ത്താമസമില്ലാത്ത വീട്ടില് തൂങ്ങി മരിച്ച നിലയില് കണ്ടെത്തിയത്. കഴിഞ്ഞ മാര്‍ച്ച് 18-നാണ് അമല്‍കൃഷ്ണയെ കാണാതായത്.\nഏങ്ങണ്ടിയൂര് ഗ്രാമപ്പഞ്ചായത്ത് മുന് അംഗം ഇര്‍ഷാദ് കെ. ചേറ്റുവയും അമല്‍കൃഷ്ണയുടെ ബന്ധുക്കളുമെത്തിയാണ് മൃതദേഹം തിരിച്ചറിഞ്ഞത്.\nഅമല് കൃഷ്ണയുടെ കൈവശമുണ്ടായിരുന്ന എ.ടി.എം. കാര്‍ഡിന്റെ അവശിഷ്ടം വീടിന്റെ ഗോവണിപ്പടിയില് നിന്നും കണ്ടെത്തി. പാന്റ്‌സിന്റെ പോക്കറ്റില് നിന്ന് അമല്‍കൃഷ്ണ ഉപയോഗിച്ചിരുന്ന മൊബൈല് ഫോണും ലഭിച്ചിട്ടുണ്ട്.\nദേശീയപാതാ വികസനത്തിന്റെ ഭാഗമായി ഹൈസ്‌കൂള് ഗ്രൗണ്ടിന് സമീപത്തെ ഹോട്ടല് പൊളിച്ചുപോകുന്നതിനാല് ഹോട്ടല് നടത്തിപ്പുകാര് അടഞ്ഞുകിടന്നിരുന്ന ഈ വീട് വാടകക്കെടുത്തിരുന്നു. വീട് വൃത്തിയാക്കാന് എത്തിയപ്പോള് രൂക്ഷമായ ദുര്‍ഗന്ധം അനുഭവപ്പെട്ടു. തുടര്‍ന്ന് നടത്തിയ പരിശോധനയിലാണ് വീടിനകത്ത് മാസങ്ങള് പഴക്കമുള്ള മൃതദേഹം കണ്ടത്. വീടിന്റെ പിന്‍വാതില് തള്ളിത്തുറന്ന നിലയിലായിരുന്നു. മൃതദേഹം പോസ്റ്റ്മോര്‍ട്ടത്തിനായി മെഡിക്കല് കോളേജ് ആശുപത്രിയിലേക്ക് മാറ്റി.\nഡി.ഐ.ജി. അക്ബര്, ജില്ലാ റൂറല് എസ്.പി. പൂങ്കുഴലി, ക്രൈംബ്രാഞ്ച് ഡി.വൈ.എസ്.പി. ഷാജ് ജോസ്, തുടങ്ങിയവര് സ്ഥലത്തെത്തി അന്വേഷണം നടത്തി. മൃതദേഹത്തിന്റെ ഡി.എന്.എ. പരിശോധന ഇന്ന് നടക്കും.\nmissing suicide തളിക്കുളം വിദ്യാർത്ഥി\nരഹസ്യബന്ധം ചോദ്യം ചെയ്ത ഭർത്താവിനെ തീകൊളുത്തികൊന്ന സംഭവം; ഭാര്യയും ആൺസുഹൃത്തും അറസ്റ്റിൽ\nഫ്ളാറ്റ് നിര്‍മ്മാണ കരാര് ലംഘനം; ബില്‍ഡർക്ക് 2.69 കോടി രൂപ നഷ്ടപരിഹാരം നല്‍കാന് ഉത്തരവ്


ipl-2020-set-to-be-played-from-september-19-to-november-8-in-uae-bcci-sources | കോവിഡിനിടയിലും ക്രിക്കറ്റ് പ്രേമികൾക്ക് സന്തോഷ വാർത്ത; ഐപിഎൽ മത്സരങ്ങൾ സെപ്റ്റംബർ 19ന് ആരംഭിക്കും; യുഎഇയിൽ നടക്കുന്ന 13-ാം സീസണിലെ ഫൈനൽ നവംബർ എട്ടിനെന്നും റിപ്പോർട്ട് - MarunadanMalayalee.com\nJuly 24, 202012:13 PM IST Permalink\nന്യൂഡൽഹി: ഇന്ത്യൻ പ്രീമിയർ ലീഗ്(ഐപിഎൽ) സെപ്റ്റംബർ 19-ന് ആരംഭിക്കുമെന്ന് റിപ്പോർട്ട്. ബി.സി.സിഐ വൃത്തങ്ങളെ ഉദ്ധരിച്ച് പി.ടി.ഐ ആണ് ഇക്കാര്യം റിപ്പോർട്ട് ചെയ്തിരിക്കുന്നത്. യു.എ.ഇ ആയിരിക്കും ഐ.പി.എൽ 13-ാം സീസണ് വേദിയാകുകയെന്നും നവംബർ എട്ടിനായിരിക്കും ഫൈനലെന്നുമാണ് വിവരം. 51 ദിവസമായാണ് മത്സരങ്ങൾ പൂർത്തിയാകുക. മത്സരങ്ങളുടെ സമയക്രമം തീരുമാനിക്കുന്നതിനു മറ്റുമായി അടുത്തയാഴ്ച ഐ.പി.എൽ ഭരണ സമിതി യോഗം ചേരുന്നുണ്ട്.\nഐ.പി.എല്ലിന്റെ 13-ാം പതിപ്പ് കഴിഞ്ഞ മാർച്ചിൽ തുടങ്ങി മേയിൽ അവസാനിക്കേണ്ടതായിരുന്നു. ആ സമയത്ത് കോവിഡ് രോഗവ്യാപനം കാരണം രാജ്യം ലോക്ഡൗണിലായിരുന്നെങ്കിലും ടൂർണമെന്റ് ഉപേക്ഷിക്കാതിരുന്നത് ട്വന്റി 20 ലോകകപ്പ് മാറ്റിവച്ചാൽ ആ സമയം ഐ.പി.എല്ലിനുവേണ്ടി ഉപയോഗിക്കാം എന്നതുകൊണ്ടായിരുന്നു. നീണ്ട കാലത്തെ ചർച്ചകൾക്കൊടുവിൽ ട്വന്റി 20 ക്രിക്കറ്റ് ലോകകപ്പ് നീട്ടിവെക്കാൻ ഐ.സി.സി തീരുമാനിച്ചതോടെയാണ് ഐ.പി.എൽ നടക്കാനുള്ള സാധ്യതകൾ സജീവമായത്.\nമത്സരത്തിന് വേദിയാകേണ്ട ഓസ്ട്രേലിയയിലെ സിഡ്നിയിലും മെൽബണിലും കോവിഡ് രോഗികൾ കൂടിവരുന്ന സാഹചര്യത്തിലാണ് ട്വന്റി 20 ലോകകപ്പ് മാറ്റിയത്. കോവിഡ് വ്യാപനത്തിന്റെ പശ്ചാത്തലത്തിലാണ് തീരുമാനം. ഐ.സി.സി ബോർഡ് മീറ്റിങ്ങിലാണ് ഇത് സംബന്ധിച്ച് തീരുമാനം എടുത്തത്. ഈ വർഷം അവസാനം ഓസ്ട്രേലിയയിലായിരുന്നു ട്വന്റി-20 ലോകകപ്പ് നടക്കേണ്ടിയിരുന്നത്. ഒക്ടോബർ 18 മുതൽ നവംബർ 15 വരെ മത്സരങ്ങൾ നടത്താനായിരുന്നു നേരത്തേ തീരുമാനിച്ചിരുന്നത്.


ഒരുവർഷത്തിനിടെ 21 കുഞ്ഞുങ്ങൾക്ക് അമ്മയായി ക്രിസ്റ്റിന; 105 കുട്ടികൾ വേണമെന്ന് ദമ്പതികൾ - Bharath News Live\nഒരുവർഷത്തിനിടെ 21 കുഞ്ഞുങ്ങൾക്ക് അമ്മയായി ക്രിസ്റ്റിന; 105 കുട്ടികൾ വേണമെന്ന് ദമ്പതികൾ\nവാടകഗർഭപാത്രത്തിലൂടെ 21 കുഞ്ഞുങ്ങളെ സ്വന്തമാക്കി റഷ്യൻ യുവതി. ഒരു വർഷത്തിനുള്ളില് 21 കുഞ്ഞുങ്ങളുടെ അമ്മയായിരിക്കുകയാണ് ക്രിസ്റ്റിന ഒസ്ടുർക് എന്ന 24–കാരി. കുഞ്ഞുങ്ങൾക്കായി പ്രതിവർഷം ചിലവഴിക്കുന്നത് 70ലക്ഷം രൂപയാണ്.\nമോസ്കോ സ്വദേശിനിയാണ് ക്രിസ്റ്റിന. ഹോട്ടൽ ഉടമയും കോടീശ്വരനുമായ ഗലിപ് ഒസ്ടുർക് എന്ന 57–കാരനാണ് ക്രിസ്റ്റിനയുടെ ഭർത്താവ്. 2020 മാർച്ച് മുതൽ 2021 ജുലൈ വരെയുള്ള കാലയളവിലാണ് വാടക ഗർഭധാരണത്തിലൂടെ ഇവർക്ക് 24 കുട്ടികൾ ജനിച്ചത്. മുൻബന്ധത്തിൽ ക്രിസ്റ്റിനയ്ക്ക് ആറു വയസ്സുകാരിയായ മകളുണ്ട്. ‘സദാസമയവും കുഞ്ഞുങ്ങൾക്കൊപ്പം ഇരിക്കാനാണ് എനിക്ക് ഇഷ്ടം. അമ്മമാർ കുഞ്ഞുങ്ങൾക്കായി ചെയ്തുകൊടുക്കുന്ന കാര്യങ്ങൾ മിക്കതും ഞാൻ തന്നെ ചെയ്യണം എന്ന് നിർബന്ധമുണ്ട്. എന്നാൽ എല്ലാവരുടെയും കാര്യങ്ങൾ നോക്കാൻ ചിലപ്പോൾ സമയം ലഭിക്കാറില്ല. എങ്കിലും പരമാവധി അവരുടെ കാര്യങ്ങൾ ഞാൻ തന്നെ ചെയ്യും.’– ക്രിസ്റ്റിന പറയുന്നു.\nകുട്ടികളെ നോക്കാനായി മാത്രം മികച്ച ശമ്പളം നൽകി 16 ആയമാരെയും ഇവർ നിർത്തിയിട്ടുണ്ട്. 2020 മാർച്ച് 10നായിരുന്നു ഇവരുടെ ആദ്യ കുഞ്ഞ് മുസ്തഫ ജനിച്ചത്. ഇരുപത്തിയൊന്നാമത്തെ കുട്ടി ജൂഡിക്ക് മൂന്നുമാസമാണ് പ്രായം. കുഞ്ഞുങ്ങളുടെ കാര്യത്തിൽ വ്യാപൃതയായിരിക്കുന്നതിനാൽ ഒരുദിവസം പോലും തനിക്ക് മുഷിപ്പു തോന്നാറില്ലെന്നും ക്രിസ്റ്റിന പറഞ്ഞു. കുഞ്ഞുങ്ങളുടെ ആവശ്യങ്ങൾക്കു മാത്രമായി ഒരാഴ്ച 4000 പൗണ്ടാണ് (നാലര ലക്ഷം രൂപ)യാണ് ക്രിസ്റ്റിനയുടെ ചിലവ്.\nഇതുവരെ ദമ്പതികള് ഏകദേശം ഒന്നരക്കോടിയോളം രൂപയാണ് ചിലവഴിച്ചത്. ഇതിലൊന്നും നിർത്താനും ഇവർ ഉദ്ദേശിച്ചിട്ടില്ല. 105 കുട്ടികളെ വേണമെന്നാണ് ക്രിസ്റ്റിനയുടെ ആഗ്രഹം. വാടക ഗർഭധാരണം എന്ന ആശയം തനിക്കും ഭര്‍ത്താവ് ഗലിപ്പിനും കുറഞ്ഞ സമയത്തിനുള്ളിൽ കൂടുതൽ കുട്ടികൾ വേണമെന്ന ആഗ്രഹത്തിന്റെ പുറത്ത് ഉണ്ടായതാണെന്നാണ് ക്രിസ്റ്റിന പറയുന്നു.


സൗദിയിൽ ഇന്ന് 951 പേർക്ക് കൂടി കോവിഡ് | Saudi|COVID\nറിയാദ്: സൗദി അറേബ്യയിൽ കൊവിഡ് കേസുകളുടെ എണ്ണം നാല് ലക്ഷം കടന്നിരിക്കുന്നു. ഇന്ന് 951 പേർക്ക് കൂടി കൊറോണ വൈറസ് രോഗ ബാധ സ്ഥിരീകരിച്ചതോടെ രാജ്യത്ത് അകെ റിപ്പോർട്ട് ചെയ്ത കേസുകളുടെ എണ്ണം 4,00,228 ആയിരിക്കുന്നു. 608 പേർ ഇന്ന് രോഗമുക്തി നേടിയിരിക്കുന്നത്. ഇതോടെ ആകെ രോഗമുക്തരുടെ എണ്ണം 3,84,635 ആയി ഉയർന്നിരിക്കുന്നു. ചികിത്സയിലുണ്ടായിരുന്നവരിൽ എട്ട് പേർ കൂടി കോവിഡ് ബാധിച്ചു മരിച്ചു. ഇതോടെ രാജ്യത്ത് ആകെ മരണസംഖ്യ 6,773 ആയി ഉയർന്നു.\nരാജ്യത്തെ വിവിധ ആശുപത്രികളിലും മറ്റുമായി 8,820 പേർ കോവിഡ് ചികിത്സയിലുണ്ട്. ഇവരിൽ 962 പേരുടെ നില അതീവ ഗുരുതരമാണ്. ചികിത്സയിൽ കഴിയുന്ന ബാക്കിയുള്ളവരുടെ ആരോഗ്യനില തൃപ്തികരമാണ്. രാജ്യത്തെ കൊവിഡ് മുക്തി നിരക്ക് 96.4 ശതമാനവും മരണനിരക്ക് 1.69 ശതമാനവുമാണ്. കൂടുതൽ രോഗികൾ റിയാദ് പ്രവിശ്യയിലാണ്.\nവിവിധ പ്രവിശ്യകളിൽ പുതിയതായി റിപ്പോർട്ട് ചെയ്ത രോഗികളുടെ എണ്ണം: റിയാദ് 389, മക്ക 212, കിഴക്കൻ പ്രവിശ്യ 144, അസീർ 38, മദീന 32, ജീസാൻ 26, ഹാഇൽ 25, അൽ ഖസീം 22, തബൂക്ക് 21, വടക്കൻ അതിർത്തി മേഖല 12, അൽ ജൗഫ് 11, നജ്റാൻ 11, അൽബാഹ 8.\n'തല്ക്കാലം ഫേസ്ബുക്കിലൂടെ പ്രതികരിക്കാനേ കഴിയൂ, ദയവായി പ്രതികരണം ചോദിക്കരുത്'; ന്യായീകരണവുമായി മുൻ മന്ത്രി കെ.ടി.ജലീൽ\nസത്യൻ അന്തിക്കാട് ചിത്രത്തിൽ ജയറാം നായകനാകുന്നു, നായിക പ്രേക്ഷകരുടെ പ്രിയതാരം.


Sabarimala | കാതോര്‍ത്ത വിധി... കേരളം കാതോര്‍ത്തിരുന്ന ശബരിമല വിധിയെത്തി; അയോധ്യയില് ശ്രീരാമ ചന്ദ്രന് പിന്നാലെ ശബരിമലയില് അയ്യപ്പനും നീതി കിട്ടുന്നു; ശബരിമല വിധി വിശാല ബഞ്ചിന് വിടാന് സുപ്രീം കോടതി; കഴിഞ്ഞ ചിത്തിര ആട്ട വിശേഷത്തിന് തുടങ്ങിയ ആശങ്കകള്‍ക്ക് വിട - Malayalivartha.com Widgets Magazine\nകേന്ദ്ര സംസ്ഥാന സര്‍ക്കാരുകള് സ്വീകരിച്ച കൊവിഡ് പ്രതിരോധ നടപടികൾ ഫലപ്രദം;രാജ്യത്ത് കൊവിഡ് രോഗമുക്തി നേടിയവരുടെ എണ്ണം അഞ്ച് ലക്ഷം കടന്നു\nസ്വന്തമായി എസ്ബിഐയുടെ വ്യാജ ശാഖ ആരംഭിച്ച യുവാവ് അറസ്റ്റില്\nപൊന്നമ്പലത്തിനെ കൈവിടാതെ സൂപ്പർ താരങ്ങൾ; ചികിത്സാ ചിലവ് ഏറ്റെടുത്ത് കമലും രജനിയും\n14 NOVEMBER 2019 10:42 AM IST\nകൊറോണയെ ഓടിക്കാന് കൂട്ടായ ശ്രമം വേണം... സൂപ്പര് സ്‌പ്രെഡ് എന്നത് സമൂഹ വ്യാപനത്തിന്റെ തൊട്ടുമുമ്ബുള്ള അവസ്ഥയാണ്; സാമൂഹികവ്യാപനത്തിലേക്ക് പോകാതെ പിടിച്ചുനിര്‍ത്താന് കഴിയണം\nസൂപ്പര്‍സ്‌പ്രെഡ് ഇപ്പോള് ആയിക്കഴിഞ്ഞു, ഇനി സമൂഹവ്യാപനത്തിന്റെ ഘട്ടത്തിലേക്കാണ് സ്വാഭാവികമായും നീങ്ങുക; മുന്നറിയിപ്പ് നൽകി മുഖ്യമന്ത്രി\nകേരളം കാതോര്‍ത്തിരുന്ന ശബരിമല വിധിയെത്തി. കഴിഞ്ഞ വര്‍ഷം പുറപ്പെടുവിച്ച ശബരിമല വിധി വിശാല ബഞ്ചിന് വിടാന് സുപ്രീം കോടതി തീരുമാനിച്ചു. ബെഞ്ചിലെ ഭൂരിഭാഗം അംഗങ്ങള് പുനപരിശോധിക്കാന് തീരുമാനിച്ചതിന്റെ പശ്ചാത്തലത്തിലാണ് പുനപരിശോധിക്കാന് തീരുമാനിച്ചത്. ഭക്തരുടെ മനസ് നിറഞ്ഞ നിര്‍ണായക വിധിയായിരുന്നു ഇത്. മണ്ഡല മാസം പിറക്കാന് ദിവസങ്ങള് ശേഷിക്കേയുള്ള വിധി ഭക്തര്‍ക്ക് വലിയ ആശ്വാസമാണ് സമ്മാനിക്കുന്നത്. കഴിഞ്ഞ വര്‍ഷം യുവതീ പ്രവേശന വിധിയെ തുടര്‍ന്നുണ്ടായ പ്രശ്‌നങ്ങള് ഭക്തരെ ഒട്ടൊന്നുമല്ല വിഷമിപ്പിച്ചത്. യഥാര്‍ത്ഥ ഭക്തര് ഇക്കൊല്ലം ശബരിമലയില് കയറുന്നില്ല എന്ന തീരുമാനം പോലും എടുത്തിരുന്നു. ഭക്തരുടെ ഒപ്പം നില്‍ക്കാത്ത ദേവസ്വം ബോര്‍ഡിനേയും സര്‍ക്കാരിനേയും അവര് പാഠം പഠിപ്പിക്കുകയും ചെയ്തു. ഫലമോ വരുമാനം കുറഞ്ഞു. ദേവസ്വം ബോര്‍ഡിലെ ജീവനക്കാര്‍ക്ക് ശമ്പളം പോലും നല്‍കാനുള്ള കാശിന് ബുദ്ധിമുട്ടുകയാണ്.\nശബരിമലയില് യുവതികളെ കയറ്റാന് മുന്‍കൈയ്യെടുത്ത സിപിഎമ്മിന് ഉഗ്രന് പണിയാണ് ഭക്തര് നല്‍കിയത്. സിപിഎമ്മിനുള്ളിലെ ഭക്തര് പോലും ആ പാഠം പഠിപ്പിക്കല് ഏറ്റെടുത്തു. അങ്ങനെ ലോക്‌സഭാ തെരഞ്ഞെടുപ്പില് ഒരിക്കലും തോല്‍പ്പിക്കാന് പറ്റാത്ത സിപിഎമ്മിന്റെ പടക്കുതിരകള് തകര്‍ന്നു വീണു. മികച്ച പാര്‍ലമെന്റേറിയന്‍മാരായിരുന്ന എ. സമ്പത്ത്, എം.ബി. രാജേഷ് എന്നിവര് ഉദാഹരണം മാത്രം.\nപല ചോദ്യങ്ങള്‍ക്കുമുള്ള ഉത്തരമാണ് സുപ്രീം കോടതി വിധിയോടെ പുറത്തായത്. കോടതിയ്ക്ക് മുമ്പില് മൂന്ന് സാധ്യതകളാണ് ഉണ്ടായിരുന്നത്. അതിലൊന്നാണ് ഹര്‍ജി തള്ളുക. ബെഞ്ചിലെ ഭൂരിഭാഗം അംഗങ്ങളും പുനപരിശോധനാ ഹര്‍ജി തള്ളാനാണ് തീരുമാനിക്കുന്നതെങ്കില് തിരുത്തല് ഹര്‍ജിയെന്ന പരിമിത സാധ്യത മാത്രം. സുപ്രീംകോടതിയിലെ ഏറ്റവും മുതിര്‍ന്ന മൂന്നു ജഡ്ജിമാരും വിധി പറഞ്ഞ കേസിലെ ജഡ്ജിമാരുണ്ടെങ്കില് അവരും ചേര്‍ന്ന് ചേംബറിലാണ് തിരുത്തല്‍ഹര്‍ജി പരിഗണിക്കുക. വിധിയില് സ്വാഭാവിക നീതിയുടെ ലംഘനമുണ്ടായെന്നും ജഡ്ജിമാരുടെ ഭാഗത്തു നിന്ന് പക്ഷപാതമുണ്ടായെന്നും ബോധിപ്പിക്കാനായാലേ തിരുത്തല് ഹര്‍ജി പരിഗണിക്കൂ. ഹര്‍ജിക്ക് അടിസ്ഥാനമില്ലെങ്കില് പരാതിക്കാരനു കോടതി ചെലവു ചുമത്താം\nപുനപരിശോധിക്കാന് തീരുമാനിക്കുക എന്നതാണ് രണ്ടാമത്തേത്. ബെഞ്ചിലെ ഭൂരിഭാഗം അംഗങ്ങള് പുനപരിശോധിക്കാന് തീരുമാനിച്ചാല് പഴയ വിധി സ്വാഭാവികമായും അപ്രസക്തമാകും. ബന്ധപ്പെട്ട കക്ഷികള്‍്ക് നോട്ടീസയച്ച് കേസില് വീണ്ടും വാദം കേള്‍ക്കും. കക്ഷികള്‍ക്ക് വിശദമായി വാദങ്ങള് അവതരിപ്പിക്കാം\nവിശാല ബെഞ്ചിന് വിടുക എന്നതാണ് മൂന്നാമത്തേത്. ഏഴംഗ ബെഞ്ചിന് വിടാനുള്ള സാധ്യതയും തള്ളാനാവില്ല. അങ്ങനെയാണെങ്കില് പഴയവിധി സ്‌റ്റേ ചെയ്‌തേക്കും. ബെഞ്ച് രൂപവത്ക്കരിച്ച് വാദം കേള്‍ക്കുന്നത് ചീഫ് ജസ്റ്റിസ് തീരുമാനിക്കും. വിധിയിലെ നിയമപരമായ ചില ചോദ്യങ്ങള് മാത്രം വിശാല ബെഞ്ചിലേക്ക് വിടുകയുമാകാം.\nയുവതി പ്രവേശനം അനുവദിച്ച് 2018 സെപ്റ്റംബര് 28നാണ് അന്നത്തെ ചീഫ് ജസ്റ്റിസ് ദീപക് മിശ്ര അധ്യക്ഷനായ ഭരണഘടന ബെഞ്ചാണ് വിധിച്ചത്. ഇതിനെതിരായ 56 പുന:പരിശോധന ഹര്‍ജികളും നാല് റിട്ട് ഹര്‍ജികളിലും കഴിഞ്ഞ ഫെബ്രുവരി ആറിന് തുറന്നകോടതിയില് വാദം കേട്ടു. ശബരിമല തന്ത്രി കണ്ഠര് രാജീവര്, എന്.എസ്.എസ്, പന്തളം കൊട്ടാരം നിര്‍വാഹക സംഘം, ശബരിമല ആചാര സംരക്ഷണ സമിതി, ദേവസ്വം ബോര്‍ഡ് മുന്‍അധ്യക്ഷന് പ്രയാര് ഗോപാലകൃഷ്ണന് തുടങ്ങിയവരാണ് മുഖ്യഹര്‍ജിക്കാര്.\nമറുവശത്ത് സംസ്ഥാന സര്‍ക്കാരും, ദേവസ്വം ബോര്‍ഡും, യങ് ഇന്ത്യന് ലോയേഴ്‌സ് അസോസിയേഷന്, ഹാപ്പി ടു ബ്ലീഡ് പോലുള്ള സംഘടനകളും. യുവതി പ്രവേശ വിലക്ക് വിവേചനപരമോ, അയിത്തമോ അല്ല. നൈഷ്ഠിക ബ്രമ്ഹചാരിയെന്ന നിലക്കുള്ള പ്രതിഷ്ഠയുടെ സ്വഭാവം പരിഗണിച്ചാണ് പ്രത്യേക പ്രായ പരിധിയിലുള്ള സ്ത്രീകള്‍ക്ക് വിലക്കേര്‍പ്പെടുത്തിയത് തുടങ്ങയവയാണ് ഹര്‍ജിക്കാരുടെ വാദങ്ങള്. വിലക്കിന്റെ അടിസ്ഥാനം അയിത്തവും, ആര്‍ത്തവം അശുദ്ധിയാണെന്ന കാഴ്ചപാടുമാണ്. യുവതി പ്രവേശവിലക്ക് ഒഴിവാക്കാന് പറ്റാത്ത ആചാരമല്ലെന്നും എതിര് കക്ഷികള് വാദിച്ചു.\nഭരണഘടന ബെഞ്ചിലെ നാല് അംഗങ്ങളില് മൂന്നു പേരും യുവതി പ്രവേശത്തെ അനുകൂലിച്ചവരാണ്. യുവതി പ്രവേശന വിലക്കില് തെറ്റില്ലെന്ന വിധി പുറപ്പെടുവിച്ച ജസ്റ്റിസ് ഇന്ദു മല്‍ഹോത്രയ്‌ക്കൊപ്പം ബെഞ്ചിലെ പുതിയ അംഗമെന്ന നിലയില് ചീഫ് ജസ്റ്റിസ് രഞ്ജന് ഗൊഗോയിയുടെ നിലപാട് നിര്‍ണ്ണായകമായത്.\nകേന്ദ്ര സംസ്ഥാന സര്‍ക്കാരുകള് സ്വീകരിച്ച കൊവിഡ് പ്രതിരോധ നടപടികൾ ഫലപ്രദം;രാജ്യത്ത് കൊവിഡ് രോഗമുക്തി നേടിയവരുടെ എണ്ണം അഞ്ച് ലക്ഷം കടന്നു (1 minute ago)\nസ്വന്തമായി എസ്ബിഐയുടെ വ്യാജ ശാഖ ആരംഭിച്ച യുവാവ് അറസ്റ്റില് (19 minutes ago)\nകോണ്‍സുലേറ്റ് വഴിയുള്ള സ്വര്‍ണക്കടത്ത്: നാലാം പ്രതി സന്ദീപ് നായരുടെ വീട്ടില് കസ്റ്റംസ് റെയ്ഡ്; സ്വര്‍ണം കടത്തിയ ബാഗുകള് കണ്ടെത്തിയെന്നാണ് റിപ്പോര്‍ട്ട് (30 minutes ago)\nകുപ്വാര ജില്ലയിൽ ഏറ്റുമുട്ടൽ; രണ്ട് ലഷ്കർ തീവ്രവാദികളെ സൈന്യം വധിച്ചു (45 minutes ago)\nസ്വപ്ന സുരേഷ് എൻഐഎ കസ്റ്റഡിയിൽ; തിരുവനന്തപുരം സ്വര്‍ണക്കടത്ത് കേസ് പ്രതികളായ സ്വപ്‌ന സുരേഷും സന്ദീപ് നായരും എന്‍ഐഎ കസ്റ്റഡയിലായതായി റിപ്പോര്‍ട്ട്; ബെംഗളൂരു പോലീസിന്റെയും മധുരയിലെ കസ്റ്റസ് ഡിവിഷന്റെയും (1 hour ago)\nപൊന്നമ്പലത്തിനെ കൈവിടാതെ സൂപ്പർ താരങ്ങൾ; ചികിത്സാ ചിലവ് ഏറ്റെടുത്ത് കമലും രജനിയും (1 hour ago)\nകേക്ക് മുറിയ്ക്കാന് വാള് ! കൊറോണ വകവെക്കാതെ പൊതുസ്ഥലത്ത് ബി.ജെ.പി നേതാക്കളുടെ ജന്മദിനാഘോഷം (1 hour ago)\nകുവൈത്തില് മലയാളി യുവാവിനെ താമസസ്ഥലത്ത് മരിച്ച നിലയില് കണ്ടെത്തി (2 hours ago)\nറേവയിലെ സോളാര് ഊര്‍ജ്ജ പദ്ധതിയെക്കുറിച്ച് പ്രധാനമന്ത്രി പറഞ്ഞത് കള്ളമാണെന്ന് രാഹുല് ഗാന്ധി (2 hours ago)\nസുനാമി വന്നപ്പോള് പ്രക്ഷോഭങ്ങള് നിര്‍ത്തിവച്ചു, നാട്ടില് മരണം വ്യാപിക്കണം എന്ന് ആരും ആഗ്രഹിക്കരുത്: പ്രതിപക്ഷത്തിനെതിരെ ആഞ്ഞടിച്ച് മുഖ്യമന്ത്രി (2 hours ago)\nകൊറോണയെ ഓടിക്കാന് കൂട്ടായ ശ്രമം വേണം... സൂപ്പര് സ്‌പ്രെഡ് എന്നത് സമൂഹ വ്യാപനത്തിന്റെ തൊട്ടുമുമ്ബുള്ള അവസ്ഥയാണ്; സാമൂഹികവ്യാപനത്തിലേക്ക് പോകാതെ പിടിച്ചുനിര്‍ത്താന് കഴിയണം (2 hours ago)\nസൂപ്പര്‍സ്‌പ്രെഡ് ഇപ്പോള് ആയിക്കഴിഞ്ഞു, ഇനി സമൂഹവ്യാപനത്തിന്റെ ഘട്ടത്തിലേക്കാണ് സ്വാഭാവികമായും നീങ്ങുക; മുന്നറിയിപ്പ് നൽകി മുഖ്യമന്ത്രി (2 hours ago)\nഹിമാലയന് ഭൂകമ്പം; പര്‍വ്വത നഗരമായ ഷിംലയിലും സമതലപ്രദേശമായ ഡല്‍ഹിയിലും മുന്‍കരുതല് നടപടി സ്വീകരിക്കണമെന്ന് ശാസ്ത്രജ്ഞര് (2 hours ago)\nപൂന്തുറയെ എങ്ങനെ ഹൃദയത്തിൽനിന്ന് ഇറക്കിവിടും, ആ നാട്ടുകാരെ ചേർത്തു പിടിക്കാതിരിക്കും; ഈ പഴയ പൂന്തുറ നിവാസിക്ക് ഈ കോവിഡ് കാലത്ത് നിങ്ങളുടെ നടുവിൽ നിൽക്കാൻ ആകാത്തതിെൻറ സങ്കടം മാത്രം; ഹൃദയസ്പർശിയായ കുറ (3 hours ago)\nഅതീവ ജാഗ്രതാ ; കശ്മീരില് പുല്‍വാമ മോഡല് ആക്രമണത്തിന് പദ്ധതിയിടുന്നതായി ഇന്റലിജന്‍സ് റിപ്പോർട്ട് (3 hours ago)


മെയ് 17 മുതല് സൗദിയ വിദേശ സര്‍വീസ് തുടങ്ങും - Express Kerala\nജിദ്ദ: കൊവിഡ് വ്യാപനത്തെ തുടര്‍ന്നുള്ള ഒരു വര്‍ഷത്തെ ഇടവേളയ്ക്കു ശേഷം അന്താരാഷ്ട്ര സര്‍വീസുകള് നടത്താന് സജ്ജമായി സൗദി അറേബ്യന് എയര്‍ലൈന്‍സായ സൗദിയ. റമദാന് മാസം കഴിഞ്ഞ് ശവ്വാല് അഞ്ചിന് വിദേശ സര്‍വീസ് ആരംഭിക്കുമെന്ന് സൗദിയ അസിസ്റ്റന്റ് ഡയറക്ടര് ജനറല് ഫോര് കമ്മ്യൂണിക്കേഷന്‍സ് ഖാലിദ് ബിന് അബ്ദുല്‍ഖാദിര് വ്യക്തമാക്കി. മെയ് 17ന് അന്താരാഷ്ട്ര സര്‍വീസുകള് പുനരാരംഭിക്കുമെന്ന് സൗദി ജനറല് അതോറിറ്റി ഓഫ് സിവില് ഏവിയേഷന് നേരത്തേ വ്യക്തമാക്കിയിരുന്നു.\nഇതുമായി ബന്ധപ്പെട്ട് കഴിഞ്ഞ ദിവസം സൗദിയ ഒരു പരസ്യം ട്വീറ്റ് ചെയ്തിരുന്നു. ‘നിങ്ങള് ബാഗുകള് പായ്ക്ക് ചെയ്‌തോ?’ എന്നായിരുന്നു പരസ്യത്തിലെ വാചകം. വിമാനയാത്രയ്ക്കായി ബാഗുകള് ഒരുക്കിവച്ച ചിത്രത്തോടൊപ്പമായിരുന്നു ഈ കാപ്ഷന്. 2020 മാര്‍ച്ച് മുതല് നിര്‍ത്തിവച്ചിരിക്കുന്ന വിദേശ വിമാന സര്‍വീസുകള് മെയ് 17ന് തന്നെ പുനരാരംഭിക്കുമെന്നതിന്റെ വ്യക്തമായ സൂചനയായാണ് ഇത് വിലയിരുത്തപ്പെടുന്നത്. വിമാനയാത്രാ വിലക്ക് പല തവണകളായി ദീര്‍ഘിപ്പിച്ചിരുന്നുവെങ്കിലും ഇത്തവണ അതുണ്ടാവില്ലെന്ന ആശ്വാസത്തിലാണ് പ്രവാസികള് ഉള്‍പ്പെടെയുള്ള യാത്രക്കാര്.\nബ്രസീലില് കൊവിഡ് വാക്‌സിന് നിര്‍മാണം ആരംഭിച്ചു


ജീവിതം എഴുത്തിലേക്കുവരുന്ന വഴി | weekend-mp veerendra kumar\nMay 30, 2020, 08:54 PM IST\nഡൽഹിയിൽ ഞാൻ പത്രപ്രവർത്തകനായി കഴിയുന്ന ഘട്ടം. വീരേന്ദ്രകുമാർ അന്ന് പി.ടി.ഐ.യുടെ ചെയർമാനാണ്. ബാബറി മസ്ജിദ് തകർക്കപ്പെടുന്ന വേളയിൽ പി.ടി.ഐ. ചെയർമാന്റെ ഓഫീസിലേക്ക് പ്രധാനമന്ത്രി പി.വി. നരസിംഹറാവുവിനു സംസാരിക്കാൻവേണ്ടി ഒരു ഫോൺ കോൾ എത്തുന്നു.\nഎക്സിക്യുട്ടീവ് എഡിറ്റർ എം.കെ. റസ്ദാൻ ഫോണെടുത്തു. റസ്ദാൻ പ്രധാനമന്ത്രിയുടെ സന്ദേശം വിദേശത്തായിരുന്ന ചെയർമാനെ അറിയിച്ചു. ‘ബാബറി മസ്ജിദ് കാര്യത്തിന്റെ റിപ്പോർട്ടിങ് അല്പം മയപ്പെടുത്തണം’ വീരേന്ദ്രകുമാറിന്റെ മറുപടി ഇതായിരുന്നു. ‘‘Let him run the Country, and I will run PTI’’. ഇതാണ് ചെയർമാന്റെ പ്രതികരണം എന്ന് പ്രധാനമന്ത്രിയെ അറിയിക്കാൻകൂടി റസ്ദാനെ ചട്ടംകെട്ടി വീരേന്ദ്രകുമാർ.\nഅതെ, റൊണാൾഡോയെ നമ്മൾ െകാന്നു


Kanhaiya Kumar’s campaign vehicle photoshopped with image of Afzal Guru | അഫ്സല് ഗുരുവിന്‍റെ ചിത്രവുമായി കനയ്യയും മുഹമ്മദ് മുഹ്സിനും; സംഘപരിവാര് പ്രചരണം പൊളിഞ്ഞത് ഇങ്ങനെ - Malayalam Oneindia\nPublished: May32019, 14:30 [IST]\nപട്ന: രാജ്യം ഉറ്റുനോക്കുന്ന മത്സരമാണ് ബീഹാറിലെ ബഗുസരായില് ഇത്തവണ നടക്കുന്നത്. ജെഎന്‍യു വിദ്യാര്‍ത്ഥി നേതാവ് കനയ്യകുമാറിന്‍റെ സ്ഥാനാര്‍ത്ഥിത്വമാണ് ബഗുസരായിയെ ശ്രദ്ധാകേന്ദ്രമാക്കുന്നത്. ബിഹാറിലെ മോസ്കോ എന്നറിയിപ്പെടുന്ന ബഗുസരായിയില് കനയ്യകുമാറിന് വിജയം കാണാന് കഴിയുമെന്നാണ് ഇടതുപക്ഷം കണക്ക് കൂട്ടുന്നത്.\nജെഎന്‍യു സമരത്തില് തങ്ങള്‍ക്കെതിരെ വലിയ എതിര്‍പ്പുയര്‍ത്തി കനയ്യ കുമാര് സ്ഥാനാര്‍ത്ഥിയായി എത്തിയതോടെ ബഗുസരായിയിലെ മത്സരം ബിജെപിക്കും അഭിമാന പോരാട്ടമായി മാറി. രാജ്യദ്രോഹി എന്നതടക്കമുള്ള വന് തോതിലുള്ള വ്യാജപ്രചരണങ്ങളും മണ്ഡ‍ലത്തില് കനയ്യക്കെതിരെ സംഘപരിവാര് അനുകൂലികള് നടത്തിയിരുന്നു.. അത്തരിത്തിലുള്ളൊരു പ്രചരണം ഇപ്പോള് പൊളിഞ്ഞു വീണിരിക്കുകയാണ്.\nഅഫ്സല് ഗുരുവിന്‍റെ ചിത്രം\nകനയ്യകുമാറിന്‍റെ തിരഞ്ഞെടുപ്പ് പ്രചാരണത്തില് പാര്‍ലമെന്‍റ് ആക്രമണ കേസില് ഇന്ത്യ തൂക്കികൊന്ന അഫ്സല് ഗുരുവിന്‍റെ ചിത്രം ഉപയോഗിച്ചുവെന്ന പ്രചരണം തിരഞ്ഞെടുപ്പിന്‍റെ അവസാന ഘട്ടത്തില് ബഗുസരായിയില് ശക്തമായിരുന്നു. ഫോട്ടോഷോപ്പ് ചെയ്ത ചിത്രമുപയോഗിച്ചായിരുന്നു പ്രചരണം.\nബിജെപി- സംഘപരിവാര് അനുകൂലികളാണ് സാമൂഹ്യ മാധ്യമങ്ങളിലൂടെ കനയ്യ കുമാര് അഫ്‌സല് ഗുരുവിന്റെ ഫോട്ടോ പിടിച്ച് തെരഞ്ഞെടുപ്പു പ്രചരണം നടത്തുന്നതായി വ്യാപകമായി പ്രചരിപ്പിച്ചത്.\nപട്ടാമ്പി എംഎല്‍എ മുഹമ്മദ് മുഹ്സിനൊപ്പം പ്രചരണത്തില് പങ്കെടുക്കുന്ന കനയ്യകുമാര് അഫ്സല് ഗുരുവിന്‍റെ ചിത്രം പിടിച്ചു നില്‍ക്കുന്ന ചിത്രമായിരുന്നു സംഘപരിവാര് അനുകൂലികളുടെ പ്രചരണായുധം. എന്നാല് ഇതിലെ സത്യാവസ്ഥ ആള്‍ട്ട് ന്യൂസ് കഴിഞ്ഞ ദിവസം പുറത്ത് കൊണ്ടു വന്നിരിക്കുകയാണ്.\nതന്‍റെ തിരഞ്ഞെടുപ്പ് ചിഹ്നമായ അരിവാളും നെല്‍ക്കതിരും അലേഖനം ചെയത് പോസ്റ്ററായിരുന്നു യഥാര്‍ത്ഥത്തില് കനയ്യ കുമാറും മുഹമ്മദ് മുഹ്സിനും പിടിച്ചു നിന്നിരുന്നത്. ഇതില് പാര്‍ട്ടി ചിഹ്നം മായ്ച്ചു കളഞ്ഞ് അഫ്സല് ഗുരുവിന്‍റെ ചിത്രം ചേര്‍ത്തു വെക്കുകയായിരുന്നു.\nകനയ്യകുമാര് നില്‍ക്കുന്നത് തന്‍റെ പാര്‍ട്ടി ചിഹ്നത്തിലാണ് നില്‍ക്കുന്നതെന്ന് യൂട്യൂബില് വന്ന പ്രചാരണ വീഡിയിയോയിലും വ്യക്തമാണ്. ഫോട്ടോ ഷോപ്പ് ചെയ്ത ചിത്രം പ്രചരിക്കാന് തുടങ്ങിയതോടെ ഒട്ടേറെ പേര് കനയ്യക്കെതിരെ പ്രതിഷേധവുമായി രംഗത്ത് എത്തിയിരുന്നു.\nവിജയത്തിന് തടയിടാന് കഴിയില്ല\nഇടത് സ്ഥാനാര്‍ത്ഥിക്കെതിരെ ഇത്തരത്തില് വലിയ വ്യാജ ആരോപണങ്ങള് ബിജെപി അഴിച്ചു വിട്ടിട്ടുണ്ടെന്ന് മണ്ഡലത്തിലെ പാര്‍ട്ടി നേതൃത്വം ആരോപിക്കുന്നു. ഇതുകൊണ്ടൊന്നും ബഗുസരായിയിലെ കനയ്യയുടെ വിജയത്തിന് തടയിടാന് ബിജെപിക്ക് കഴിയ്യില്ലെന്നും ഇവര് കൂട്ടിച്ചേര്‍ക്കുന്നു.\nശക്തമായ ത്രികോണ മത്സരമാണ് നടക്കുന്നതെങ്കിലും കനയ്യക്ക് വിജയം കാണാന് കഴിയുമെന്നാണ് ഇടത് നേതൃത്വത്തിന്‍റെ ആത്മവിശ്വാസം. ബിജെപിക്ക് വേണ്ടി കേന്ദ്രമന്ത്രി ഗിരിരാജ് സിംഗും ആര്‍ജെഡി- കോണ്‍ഗ്രസ് സഖ്യത്തിന്റെ സ്ഥാനാര്‍ത്ഥിയായി തന്‍വീറും ഹസ്സനും മണ്ഡലത്തില് ജനവിധി തേടുന്നു.\nപ്രതിപക്ഷ സഖ്യത്തിന്റെ സ്ഥാനാർഥിയായി കനയ്യകുമാർ ബഗുസരായിയില് ബിജെപിക്കെതിരെ മൽസരിക്കുമെന്ന് നേരത്തെ തന്നെ അഭ്യൂഹങ്ങളുണ്ടായിരുന്നു. എന്നാൽ കോൺഗ്രസുമായി സഖ്യത്തിലേർപ്പെട്ട ആർജെഡി സിപിഐയെ മുന്നണയില് എടുക്കാന് തയാറായില്ല.\nThey ridicule us as Modi Bhakts .We have landed on Mars ...We are aiming for the moon and stars now .Great to followaman who believes in #NationFirst@kanhaiyakumar .."Bhakt" of Afzal Guru(man behind Parliament attack)...Suchaman can only have his aim on destruction of India pic.twitter.com/pHuxJhvbyP\n— Chitra 🇮🇳 (@chitrapadhi) April 30, 2019\nകനയ്യക്കെതിരേയുള്ള വ്യാജ പ്രചരണം\nlok sabha elections 2019 kanhaiya kumar afzal guru cpi bjp rjd congress ലോക്സഭ തിരഞ്ഞെടുപ്പ് 2019 സംഘപരിവാര് കനയ്യ കുമാര് സിപിഐ ബിജെപി കോണ്‍ഗ്രസ് ആര്‍ജെഡി\nStory first published: Friday, May 3, 2019, 14:30 [IST]


Kyoto Animation fire: At least 23 dead after suspected arson attack ജപ്പാനില് അക്രമി അനിമേഷന് സ്റ്റുഡിയോയ്ക്ക് തീയിട്ടു; 23 പേര് വെന്തുമരിച്ചു | Indian Express Malayalam\nkyoto animation fire at least 23 dead after suspected arson attack\n41കാരനായ അക്രമി പെട്രോള് സ്‌പ്രേ ചെയ്ത് തീയിട്ടതാണെന്നും വിവരമുണ്ട്\nUpdated: July 18, 2019 3:03:02 pm\nടോക്കിയോ: ജപ്പാനിലെ ക്യോട്ടോ നഗരത്തിൽ അനിമേഷൻ സ്റ്റുഡിയോയ്ക്ക് അക്രമി തീയിട്ടു. സംഭവത്തിൽ 23 പേർ മരിച്ചതായി ബിബിസി റിപ്പോര്‍ട്ട് ചെയ്യുന്നു. 35ലധികം പേർക്ക് പരുക്കേറ്റു. പെട്രോൾ ക്യാനുമായി എത്തിയ ഒരാളാണ് സ്റ്റുഡിയോയ്ക്ക് തീയിട്ടതെന്നാണ് വിവരം. ഗുരുതരമായി പൊള്ളലേറ്റ ഇയാളെയും ആശുപത്രിയിൽ പ്രവേശിപ്പിച്ചു.\n41 കാരനായ അക്രമി പെട്രോള് സ്‌പ്രേ ചെയ്ത് തീയിട്ടതാണെന്നും വിവരമുണ്ട്. പ്രശസ്തമായ ക്യോട്ടോ അനിമേഷന് സ്റ്റുഡിയോയിലേക്ക് വ്യാഴാഴ്ച രാവിലെയോടെ അതിക്രമിച്ച് കയറിയാണ് അക്രമം നടത്തിയത്. അക്രമിയെ ഉടന് തന്നെ പിടികൂടി ആശുപത്രിയില് പ്രവേശിപ്പിച്ചു.\nRead More: സൂറത്ത് തീപിടുത്തം; ജീവന് പോകുമെന്ന് കരുതി മാറി നിന്നില്ല, കുട്ടികളെ രക്ഷിച്ച ആ ഹീറോ ഇതാണ്\nരാവിലെ 10.30ഓടെ മൂന്ന് നില കെട്ടിടത്തില് പ്രവര്‍ത്തിക്കുന്ന സ്റ്റുഡിയോയിലാണ് തീപിടിത്തം ഉണ്ടായത്. സ്ഥലത്ത് നിന്നും പൊലീസ് കത്തിയും കണ്ടെടുത്തതായി റിപ്പോര്‍ട്ടുണ്ട്. ആക്രോശിച്ച് കൊണ്ടാണ് അക്രമി തീയിട്ടതെന്ന് ദൃക്സാക്ഷികള് വ്യക്തമാക്കുന്നുണ്ട്. സ്റ്റുഡിയോയുമായി അക്രമിക്ക് എന്തെങ്കിലും ബന്ധമുണ്ടോയെന്ന് വ്യക്തമല്ല.\nകെട്ടിടം തീവിഴുങ്ങിയതിന് പിന്നാലെ പൊട്ടിത്തെറിയും ഉണ്ടായതായി ദൃക്സാക്ഷികള് വ്യക്തമാക്കി. പലരും കെട്ടിടത്തില് ഇപ്പോഴും കുടുങ്ങിക്കിടക്കുകയാണ്. ആശുപത്രിയിലുളള പലരും ഗുരുതരാവസ്ഥയിലാണെന്ന് അഗ്നിശമന സേനാ വിഭാഗം അറിയിച്ചു. അക്രമം നടക്കുന്ന സമയം 70 ഓളം പേരാണ് കെട്ടിടത്തില് ഉണ്ടായിരുന്നത്. സ്റ്റുഡിയോയിലെ മുന് ജീവനക്കാരനായിരുന്നു അക്രമിയെന്നാണ് പുതിയ വിവരങ്ങള്.\nWeb Title: Kyoto animation fire at least 23 dead after suspected arson attack


മോന്‍സനെ കണ്ണ് കാണിച്ചെന്ന്!: തനിക്ക് പണമിടപാടില്ല; വീട്ടില് പോയത് കണ്ണ് കാണിക്കാന്- കെ സുധാകരന് |\nമോന്‍സനെ കണ്ണ് കാണിച്ചെന്ന്!: തനിക്ക് പണമിടപാടില്ല; വീട്ടില് പോയത് കണ്ണ് കാണിക്കാന്- കെ സുധാകരന്\nകണ്ണിന്റെ പ്രശ്‌നം കാണിക്കാനാണ് മോന്‍സന്റെ വീട്ടില് പോയതെന്ന് കെ പി സി സി പ്രസിഡന്റ് കെ സുധാകരന്. എറണാകുളത്തെ ഒരു പ്രവര്‍ത്തകന് പറഞ്ഞത് പ്രാകാരമാണ് ചികിത്സക്ക് പോയത്. തനിക്ക് ചെറിയ ജാഗ്രതക്കുറവുണ്ടായി. ആഢംബരവും അലങ്കാരവും കണ്ടാല് ആരും വിശ്വസിച്ച് പോകും. മോന്‍സനുമായി തനിക്ക് പണമിടപാടില്ലെന്നും സുധാകരന് വാര്‍ത്താസമ്മേളനത്തില് പറഞ്ഞു.\nകച്ചവടത്തിനായി മോന്‍ഡന് തന്റെ സാന്നിധ്യം ദുരുപയോഗം ചെയ്തു. മോന്‍സന് പെരുങ്കള്ളനാണ്. തട്ടിപ്പുകാരനാണ്. മോന്‍സന്റെ വ്യാജ ചികിത്സക്കെതിരെ നിയമനടപടി സ്വീകരിക്കും. മോന്‍സന്‌റെ വീട്ടില് താന് താമസിച്ചിട്ടില്ല. തനിക്കിതെതിരെ ആരോപണം ഉന്നയിച്ചവര്‍ക്കെതിരേയും നിയമ നടപടി സ്വീകരിക്കും. മുഖ്യമന്ത്രിയെ താങ്ങുന്നവരും മോന്‍സനെ കണ്ടിട്ടുണ്ട്. അനൂപ് പണം നല്‍കിയത് തന്റെ സാന്നിധ്യത്തിലല്ല. പരാതിക്കാരനായ അനൂപിനെ കണ്ടിട്ടുണ്ട്. അദ്ദേഹവുമായി ഒരു ഇടപാടുമില്ല.\nപിണറായിക്കെതിരേയുള്ള അങ്കം താന് അവസാനിപ്പിച്ചതാണ്. പുതിയ സാഹചര്യത്തില് വീണ്ടും തുടങ്ങണോയെന്ന് തീരുമാനിക്കും. പിണറായിക്കെതിരേയും പലതും തന്റെ പക്കലുണ്ട്. കോണ്‍ഗ്രസിന്റെ തിരിച്ചുവര് സി പി എം ഭയക്കുന്നു. ഇതിനാല് രാഷ്ട്രീയമായി തന്നെ നശിപ്പിക്കാന് ശ്രമിക്കുകാണ്. സി പി എം വൃത്തികെട്ട രാഷ്ട്രീയം കളിക്കരുതെന്നും സുധാകരന് പറഞ്ഞു. ബെന്നി ബെഹന്നാന് നടത്തിയ വിമര്‍ശനത്തില് മറുപടി അര്‍ഹിക്കുന്നില്ലെന്നും സുധാകരന് കൂട്ടിച്ചേര്‍ത്തു.


ആദ്യ വനിതാ ആര്‍മി സെക്രട്ടറിയായി ക്രിസ്റ്റിന് വര്‍മത്തിനെ ബൈഡന് നോമിനേറ്റ് ചെയ്തു. | Malayali Manasu\nHome US News ആദ്യ വനിതാ ആര്‍മി സെക്രട്ടറിയായി ക്രിസ്റ്റിന് വര്‍മത്തിനെ ബൈഡന് നോമിനേറ്റ് ചെയ്തു.\nആദ്യ വനിതാ ആര്‍മി സെക്രട്ടറിയായി ക്രിസ്റ്റിന് വര്‍മത്തിനെ ബൈഡന് നോമിനേറ്റ് ചെയ്തു.\nആര്‍മി സെക്രട്ടറി സ്ഥാനത്തേക്ക് ഒരു വനിതയെ നാമനിര്‍ദേശം ചെയ്യുന്നത് അമേരിക്കന് ആര്‍മിയുടെ ചരിത്രത്തിൽ ഇതാദ്യമായ്..\nവാഷിംഗ്ടണ് ഡി.സി: അമേരിക്കന് ആര്‍മിയുടെ ചരിത്രത്തിലാദ്യമായി ആര്‍മി സെക്രട്ടറി സ്ഥാനത്തേക്ക് വനിതയെ ബൈഡന് നാമനിര്‍ദേശം ചെയ്തു.\nമുന് സീനിയര് പെന്റഗണ് ഓഫീഷ്യല് ക്രിസ്റ്റിന് വര്‍മത്തിനെയാണ്(51) ആര്‍മി സെക്രട്ടറിയായി നോമിനേറ്റ് ചെയ്ത വിവരം ഏപ്രില് 12 തിങ്കളാഴ്ച ബൈഡന് പ്രഖ്യാപിച്ചത്. വളരെ കാലമായി പുരുഷ മേധാവിത്വത്തില് കീഴിലായിരുന്ന ഈ സ്ഥാനത്തേക്ക് വളരെ ശക്തയായ ഒരാളെയാണ് നിയമിക്കുന്നതെന്ന് വൈറ്റ് ഹൗസ് വെളിപ്പെടുത്തി.\nആര്‍മി ചീഫ് ഓഫ് സ്റ്റാഫ് ജന ജയിംസ് മെക്രോണ്‍വില്ലയുടെ കീഴിലായിരിക്കും ക്രിസ്റ്റീന് പ്രവര്‍ത്തിക്കുക. വിദേശ പര്യടനത്തിലായിരുന്ന ഡിഫന്‍സ് സെക്രട്ടറി ലോയ്ഡ് ഓസ്റ്റിന് ക്രിസ്റ്റീന്റെ നിയമനത്തെ അഭിനന്ദിച്ചു സന്ദേശം അയച്ചു.\nക്രിസ്റ്റീന്റെ നിയമനം സെനറ്റ് അംഗീകരിക്കേണ്ടതുണ്ട്.\nയൂണിവേഴ്‌സിറ്റി ഓഫ് മേരിലാന്റില് നിന്നാണ് ക്രിസ്റ്റീന് ബിരുദം നേടിയത്. ഒബാമയുടെ കീഴില് ഡിഫന്‍സ് ഫോര് പോളിസി അണ്ടര് സെക്രട്ടറിയായിരുന്നു.\nബൈഡന്റെ ഭരണത്തില് പല സുപ്രധാന സ്ഥാനങ്ങളിലും സ്ത്രീകളെയാണ് നിയമിച്ചിരിക്കുന്നത്. ഡപ്യൂട്ടി ഡിഫന്‍സ് വനിത സെക്രട്ടറിയായി കാതലിന് ഹിക്‌സിനെ നിയമിച്ചിരുന്നു. എയര്‍ഫോഴ്‌സ്, നേവി സെക്രട്ടറിയായി ആരേയും ഇതുവരെ ബൈഡന് നാമനിര്‍ദേശം ചെയ്തിട്ടില്ല.\nPrevious articleമന്ത്രി കെ ടി ജലീൽ രാജി വെച്ചു\nNext articleപ്രാർത്ഥനയ്ക്കും ബൈബിള് പഠനത്തിനും കാലിഫോര്‍ണിയ ഗവണ്‍മെന്റ് ഏര്‍പ്പെടുത്തിയിരുന്ന നിയന്ത്രണം സുപ്രീം കോടതി നീക്കി


കാറ്റു പറഞ്ഞ കഥ/അദ്ധ്യായം2| Kavimozhi Magazine\nഅരയാലിലകളില് കാറ്റ് വീശി. കാറ്റുകളെ അയയ്ക്കുന്നതു അല്ലാഹുവാകുന്നു. അവ മേഘങ്ങളെ ഇളക്കിവിടും. എന്നിട്ട് അവന് ഉദ്ദേശിക്കുന്ന വിധം ആകാശത്ത് അതിനെ പറത്തുകയും കഷണം കഷണങ്ങളാക്കുകയും ചെയ്യുന്നു. അപ്പോള് അതിനടിയില് നിന്നും മഴ പുറത്തു വരുന്നത് നിനക്കു കാണാം.\nഅരയാല് ഒരു നീണ്ട മൗനത്തിലായിരുന്നു. ആഴങ്ങളില് അന്വേഷണകുതുഹിയായി മഹാമൗനത്തിലേക്ക് ഉള്‍വലിഞ്ഞു. ചില്ലകള് മഹാമൗനത്തിന് ഭംഗം വരാതിരിക്കാന് ഇലകളൊതുക്കി നമിത മുഖികളായി.\nപൊരുള് തേടി വന്നവര്‍ക്കൊക്കെ പൊരുളിന്റെ ചുരുളഴിച്ച് വ്യാഖ്യാനിച്ചു കൊടുത്തിട്ടുണ്ട്. എന്നിട്ടിപ്പോള്......\nഎന്താണ് കാറ്റിന്റെ പൊരുള്……\nപൊരുള് തേടി മണ്ണിന്റെ ആഴങ്ങളിലേക്ക് പോയ വേരുകള്, പൊരുളറിയാനാകാതെ, പൊരുളിന്റെ അറിവ് ഇലകളിലെത്തിക്കാനാകാതെ കുഴങ്ങി. അരയാല് തളിരിലകളോട് പറഞ്ഞു:\nപണ്ട് പണ്ട് ഒരു രാജകുമാരനുണ്ടായിരുന്നു.\nപൊരുള് തേടി വന്നവന്\nഅരയാല് തണലായി, തുണയായി\nകാത്തിരിപ്പിന്റെ വേരുകള് മണ്ണിന്റെ ആഴങ്ങളില്\nരാജകുമാരന് പൊരുളും പകര്‍ന്നുകൊടുത്തു.\nപൊരുളറിഞ്ഞവന് ബുദ്ധനായി, ഗൗതമബുദ്ധന്.\nഅരയാല് വിട്ടുപോകുമ്പോള് ഒന്നാം ബുദ്ധന് പറഞ്ഞിരുന്നു.”കാത്തിരിക്കുക. കാലം എല്ലാം വെളിപ്പെടുത്തും.\nകാറ്റിന്റെ പൊരുളറിയാന് അരയാല് കാത്തുനിന്നു.\nഅനുവാദമില്ലാതെ താഴത്തെ ചില്ലയില് ചേക്കേറിയ കാറ്റ് മെല്ലെ താളമിട്ടു. തളിരിലകള് അനങ്ങി. ചില്ലുകളിലൂടെ ശിഖരങ്ങളില് താളം മുറുകി. ഒരു മുറുമുറുപ്പോടെ അരയാലിനെ നോക്കിയ ശിഖരങ്ങളോട് അരയാല് പറഞ്ഞു.''കാറ്റ് ദൈവമാണ്. അസഹിഷ്ണുവായ ദൈവം''. നിന്റെ ദൈവം ഞാനാണ്. ഞാനല്ലാതെ മറ്റൊരു ദൈവം നിനക്കുണ്ടാകരുത്. അതാണ് പ്രമാണം. കാറ്റിന്റെ ഒന്നാം പ്രമാണം. അതു ലംഘിക്കേണ്ട. മഞ്ഞും മധുമാരിയും, വസന്തവും വര്‍ഷവും ഒക്കെതരുന്നത് കാറ്റാണ്...\nആ അറിവിന് ശിഖരങ്ങള് തപ്പുതുടികളോടെ ഓശാന പാടി.\nഓശാനയില് കാറ്റ് പങ്കുകൂടി.\nകാത്തിരുന്ന സമയം സമാഗതമായി.\nഇലകളോടതു പറഞ്ഞു, കാറ്റ് അരയാലില് നിന്ന് മേലോട്ടുയര്‍ന്നു. കാറ്റേറ്റ് അരയാല് മൗനിയായി, വെളിപ്പെടുന്ന പൊരുളിനായി കാത്തിരുന്നു. കാറ്റ് പിന്നെയും മേലേക്കുയര്‍ന്ന് കാഴ്ച സുഗമമാക്കി കാതു കൂര്‍പ്പിച്ചു.\nഅള്ളാപ്പാറയില് നിന്നും ഒരു നൂപുരധ്വനി ഇടറിയിടറി, അടര്‍ന്നടര്‍ന്ന് വളരെ നേര്‍ത്തും അവ്യക്തമായും എത്തിക്കൊണ്ടിരുന്നു.\nഅരയാലിനുമേല് ഉയര്‍ന്നു നിന്നിരുന്ന കാറ്റ് ഒരു വിഹഗക്കാഴ്ചയിലൂടതുകണ്ടു.\nആലിന്റെ മുകളില് നിന്നും വട്ടം ചുറ്റി വട്ടം ചുറ്റി കാറ്റ്, ഇലകളെ സ്പര്‍ശിക്കാതെ വര്‍ത്തുളമായിക്കറങ്ങി, ഓരോ കറക്കത്തിലും ചെറുതായി അരയാലിനു ചുവട്ടിലെത്തി മൃദുവായി മന്ത്രിച്ചു:\nഇതാ ഞാന് നിന്റെ ദാസന്.\nഅപ്പോള് സുനിതയും സീതയും അരയാലിന്റെ ചുവട്ടിലെത്തിയിരുന്നു. സീതപ്പെണ്ണിന്റെ കൈകള് സുനിതയെ താങ്ങിയിരുന്നു. കാറ്റ് മറ്റു മരങ്ങളെ ഒന്നും തൊടാതെ അരയാല് ഇലകളെ മാത്രം കമ്പനം കൊള്ളിച്ച് മേലോട്ടുയര്‍ന്ന് ഒരു മുത്തുക്കുടപോലെ തണലായി അരയാലിനു മുകളില് നിന്നു.\nഎനിക്കു വയ്യ. ഇവിടൊന്നിരിക്കട്ടെ\nസീതപ്പെണ്ണ് മെല്ലെ സുനിതയെ അരയാലിന്റെ തറയില് ഇരുത്തി.\n''എന്റെ മടിയില് കിടന്നോ'' എന്നു പറഞ്ഞ് അവള് സുനിതയ്‌ക്കൊപ്പമിരുന്നു.\nഅവള് മെല്ലെ, സീതയെച്ചാരി അവളുടെ മടിയില്‍ക്കിടന്നു.\nഅപ്പോള് സുനിതയുടെ കണ്ണുകള് നേരെ അരയാലിന്റെ മുകലിലായിരുന്നു. അവിടെ ആരെയോ സൂക്ഷിച്ചു നോക്കുന്നതുപോലെ.....\nആരെയെന്ന് ചോദിക്കണമെന്ന് പലവട്ടം തോന്നിയെങ്കിലും, അവളെ ശല്യപ്പെടുത്തേണ്ട എന്ന ചിന്തയില്, പിന്നെ എല്ലാ ചോദ്യങ്ങളും, അവള് തന്നോടുതന്നെ ചോദിച്ചു.\nപിന്നെ വെയില് ചായുന്നു എന്ന ചിന്തയില് അവള് വിളിച്ചു:\nഅവര് യാത്ര തുടര്‍ന്നു. അവര്‍ക്കു മുകളിലായി, അവര്‍ക്കൊപ്പം ഒരു മുത്തുക്കുടപോലെ കാറ്റും യാത്രയായി.\nജോസു ഡോക്ടറുടെ ചെറുപുഷ്പം ഹോസ്പ്പിറ്റലിലേക്ക് യാത്രതുടരുമ്പോള് വെയില് മായാന് തുടങ്ങിയിരുന്നു. കന്നാരക്കാടുകളില് നിന്നും, വിണ്ടുകീറിയ വയലില് നിന്നും, നാലുമണിക്കാറ്റ് തരം നോക്കി പുറത്തു കടന്നിരുന്നു.അവ പരത്തിയ നേരിയൊരു കുളിര് ആവോലിയുടെ ആകാശത്തിനുകീഴെ വല നെയ്തു കിടന്നിരുന്നു. തണുപ്പറിഞ്ഞ സീതപ്പെണ്ണ് ചോദിച്ചു:\nഅവള് സുനിതയുടെ മുഖത്തേക്ക് നോക്കി.\nവാഴക്കൂമ്പുപോലെ വാടിത്തളര്‍ന്നിരുന്ന അവളുടെ മുഖത്തിന് എന്തൊര് ഉണര്‍വ്. എന്തൊരൈശ്വര്യം. അത്ഭുതപ്പെട്ട് അവള് സുനിതയെ പിടിച്ചുനിര്‍ത്തി, നെറ്റിയില് കൈവച്ചു നോക്കി. ശരീരം നന്നായി തണുത്തിരിക്കുന്നു. പനിച്ചൂട് വിട്ടകന്നിരിക്കുന്നു. പെട്ടന്നവള് സുനിതയുടെ മുഖത്തും കഴുത്തിലും നെഞ്ചത്തും കൈവച്ചു നോക്കി. ചൂടൊട്ടുമില്ല. പനി പൂര്‍ണ്ണമായും വിട്ടകന്നിരിന്നു. അത്ഭുതത്തോടെ അവള് വിളിച്ചു:\nഇതെന്തു മറിമായം. അരയാലിന്റെ ചുവട്ടിലെത്തുന്നതുവരെയും ചുട്ടു പൊള്ളുന്ന ചൂടായിരുന്നു നിനക്ക്. എനിക്ക് പേടിയായിരുന്നു. ജോസ് ഡോക്ടറുടെ അടുത്തുവരെ എത്തുമോയെന്ന് പോലും ഞാന് സംശയിച്ചിരുന്നു. എന്നിട്ടിപ്പോള്……..\nഎനിക്കുമറിയില്ല സീതേ. എനിക്കിപ്പോള് ഒന്നുമില്ല.\nഅപ്പോഴും കാറ്റ് അവരുടെ മുകളിലുണ്ടായിരുന്നു. ഒരു തണലായി അവര്‍ക്കൊപ്പം യാത്രയിലായിരുന്നു.\nഅവരപ്പോഴും ചെറുപുഷ്പം ഹോസ്പിറ്റലിലേക്കുള്ള യാത്രയിലാലിരുന്നു\nകാറ്റ് മടങ്ങിയെത്തിയിരുന്നില്ല. സാന്ധ്യാകാശം തെളിഞ്ഞു കിടന്നു. പക്ഷേ, ആകാശത്തേക്ക് നോക്കി ഇലയനക്കം മറന്നു നിന്ന അരയാലിന്റെ തളിരിലകളില് ഒരു തുള്ളി വെള്ളം വീണു. അത്ഭുതപ്പെട്ട് അരയാല് ദൂരേക്ക് നോക്കുമ്പോള് ധൃതിപ്പെട്ട് കാറ്റ് അവിടേക്ക് വരുന്നുണ്ടായിരുന്നു. വേഗേന താഴത്തെ ചില്ലയില് കൂടേറിയ കാറ്റിനെ അരയാല് നോക്കി:\nമഴയുടെ ലുത്തിനിയ കാറ്റ് ചൊല്ലി. അരയാല് കേട്ടിരുന്നു.\nഅതിനിടയില് ഒന്നൊന്നായി മഴത്തുള്ളികള് ആലിലകളില് പതിച്ചു കൊണ്ടിരുന്നു. തളിരിലകള് തിസ്രയില്, ത്രിപുടയില് കൊട്ടിക്കേറി നൃത്തം വച്ചു.\nമഴ കണ്ട മണ്ണ് ഉറവകള്‍തുറന്നു വച്ച് ജപിച്ചിരുന്നു. ക്ഷീണിച്ച കാറ്റ് മഴനനഞ്ഞിരുന്നു. മഴയ്ക്കായ് എല്ലാവരും സുമനസ്സുകളായി.\nമഴത്തുള്ളികള്‍ക്കിടയിലൂടെ പരിചിതമല്ലാത്തൊരു പദതാളം കാറ്ററിഞ്ഞു. നിലത്തുറയ്ക്കാത്ത കാല്‍പ്പാദങ്ങളുടെ അവ്യക്തത മഴത്തുള്ളികള് തട്ടിത്തെറിപ്പിച്ചു. മഴ കഴുകി വെടിപ്പാക്കിക്കൊണ്ടിരുന്ന നിരത്തിലൂടെ ജനാര്‍ദ്ദനന് നടന്നു. കീറിയ ഉടുപ്പഴിച്ച് തലയില് വട്ടത്തിലൊരു കെട്ടുകെട്ടിയിരുന്നു. തലക്കെട്ടിന്റെ അതിരുകളും കടന്ന് വെള്ളം നീണ്ടുവളര്‍ന്ന മുടികള്‍ക്കിടയിലൂടെ മുഖത്തെ രോമസഞ്ചയത്തിലേക്ക് ചാലുകീറി. ബീഡിക്കറപുരണ്ട ചുണ്ടുകള്‍ക്കിടയില്, തീയണഞ്ഞ ഒരു ബീഡിക്കുറ്റിയിരുന്നിരുന്നു. കെട്ടുപോയിട്ടും, ജനാര്‍ദ്ദനന് ഇടയ്ക്കിടെ അത് ആഞ്ഞാഞ്ഞു വലിച്ചു കൊണ്ടിരുന്നു. അരയില് ചുറ്റിയിരുന്ന ചുവന്ന മുണ്ടിന്റെ ഒരു തുമ്പ് നിലത്തു വീണ് വലിഞ്ഞു. അഴിഞ്ഞുപോകുന്ന മുണ്ട് ഇടതുകൈകൊണ്ട് അടി വസ്ത്രത്തോട് ചേര്‍ത്തു വച്ച് ഇടയ്ക്കിടെ അതുറപ്പിച്ചിരുന്നു. വേച്ചു വേച്ചു പോകുന്നതിനിടയിലും വലതുകൈയ്യിലെ മരുന്ന് നിലത്ത് വീഴാതിരിക്കാന് ശ്രമിച്ചിരുന്നു.\nഈ ചെന്നെല് ഒരാവ്ടിപൂരോണ്ട്. ഈ ആവ്ടിപുരത്തൊരു പ്‌ളാറ്റുണ്ട്. ഒരു പാട്ടുപോലെ ജനാര്‍ദ്ദനന് അത് ആവര്‍ത്തിച്ചുകൊണ്ടിരുന്നു.\nഈ ചെന്നെല് ഒരാവ്ടിപുരോണ്ട്. ഈ ആവ്ടിപുറത്തൊരു പ്‌ളാറ്റുണ്ട്.\nഛേ! പിന്നെം ശരിയല്ല.\nഈ ചെന്നെലൊരാവ്ടിപൊരം. ഈ ആവ്ടിപൊരത്തൊരു…..ഏതാണ്ടൊണ്ടല്ലോ.\nങാ….. അതുതന്നെ. അങ്ങനെതന്നെ.\nശ്രദ്ധിച്ചു കേള്‍ക്കണം. വല്യവാക്കാ\nഛേ! അതു തെറ്റി പ്‌ളാറ്റല്ല. ഫ്……ളാ………റ്റ്. പറഞ്ഞേ ഫ്..ളാ..റ്റ്.\nഇങ്കിരീഷ് പറയുവാണോ, ഇങ്കിരീഷ് പറേണ പോലെ തന്നെ പറേണം\nഅക്കാര്യത്തില് ഈ ജനാര്‍ത്തനെ ആരും തോപ്പിക്ക്യേല. ങാ… അതുതന്നെ. അതാ പറഞ്ഞെ ഫ്..ളാ..റ്റ്..\nഛെ! പിന്നെം തെറ്റി. ചെന്നെല് ഒരു ഫ്‌ളാറ്റല്ലല്ലോ. എത്ര ഫ്‌ളാറ്റുകളാ….\nപിന്നെപറിഞ്ഞുപോയ മുണ്ടു നിലത്തുനിന്നും തപ്പിയെടുത്ത് തലയില് കെട്ടി ജനാര്‍ദ്ദനന് വട്ടം ചുറ്റി\nപ്‌ളാറ്റ് പ്‌ളാറ്റ് പ്‌ളാറ്റ്\nഫ്‌ളാറ്റ് ഫ്‌ളാറ്റ് ഫ്‌ളാറ്റ്\nവട്ടം ചുറ്റുന്നതിനടയില് നിലതെറ്റി ജനാര്‍ദ്ദനന് ചെളിവെള്ളത്തില് വീണു. അവിടെ നിന്നും ഉരുണ്ട്പിരണ്ടെണീറ്റ് പറഞ്ഞു\nചുമ്മാതല്ല നാട്ടുകാര് പറേണ ജനാര്‍ത്തനന് വെവരല്ലാന്ന്.\nപിന്നെ നാലഞ്ചു ചുവടുകള് പിറകോട്ടു നടന്നിട്ട് ചോദിച്ചു:\nഎടാ, ജനാര്‍ത്തനാ,നെനക്കു വെവരമുണ്ടാരുന്നേല് നിന്റെ ഭാര്യയാകാമെന്നു പറഞ്ഞ പെണ്ണ് പോക്വാരുന്നോ.\nഅല്ല ജനാര്‍ത്തനാ, നെനക്കു വെവരമുണ്ടാരുന്നേല് നെന്റെ സ്ഥലം കൂടി വിറ്റ കാശോണ്ട് നിന്റമ്മ ചെന്നെല് ഫ്‌ളാറ്റു വാങ്ങ്വാരുന്നോ.\nഅതിനെന്താ, അമ്മേന്നെ വിളിച്ചാരുന്നല്ലോ. അമ്മേം വകേലൊരു പെണ്ണും കൂടി അവ്‌ടെ…. കാശൊണ്ടാക്വാണു.\nജനാര്‍ദ്ദനാ നീ സുന്ദരനല്ലേ. അമ്മേട മക്കളില് ഏറ്റോം സുന്ദരന്. നീയും അവളും കൂടി കൂടിയാല്…..\nങും……. തള്ളേടെ പൂതി. അവള് പെണ്‍വേശ്യ. ജനാര്‍ത്തനന് ആണ്‍വേശ്യ.\nജനാര്‍ദ്ദനന് ഒരാട്ടാട്ടി. മഴമേളത്തിനും മേലെ അതു മുകളിലോട്ടുയര്‍ന്ന് കാറ്റിന്റെ ചെവിയിലെത്തി.\nഅതിനു തള്ളയൊരു മറുപടി പറഞ്ഞു:\nകാതു കുത്തിയവന് പോയാല് കടുക്കനിട്ടവന് വരുമെന്ന്” അതു തന്നെയായിരിക്കും അപ്പന് ചത്തപ്പോഴും പറഞ്ഞെ. ജനാര്‍ദ്ദനന് പിറകോട്ടു നടന്ന ദൂരവും അത്രയും കൂടി മുന്നോട്ട് നടന്ന് അരയാലിന്റെ നേര്‍ക്ക് തിരിഞ്ഞിട്ട് പറഞ്ഞു ”തള്ളേടെ ചിത കത്തിയെര്യാന് തീ കൊളുത്താന് ജനാര്‍ത്തനന് പോയില്ല” പിന്നെ തിമിര്‍ത്തു പെയ്യുന്ന മഴത്തുള്ളികളെ നോക്കി, നെഞ്ചത്തൂക്കിലിടിച്ചിട്ട് പറഞ്ഞു ”ഇതു ഞാനാ, ജനാര്‍ത്തനന്” ഞാനെന്റെ തള്ളേനോടു ചോദിച്ചു ”അപ്പന്റെ വെള്ളം വീഴാന്നേരത്ത് ഒന്നു കമന്നു കെടക്കാമ്മേലാരുന്നോന്ന്. എങ്കി ഞാനൊണ്ടാക്യേലാരുന്നല്ലോ” തള്ളയാണ് തള്ള. ഫ്യാ….\nവായിലൂടെ ഒലിച്ചിറങ്ങിയ മഴവെള്ളത്തിനൊപ്പം കള്ളിന്റെ മണമുള്ള തുപ്പല് ദൂരേക്ക് തെറിക്കാതെ മേത്തു തന്നെ വീണു.\n”ങും! എന്തൊരു മണം” എന്നു പറഞ്ഞ് ജനാര്‍ദ്ദനന്, മുഖത്ത് ഒരൊതുക്കവുമില്ലാതെ വളര്‍ന്നു നില്‍ക്കുന്ന താടിയില് നിന്നും തുപ്പല് തൂത്തുകളയാനായി കൈ ഉയര്‍ത്തി.\nമഴയ്‌ക്കൊരു ശമനമുണ്ടായിരുന്നില്ല. ആകാശവിതാനത്തിന്റെ വാതിലുകളെല്ലാം തുറന്നുവച്ച് മഴ പകയോടെ പെയ്തുകൊണ്ടിരുന്നു. നനഞ്ഞു കുതിര്‍ന്ന മണ്ണ് വെള്ളം തിരസ്‌കരിക്കാന് തുടങ്ങി. നാലുപാടും ചാലു കീറി വെള്ളം ഒഴുകി മറഞ്ഞു കൊണ്ടിരുന്നു.\n”മഴ പെയ്യാങ്കണ്ട ഒരു നേരം. ജനാര്‍ത്തനനു വീട്ടിപ്പോക്‌ണ്ടേ”. എന്ന് ആകാശത്തേക്കു കണ്ണുയര്‍ത്തിച്ചോദിച്ച ജനാര്‍ദ്ദനന്റെ കണ്ണില് മഴ അടിച്ചുകയറി. കണ്ണുവേദനിച്ചപ്പോള് ”ഓ മഴയാ പെയ്യണല്ലേ, ഞാനോര്‍ത്തു മഴയാന്ന്” എന്നു പറഞ്ഞ് ജനാര്‍ദ്ദനന് കൈ ഉയര്‍ത്തി കണ്ണുതുടച്ചു. അപ്പോള് കക്ഷത്തിലിരുന്ന മരുന്ന് താഴെ വീണ,് തെറിച്ച് ഓടയിലെ വെള്ളത്തോടൊപ്പം ഒഴുകാന് തുടങ്ങി. അതുനോക്കി ഉറക്കെച്ചിരിച്ച് ”ങാ… പോ, ങാ, പോ, പോണോടം വരെ പോ…….”എന്നു പറഞ്ഞ് ആമ്പയിട്ടിരുന്ന ജനാര്‍ദ്ദനന് ഒരു വെളിപാടുപോലെ പറഞ്ഞു ”ഓ! അത് മരുന്ന്. സുനിതേടെ മരുന്ന്…..” പിന്നെ ജനാര്‍ദ്ദനന് തിരുത്തിപ്പറഞ്ഞു. ”ഓ! ആരുടെ മരുന്നായാലെനിക്കെന്താ. സുനിതയ്ക്ക് ഞായെന്തിനാ മരുന്ന് മേടിച്ചു കൊടുക്കണേ”. പിന്നെ അരയാലിലേക്ക് തിരിഞ്ഞിട്ട് അവിടെ ആരൊക്കെയോ ഉണ്ടെന്ന ചിന്തയില് ചോദിച്ചു ”അവ്‌ളെന്റെ മക്‌ളാണോ? നിങ്ങള് പറ. അവ്‌ളെന്റെ മകളാണോന്ന്. പിന്നെ അരയാലിനു പുറം തിരിഞ്ഞു നിന്നിട്ടു പറഞ്ഞു ”എന്നാ, അവ്‌ളുടെ തള്ള പറഞ്ഞേ. പെഴച്ചവള്…..”\nവെള്ളത്തില് വീണ മരുന്നെടുക്കാനായി ജനാര്‍ദ്ദനന് ഓടയ്ക്കരുകിലേക്ക് നീങ്ങി. നനഞ്ഞു കുതിര്‍ന്ന കടലാസ്സുമായി, മരുന്നുപൊതി ഓടവെള്ളത്തില് എങ്ങോപോയി മറഞ്ഞിരുന്നു. എന്നിട്ടും ജനാര്‍ദ്ദനന് ഓടയരികില് കുത്തിയിരുന്നിട്ട് ഓടയിലേക്ക് കൈ നീട്ടി. കാലുകള് നിലത്തുറയ്ക്കാതെ ഓടയിലേക്ക് കമിഴ്ന്നു വീണു, വീണിടത്തു നിന്നും ഒന്നു തിരിഞ്ഞ് നേരെ കിടന്നു. അപ്പോള് മഴ ശക്തിയായി മുഖത്തു പതിച്ചുകൊണ്ടിരുന്നു. ”ശ്ശോ, മുള്ളാതെന്നെ” ചെറു കിണ്ടിവാലിലെ വെള്ളം പോലെ മുഖത്തു വീണ മഴ ആരുടെയോ മൂത്രമാണെന്നതോന്നലില് ജനാര്‍ദ്ദനന് ഉച്ചത്തില് പറഞ്ഞു ”മോത്തേക്ക് മുള്ളാതെന്ന്” വീണ്ടും ഉച്ചത്തില് വാ നിറയെ തെറി പറഞ്ഞിട്ട് ”പറഞ്ഞില്ലേ, മോത്തേക്ക് മുള്ളല്ലെന്ന്” പിന്നെ ഒന്നു ശമിച്ചിട്ടു പറഞ്ഞു ”അല്ലേ മുള്ളിക്കോ, ഉപ്പില്ലാത്ത മൂത്രല്ലേ ”എന്നു പറഞ്ഞ് ഒന്നുകൂടി ചുരുണ്ട്കൂടി കിടക്കുന്നു.\nഅരയാലിനോടു കാറ്റു ചോദിച്ചു.\nസുനിതയുടെ അച്ഛനാണത്. പാവം.\nഎന്നും വൈകുന്നേരങ്ങളില് നാലു കാലില് അയാള് ഇതിലെ വരാറുണ്ടല്ലോ. അയാള്‍ക്ക് ഭാര്യയും മക്കളും ഇല്ലല്ലോ...\nഅയാള് സുനിതയുടെ അച്ഛനാണ്.\nഅയാളാണ് സുനിതയുടെ അച്ഛന്. ഞാനാക്കഥ ഒരിക്കല് പറയാം.\nമഴ ശമിക്കാന് തുടങ്ങിയിരുന്നു. ഇലത്തുമ്പുകളില് ശമനത്തിന്റെ ശാന്തത നിറഞ്ഞു. ആകാശത്ത് തെളിമയുടെ നൂലോട്ടങ്ങള്. കുതിര്‍ന്ന മണ്ണിന് പുതുകുതൂഹലം.\nPrevious articleഒരു കുഞ്ഞിക്കാലു കാണാന്\nNext articleകാറ്റ് പറഞ്ഞ കഥ /അദ്ധ്യായം 3


തൊഴില്‍ജന്യരോഗങ്ങള് തടയാന് നടപടി ശക്തമാക്കും - BLIVE - Malayalam\n999 Views by Blive News July 19, 2018, 12:55 pm inBusiness, News\nതിരുവനന്തപുരം: പരമ്പരാഗതമേഖലകള് ഉള്‍പ്പെടെ വ്യവസായരംഗത്തെ തൊഴില്‍ജന്യരോഗങ്ങള് തടയുന്നതിന് ശക്തമായ ഇടപെടല് നടത്താന് തൊഴിലും നൈപുണ്യവും മന്ത്രി ടി പി രാമകൃഷ്ണന് നിര്‍ദ്ദേശം നല്‍കി. തൊഴില്‍ജന്യരോഗങ്ങള് തടഞ്ഞ് ആരോഗ്യകരമായ തൊഴിലന്തരീക്ഷം സൃഷ്ടിക്കുന്നതിനെക്കുറിച്ചാലോചിക്കാന് വിളിച്ചുചേര്‍ത്ത ഫാക്ടറീസ് ആന്റ് ബോയ്‌ലേഴ്‌സ് വകുപ്പ്, ഇഎസ്‌ഐ അധികൃതരുടെ യോഗത്തില് സംസാരിക്കുകയായിരുന്നു മന്ത്രി.\nവിവിധ തൊഴില് മേഖലകളിലെ നിലവിലുള്ള സാഹചര്യങ്ങളെക്കുറിച്ച് പഠനം നടത്തി തുടര്‍നടപടികള് സ്വീകരിക്കണം. കശുവണ്ടി, കയര് തുടങ്ങിയ പരമ്പരാഗതമേഖലകളിലെ തൊഴിലാളികള് അഭിമുഖീകരിക്കുന്ന ആരോഗ്യപ്രശ്‌നങ്ങള്‍ക്ക് പ്രത്യേക പരിഗണന നല്‍കണം. ഇത്തരം മേഖലകള് പൊതുവെ ശ്രദ്ധിക്കപ്പെടാതെ പോവുകയാണ് പതിവ്. ഈ രീതി മാറണം.\nഫാക്ടറീസ് ആന്റ് ബോയ്‌ലേഴ്‌സ് വകുപ്പിനു കീഴിലുള്ള ആരോഗ്യവിഭാഗത്തിന്റെ പ്രവര്‍ത്തനം മെച്ചപ്പെടുത്തണം. കൊല്ലം ആശ്രാമത്തെ ഒക്കുപ്പേഷണല് ഹെല്‍ത്ത് റിസര്‍ച്ച് സെന്ററിന്റെ പ്രവര്‍ത്തനം കാര്യക്ഷമമാക്കി തൊഴിലാളികള്‍ക്ക് പ്രയോജനപ്പെടുത്തണമെന്നും മന്ത്രി നിര്‍ദ്ദേശിച്ചു. ആരോഗ്യകരമായ തൊഴിലിടങ്ങള് ഉറപ്പുവരുത്തി തൊഴിലാളികളുടെ ആരോഗ്യം സംരക്ഷിക്കാന് സര്‍ക്കാര് പ്രതിജ്ഞാബദ്ധമാണെന്ന് മന്ത്രി വ്യക്തമാക്കി.\nവിവിധ തൊഴില്‍മേഖലകളില് തൊഴില്‍ജന്യരോഗങ്ങളുമായി ബന്ധപ്പെട്ട പ്രശ്‌നങ്ങളെക്കുറിച്ച് പഠനം നടത്തുന്ന പദ്ധതി ഏകോപിപ്പിക്കാന് മൂന്നംഗസമിതിയെ നിയോഗിച്ചു. ഇഎസ്‌ഐ ഡയരക്ടര് ഡോ. അജിത എസ് നായര്, ഫാക്ടറീസ് ആന്റ് ബോയ്‌ലേഴ്‌സ് വകുപ്പ് ഡയരക്ടര് പി പ്രമോദ്, ഫാക്ടറീസ് ആന്റ് ബോയ്‌ലേഴ്‌സ് വകുപ്പ് ആരോഗ്യവിഭാഗം ജോ. ഡയരക്ടര് ഡോ. റൂബിന് സി സിറിള് എന്നിവരാണ് സമിതി അംഗങ്ങള്. പഠനത്തിനും തൊഴില്‍ജന്യരോഗങ്ങള് തടയുന്നതിനും ആരോഗ്യവിദ്യാഭ്യാസ വകുപ്പിന്റെ സഹായവും തേടും. ഇഎസ്‌ഐ, ഫാക്ടറീസ് ആന്റ് ബോയ്‌ലേഴ്‌സ് വകുപ്പ് ഡയറക്ടര്‍മാര്‍ക്കും ഫാക്ടറീസ് ആന്റ് ബോയ്‌ലേഴ്‌സ് വകുപ്പ് ആരോഗ്യവിഭാഗം ജോ. ഡയറക്ടര്‍ക്കും പുറമെ ആരോഗ്യവകുപ്പ് അഡീഷണല് ഡയറക്ടര് ഡോ. എ സമീറയും യോഗത്തില് സംബന്ധിച്ചു.\nകശുവണ്ടി, കയര് മേഖലകളിലാണ് ആദ്യഘട്ടത്തില് പഠനം നടത്തുക. തുടര്‍ന്ന് ടെക്‌സ്‌റ്റൈല്‍സ്, ക്രഷര്, സിമന്റ്അധിഷ്ഠിത വ്യവസായങ്ങള്, തടിമില്, പാക്കേജിങ്, ഫിഷറീസ് മേഖലകളിലും പഠനം നടത്തും. പഠനത്തിന് കമ്മ്യൂണിറ്റി മെഡിസില് വിഭാഗത്തിന്റെ സഹായവും തേടും. പരിശോധനകള്‍ക്കായി മെഡിക്കല് ക്യാമ്പുകള് സംഘടിപ്പിക്കും. ആശ്രാമം ഓക്കുപ്പേഷണല് ഹെല്‍ത്ത് റിസര്‍ച്ച് സെന്ററിലെ ഡോക്ടര്‍മാരുടെ ഒഴിവ് നികത്തുന്നതിനും ലേബാറട്ടറി പ്രവര്‍ത്തനക്ഷമമാക്കുന്നതിനും അടിയന്തരനടപടിയെടുക്കാനും തീരുമാനിച്ചു.\nPrevious article എറണാകുളം മെഡിക്കല് കോളേജ് വികസനത്തിനായി 11 കോടി രൂപ\nNext article പ്രഥമ നിശാഗന്ധി മൺസൂൺ സംഗീതോത്സവത്തിനു പരിസമാപ്തി


ആൾ ഇന്ത്യാ ന്യൂസ്പേപ്പർ എംപ്ലോയീസ് ഫെഡറേഷൻ – KNEF\nHome news ആൾ ഇന്ത്യാ ന്യൂസ്പേപ്പർ എംപ്ലോയീസ് ഫെഡറേഷൻ\nആൾ ഇന്ത്യാ ന്യൂസ്പേപ്പർ എംപ്ലോയീസ് ഫെഡറേഷൻ\nആൾ ഇന്ത്യാ ന്യൂസ്പേപ്പർ എംപ്ലോയീസ് ഫെഡറേഷൻ\n1960 മെയ് 28, 29 തീയതികളിൽ ദൽഹിയിൽ ചേർന്ന കൺവെൻഷനിലാണ് എ.ഐ.എൻ.ഇ.എഫ് രൂപം കൊണ്ടത്.\n1955ൽ പത്രപ്രവർത്തകർക്കായി വർക്കിങ് ജേർണലിസ്റ്റ് ആക്റ്റ് പാസായി. വേതനഘടന നിശ്ചയിക്കുന്നതിനായി ജസ്റ്റിസ് ഹർഷദ് ഭായി നിരവത്യ ചെയർമാനായി 1956ൽ പ്രഥമ വേജ്ബോർഡ് രൂപീകൃതമായി. ഇത് ജേർണലിസ്റ്റുകൾക്കു മാത്രമുള്ളതായിരുന്നു. പത്ര മാനേജ്മെൻറുകൾ വേജ്ബോർഡിനെതിരെ സുപ്രീംകോടതിയെ സമീപിച്ചു. അവകാശബോധവും ഐക്യവും കുറവായിരുന്നതിനാൽ ജേണ\nലിസ്റ്റുകൾക്ക് 1957ലെ വേജ്ബോർഡ് ശിപാർശകൾ നേടിയെടുക്കാനായില്ല. സർക്കാർ പ്രഖ്യാപനം കൊണ്ടു മാത്രം അവകാശങ്ങൾ നേടിയെടുക്കാൻ കഴിയില്ല എന്ന് പത്രജീവനക്കാർ മനസ്സിലാക്കി. അങ്ങനെയാണ് പ്രശസ്ത രാഷ്ട്രീയ സാമൂഹ്യ പ്രവർത്തകയും പത്രപ്രവർത്തകയുമായ അരുണാ ആസഫലിയുടെ അധ്യക്ഷതയിൽ ദൽഹിയിൽ യോഗം ചേർന്നത്. ജേർണലിസ്റ്റ് എന്നോ നോൺ ജേർണലിസ്റ്റ് എന്നോ വ്യത്യാസമില്ലാതെ പത്രമേഖലയിൽ ജോലിചെയ്യുന്ന മുഴുവൻ ജീവനക്കാർക്കും വേണ്ടി ഒറ്റ സംഘടന എന്ന നിലയിലാണ് എ.ഐ.എൻ.ഇ.എഫ് രൂപംകൊണ്ടത്. വർക്കിങ് ജേണലിസ്റ്റ് ആക്ടിെൻറ പരിധിയിൽ മുഴുവൻ ജീവനക്കാരെയും ഉൾപ്പെടുത്തുക, പത്രസ്ഥാപനങ്ങളിൽ ജോലിചെയ്യുന്ന മുഴുവൻ ജീവനക്കാർക്കും ബാധകമായ വേജ്ബോർഡ് രൂപവത്കരിച്ച് വേതന നിർണയം നടത്തുക എന്നിവയാണ് പ്രഥമ സമ്മേളനത്തിലെ പ്രമേയങ്ങൾ.\nഅക്കാലത്ത് കേരളത്തിലെ പത്രസ്ഥാപനങ്ങളിൽ േട്രഡ് യൂനിയനുകൾ നിലവിലുണ്ടായിരുന്നു. അവയിൽ പലതും സംഘടിത േട്രഡ് യൂനിയനുകളുടെ ഭാഗമായാണ് പ്രവർത്തിച്ചുവന്നത്. ക്രമേണ ഇവ അഖിലേന്ത്യാ ഫെഡറേഷനിൽ അഫിലിയേഷൻ നടത്തി. എ.ഐ.എൻ.ഇ.എഫ് രൂപവത്കരണ സമ്മേളനത്തിൽ കേരളത്തിൽനിന്ന് പങ്കെടുത്ത എസ്. അനന്തകൃഷ്ണെൻറ നേതൃത്വത്തിൽ കേരളത്തിലെ പത്രജീവനക്കാരെ സംഘടിപ്പിച്ച് സംസ്ഥാന തലത്തിൽ സംഘടന രൂപവത്കരിക്കാനുള്ള ശ്രമം തുടങ്ങി.\n1963 നവംബർ 13ന് രൂപീകൃതമായ ഷിൻഡെ വേജ്ബോർഡും ജേർണലിസ്റ്റുകൾക്ക് മാത്രമുള്ളതായിരുന്നു. ഇതിനെതിരെ എ. ഐ.എൻ.ഇ.എഫ് പ്രക്ഷോഭ രംഗത്തിറങ്ങി. ഇന്ത്യയിലെ പല പത്രങ്ങളും പുറത്തിറങ്ങിയില്ല. തുടർന്ന് 1964 മാർച്ച് രണ്ടിന് നോൺ ജേർണലിസ്റ്റ് വേജ്ബോർഡ് കൂടി രൂപീകരിക്കാൻ കേന്ദ്രസർക്കാർ നിർബന്ധിതമായി. ഷിൻഡെ തന്നെയായിരുന്നു അധ്യക്ഷൻ. ഇതോടെ ഇന്ത്യയിലെ പത്രജീവനക്കാർക്ക് സംഘബലത്തിെൻറയും ഐക്യത്തിെൻറ ശക്തി ബോധ്യപ്പെടുകയായിരുന്നു. കേരളത്തിലും സംഘബോധത്തിന് അഗ്നി പകരാൻ ഇതു സഹായിച്ചു.\n1964 ജനുവരി 27ന് എറണാകുളത്തു ചേർന്ന യോഗമാണ് സംസ്ഥാന ഫെഡറേഷൻ രൂപീകരിക്കുന്നതിനുള്ള തീരുമാനം കൈക്കൊണ്ടത്. പ്രാരംഭപ്രവർത്തനങ്ങൾക്കായി അഡ്ഹോക് കമ്മിറ്റി രൂപവത്കരിച്ചു. ഫെബ്രുവരി 23നും നവംബർ 22നും 65 ഏപ്രിൽ മൂന്നിനും കമ്മിറ്റി വീണ്ടും ഒത്തുചേർന്നു. 1965 ഏപ്രിൽ നാലിന് കോഴിക്കോട് ടൗൺഹാളിൽ കേരള ന്യൂസ്പേപ്പർ എംപ്ലോയീസ് ഫെഡറേഷെൻറ പ്രഥമ സംസ്ഥാന സമ്മേളനം നടന്നു. മാതൃഭൂമി പത്രാധിപർ കെ.പി. കേശവമേനോൻ സമ്മേളനം ഉദ്ഘാ\nകഴിഞ്ഞ 45 വർഷത്തിനിടയിൽ കേരളത്തിലെ പത്രജീവനക്കാരുടെ പ്രശ്നത്തിൽ സജീവമായി ഇടപെടാനും തൊഴിൽ സുരക്ഷിതത്വത്തിനും ക്ഷേമത്തിനും വേണ്ടി നിലകൊള്ളാനും സംഘടനയ്ക്ക് കഴിഞ്ഞിട്ടുണ്ട്. ആശയത്തിലും സംഘാടനത്തിലും അഖിലേന്ത്യാ ഫെഡറേഷനിൽ നിർണായക സ്വാധീനം ചെലുത്താനും പലപ്പോഴും മാതൃകയാവാനും നമുക്കു കഴിഞ്ഞിട്ടുണ്ട്.കഴിഞ്ഞ ഫെബ്രുവരി 20, 21 തീയതികളിൽ മുംബൈയിൽ എ.ഐ.എൻ.ഇ.എഫിെൻറ അഖിലേന്ത്യാ സമ്മേളനം നടന്നു. സുബോധ് ബോസ് പ്രസിഡൻറും മദൽ തൻവാർ ജനറൽ സെക്രട്ടറിയുമായി പുതിയ കമ്മിറ്റി രൂപീകൃതമായി. വേജ്ബോർഡ് പ്രവർത്തനങ്ങളുമായി ബന്ധപ്പെട്ടും മറ്റുമായി ഇന്ത്യയിലെ പത്രജീവനക്കാരുടെ ജീവിത–തൊഴിൽ സുരക്ഷിതത്വത്തിനുള്ള കുറേയേറെ പദ്ധതികളും തീരുമാനങ്ങളും സമ്മേളനത്തിൽ രൂപപ്പെട്ടിട്ടുണ്ട്. ഫെബ്രുവരി 27, 28ന് കണ്ണൂരിൽ നടന്ന സംസ്ഥാന സമ്മേളനത്തിലും ഇവയുടെ തുടർച്ചയായ പ്രവർത്തനങ്ങൾക്ക് നാന്ദികുറിച്ചിട്ടുണ്ട്. വേജ്ബോർ\nഡ് നടപ്പാക്കുന്നതിനും നിലനിർത്തുന്നതിനുമുള്ള പ്രക്ഷോഭങ്ങൾ ഇരു ഫെഡറേഷനും തുടങ്ങിക്കഴിഞ്ഞു.പത്രജീവനക്കാർക്ക് ക്ഷേമനിധി രൂപീകരിക്കുന്നതിനുള്ള പ്രവർത്തനങ്ങളിൽ മുഴുകിയിരിക്കുന്ന കെ.എൻ.ഇ.എഫ് മാധ്യമമേഖലയിൽ ജോലിചെയ്യുന്ന മുഴുവൻ തൊഴിലാളികളെയും ഒന്നിച്ചണിനിരത്താനുള്ള സജീവ ശ്രമങ്ങളിലാണ്. നമ്മുടെ സംഘടനകൾക്കു കരുത്തു പകരുന്നതിലും ഘടകയൂനിയനുകളുടെ സജീവത നിലനിർത്തുന്നതിലും മുഴുവൻ അംഗങ്ങളുടെയും നിരന്തരശ്രദ്ധ ഉണ്ടാവേണ്ടതുണ്ട്.\nCategoriesANEF, news TagsAINEF South Zone Conference, All India Newspaper Employees Federation\nPrevious PostPrevious മായാത്ത ഓര്‍മ്മകള്\nNext PostNext All India Newspaper Employees Federation – AINEF


ചര്‍ച്ച പരാജയപ്പെട്ടാല് ട്രാക്ടര് റാലി; മുന്നറിയിപ്പുമായി കര്‍ഷക സംഘടനകള് - കണ്ണൂരാൻ വാർത്ത\nHome Unlabelled ചര്‍ച്ച പരാജയപ്പെട്ടാല് ട്രാക്ടര് റാലി; മുന്നറിയിപ്പുമായി കര്‍ഷക സംഘടനകള്\nചര്‍ച്ചയില് പുരോഗതിയിലെങ്കില് ജനുവരി ആറിന് ട്രാക്ടര് റാലിയും, ഏഴ് മുതല് ഇരുപതാം തീയതി വരെ രാജ്യവ്യാപക പ്രതിഷേധവും സംഘടിപ്പിക്കും. ജനുവരി 18ന് മഹിളാ കിസാന് ദിനമായും, സുഭാഷ് ചന്ദ്ര ബോസിന്റെ ജന്മദിനമായ 23ന് കിസാന് ചേതന ദിവസമായും ആചരിക്കും. നാലാം തീയതിയിലെ ചര്‍ച്ചയില് പ്രതീക്ഷയുണ്ടെന്നും, ഫലമെന്താകുമെന്ന് പ്രവചിക്കാന് ജോത്സ്യനല്ലെന്നും ഹരിയാന മുഖ്യമന്ത്രി മനോഹര്‍ലാല് ഖട്ടര് പറഞ്ഞു


കിയ കേരളത്തിലേക്ക്, മലബാറില് മൂന്നു ഡീലര്‍ഷിപ്പുകള് - Malayalam DriveSpark\n6 hrs ago X5 -നെ അടിസ്ഥാനമാക്കി പുത്തൻ ഹൈഡ്രജൻ നെക്റ്റ് സീരീസ് അവതരിപ്പിക്കാനൊരുങ്ങി ബി‌എം‌ഡബ്ല്യു\n7 hrs ago അപ്പാച്ചെ RTR 160 4V ചെലവേറും; വില വര്‍ധനവുമായി ടിവിഎസ്\n7 hrs ago സ്‌പോർടി രൂപഭാവത്തിൽ NVX സ്കൂട്ടർ പുറത്തിറക്കി യമഹ\n8 hrs ago ആഗോള തലത്തിൽ 363 കോംപാക്ട് ക്രോസ്ഓവർ അവതരിപ്പിച്ച് ഫിയറ്റ്\nകിയ കേരളത്തിലേക്ക്, മലബാറില് മൂന്നു ഡീലര്‍ഷിപ്പുകള്\nUpdated: Monday, February 11, 2019, 19:49 [IST]\nഈ വര്‍ഷം ദക്ഷിണ കൊറിയന് കാര് നിര്‍മ്മാതാക്കളായ കിയ ഇന്ത്യയില് അരങ്ങേറ്റം കുറിക്കും. രാജ്യമെമ്പാടും ശക്തമായ വിപണന ശൃഖല സ്ഥാപിക്കുന്നതിന്റെ തിരക്കിലാണ് ഇപ്പോള് കമ്പനി. 2019 അവസാനത്തോടെ ആദ്യ കിയ മോഡല് ഇവിടെ വില്‍പ്പനയ്ക്ക് വരും. ഇന്ത്യന് നിര്‍മ്മിത അഞ്ചു സീറ്റര് എസ്‌യുവി, SP2i ആണ് കിയയില് നിന്നും വരാനിരിക്കുന്ന ആദ്യത്തെ അവതാരം.\nആദ്യഘട്ടത്തില് 35 ഷോറൂമുകള്‍ക്ക് കിയ തുടക്കമിടും. ഇതില് മൂന്നെണ്ണം കേരളത്തിലാണ്. അലൈസൺ ഗ്രൂപ്പാണ് കേരളത്തില് കിയയുടെ ഔദ്യോഗിക ഡീലര്. മലയാള മണ്ണിലേക്കുള്ള കിയയുടെ വരവ് അലൈസൺ ഗ്രൂപ്പ് ഫെയ്‌സ്ബുക്കിലൂടെ അറിയിച്ചു. നേരത്തെ കിയ കാറുകള് പരിചയപ്പെടുത്തുന്നതിന്റെ ഭാഗമായി കോഴിക്കോട്ട് പ്രത്യേക റോഡ് ഷോ കമ്പനി സംഘടിപ്പിച്ചിരുന്നു. നീറോ, കാര്‍ണിവല് മോഡലുകള് അന്നു പ്രദര്‍ശനത്തിനെത്തി.\nവടക്കന് കേരളത്തിലാണ് മൂന്നു കിയ ഡീലര്‍ഷിപ്പുകളും പ്രവര്‍ത്തനം ആരംഭിക്കുക. ആദ്യഘട്ടത്തില് കണ്ണൂര്, കോഴിക്കോട്, മലപ്പുറം ജില്ലകളില് കിയ വേരോട്ടം കണ്ടെത്തും. പീന്നിട് മാത്രമെ കൊച്ചിയിലും തിരുവനന്തപുരത്തും ഡീലര്‍ഷിപ്പുകള് തുറക്കുന്നതിനെ കുറിച്ച് കമ്പനി ആലോചിക്കുകയുള്ളൂ.\nരാജ്യത്തെ മുഴുവന് കിയ മോട്ടോര്‍സ് ഇന്ത്യ ഡീലര്‍ഷിപ്പുകളും കമ്പനിയുടെ റെഡ് ക്യൂബ് ആര്‍കിടെക്ച്ചര് ശൈലിയാണ് പിന്തുടരുക. നോയിഡയില് ആദ്യ ഷോറൂം സ്ഥാപിക്കുന്നതിന്റെ നടപടികള് കിയ ഏറെക്കുറെ പൂര്‍ത്തിയാക്കി കഴിഞ്ഞു. മുകളില് സൂചിപ്പിച്ചതുപോലെ കിയ SP2i എസ്‌യുവിയാകും വില്‍പ്പനയ്ക്ക് വരുന്ന ആദ്യത്തെ മോഡല്. 2018 ഓട്ടോ എക്‌സ്‌പോയില് കിയ കാഴ്ച്ചവെച്ച SP കോണ്‍സെപ്റ്റ് എസ്‌യുവിയുടെ പ്രൊഡക്ഷന് പതിപ്പാണിത്.\nപെട്രോള്, ഡീസല് പതിപ്പുകളില് കിയ SP2i വില്‍പ്പനയ്ക്ക് അണിനിരക്കും. മോഡലിനെ കുറിച്ചുള്ള ഔദ്യോഗിക വിവരങ്ങള് പുറത്തുവന്നിട്ടില്ല. എന്നാല് 140 bhp ശേഷിയുള്ള 1.4 ലിറ്റര് നാലു സിലിണ്ടര് ടര്‍ബ്ബോ എഞ്ചിനായിരിക്കും പെട്രോള് പതിപ്പിലെന്ന് റിപ്പോര്‍ട്ടുകള് സൂചിപ്പിക്കുന്നു. ഹ്യുണ്ടായി ക്രെറ്റയിലെ 1.6 ലിറ്റര് എഞ്ചിനായിരിക്കും എസ്‌യുവിയുടെ ഡീസല് പതിപ്പില്. ഹ്യുണ്ടായിയുടെ ഉടമസ്ഥതയിലുള്ള കാര് കമ്പനിയാണ് കിയ. ഘടകങ്ങളില് ഏറിയപ്പങ്കും ക്രെറ്റ എസ്‌യുവിയില് നിന്നാകും കിയ SP2i പങ്കിടുക.\nഎസ്‌യുവി പോരില് ശ്രദ്ധനേടാനുള്ള എല്ലാ രസക്കൂട്ടുകളും തങ്ങളുടെ മോഡലില് കിയ ഉറപ്പുവരുത്തിയിട്ടുണ്ട്. വിപണിയില് പത്തു മുതല് 16 ലക്ഷം രൂപ വരെ SP2i -ക്ക് വില പ്രതീക്ഷിക്കാം. റെനോ ക്യാപ്ച്ചര്, നിസാന് കിക്ക്‌സ്, ടാറ്റ ഹാരിയര്, ഹ്യുണ്ടായി ക്രെറ്റ തുടങ്ങിയ വമ്പന്മാരുമായാണ് കിയ എസ്‌യുവിയുടെ മത്സരം.\nഅടുത്ത മൂന്നുവര്‍ഷത്തിനകം ആറു മോഡലുകളെ വിപണിയില് എത്തിക്കുമെന്ന് കിയ വെളിപ്പെടുത്തി കഴിഞ്ഞു. ഇതിലൊരു നാലു മീറ്ററില് താഴെയുള്ള കോമ്പാക്ട് എസ്‌യുവിയും ക്രോസ് ഹാച്ച്ബാക്കും ഉള്‍പ്പെടും.\nകിയ സെല്‍റ്റോസ് അകവും പുറവും\nSP2i എസ്‌യുവിയുടെ ഇന്റീരിയര് സ്‌കെച്ച് പുറത്തുവിട്ട് കിയ\nഇന്ത്യന് എസ്‌യുവി പോരിലേക്ക് കിയയും, ഇതാണ് SP കോണ്‍സെപ്റ്റ് സിഗ്നേച്ചര്\nഇന്ത്യയില് ഡീലര്‍ഷിപ്പിന് തുടക്കമിട്ട് കിയ മോട്ടോര്‍സ്\nപ്രതീക്ഷിച്ചതിലും നേരത്തെ കിയ എസ്പി ഇന്ത്യയില് എത്തും; എതിരാളികള് ക്രെറ്റയും എസ്-ക്രോസും\nഎസ്പി കോണ്‍സെപ്റ്റ് എസ്‌യുവിയുമായി കിയ ഇന്ത്യയിലേക്ക്\nകൂടുതല്... #കിയ #kia motors\nKia Motors Dealerships In India. Read in Malayalam.\nപ്രീമിയം ഹാച്ച്ബാക്ക് ശ്രേണിയില് അടിതെറ്റാതെ ബലേനോ; വില്‍പ്പനകണക്കുകള് ഇങ്ങനെ


വെള്ളനാടന് ഡയറി: റൂട്ട് മാപ്പ്!\nരാവിലേ കോഴിക്കൂടിൻ്റെ കതക് തുറക്കുന്ന ശബ്ദം കേട്ടതും ചിന്നൻ ചിതലിന് വിറയൽ തുടങ്ങി. ചിന്നൻ വേഗം പുറത്തിറങ്ങി, പുറ്റിന് പുറത്ത് കളിക്കാൻ പോയ മക്കളെ വിരട്ടി അകത്ത് കയറ്റി. ശേഷം ചുറ്റുമൊന്ന് കണ്ണോടിച്ച് ഭീതിയോടെ പുറ്റിനകത്ത് കയറി. മക്കളോട് നിശബ്ദരാവാൻ ആംഗ്യം കാട്ടി. അച്ഛനും മക്കളും അതീവ ജാഗ്രതയോടെ ഒരു മൂലയിൽ പതുങ്ങിയിരുന്നു.\nത്രേസ്യക്കുട്ടി കോഴിക്കൂട് തുറക്കാൻ വന്നപ്പോൾ ചക്കിയും ചങ്കരനും തമ്മിൽ ആദ്യമാര് പുറത്തിറങ്ങുമെന്ന കാര്യത്തിൽ തർക്കം നടക്കുകയായിരുന്നു. എന്താടീ രാവിലെ രണ്ടും കൂടിയൊരു കുശുകുശുപ്പെന്ന കിന്നാരത്തോടെ ത്രേസ്യ കതകു തുറന്നു കൊടുത്തു. വാതിൽ തുറന്നതും ആദ്യം ചക്കിയും പിന്നാലെ ചങ്കരനും ഓടി അടുക്കളപ്പുറം വഴി ചിന്നൻ ചിതലിൻ്റെ പുറ്റിനടുത്തേക്ക് പോയി.\nനാട്ടിലെന്തോ രോഗം പടരുന്നുവെന്നേ മാത്യുവിനറിയൂ. കൊറോണയോ കോവിന്ദോ വരുന്നെന്നും അതുകൊണ്ട് ഒരു ദിവസം വീട്ടീന്നാരും പുറത്തിറങ്ങരുതെന്നും റേഡിയോയിൽ പറയുന്നത് കേട്ടിരുന്നു. അവധിയുടെ ആലസ്യങ്ങൾക്കൊന്നും കടന്നു ചെല്ലാൻ പഴുതുകളില്ലാത്ത വീടായിരുന്നു മാത്യുവിൻ്റേത്. കൃത്യം അഞ്ചരയ്ക്ക് അമ്മിണി പശുവിൻ്റെ അമറൽ കേട്ടപ്പോൾ മാത്യുവുണർന്നു. കൂടെ ത്രേസ്യയും.\nഇന്നിപ്പോൾ പാലെടുക്കാൻ പാൽക്കാരൻ വരില്ലാത്രേ. വണ്ടിയോടാൻ പാടില്ലാന്ന് മന്ത്രി പറഞ്ഞെന്ന്. എന്നാപ്പിന്നെ അതെടുത്ത് പിള്ളേർക്കൊക്കെ പാൽപ്പായസം വച്ചു കൊടുത്താലോന്ന് ചോദിച്ചത് ത്രേസ്യക്കുട്ടിയാണ്. പായസം വയ്ക്കുന്ന സ്ഥിതിയ്ക്കിത്തിരി ചിക്കനും കൂടിയായാലോന്ന പൂതി മാത്യുവിനും തോന്നി.\nചിന്നൻ ചിതലിൻ്റെ കുടുംബത്തെ ഒന്നില്ലാതെ അകത്താക്കി ഏമ്പക്കം വിട്ടു നിൽക്കുമ്പോഴാണ് ചങ്കരൻ, മാത്യുവിൻ്റെ പതുങ്ങിയുള്ള വരവ് കണ്ടത്. പന്തികേട് തോന്നിയ ചങ്കരൻ ജീവഭയത്തോടെ കാറിക്കൊണ്ടോടാൻ തുടങ്ങി. മൂന്നര മിനിട്ടിൽ 200 മീറ്ററോളം ദൂരം നാല് ലാപ്പുകളിൽ പൂർത്തിയാക്കി ചങ്കരൻ മാത്യുവിൻ്റെ മുന്നിൽ കീഴടങ്ങുക തന്നെ ചെയ്തു.\nചങ്കരൻ്റെ ശരീരത്തിൽ നിന്നും പുറപ്പെട്ട മസാലമണം വടക്കേപ്പുറം വഴി പ്ലാവിൻ ചോട്ടിൽ ചിക്കിക്കൊണ്ടിരുന്ന ചക്കിയുടെ മൂക്കിലെത്തുമ്പോൾ, അവളുടെ ആമാശയത്തിൽ ചിന്നൻ ചിതലിൻ്റെ മക്കളും ദഹനരസത്തിൽ കുതിരുകയായിരുന്നു.\nകഴിക്കാനിരുന്നപ്പോഴും മാത്യുവിന് നല്ല ക്ഷീണമായിരുന്നു. ചങ്കരൻ്റെ പിറകേ ഓടിയതിൻ്റേതാണെന്ന് മാത്യുവും അതുതന്നെ ആയിരിക്കുമെന്ന് ത്രേസ്യയും പറഞ്ഞു. വൈകുന്നേരമായപ്പോൾ ഒന്ന് പനിച്ചു. ചെറിയ ചുമയും. ത്രേസ്യ ചുക്കു കാപ്പിയിട്ടു. രാത്രിയിൽ പനി കലശലായി. കൂടെ ശ്വാസം മുട്ടലും. ബാക്കി വന്ന ചിക്കനും പായസവും ആമാശയത്തിനകത്താക്കി ഉറങ്ങാൻ കിടന്ന മക്കളെ വിളിച്ചുണർത്തി ത്രേസ്യ മാത്യുവിനേം കൊണ്ട് ആശുപത്രിയിലേക്കോടി.\nശ്വാസംമുട്ടൽ കലശലായതിനാൽ മാത്യുവിനെ ICU വിലേക്ക് മാറ്റി. വൈറൽ ന്യുമോണിയ ആണെന്ന് ഡോക്ടർ പറഞ്ഞപ്പോൾ തോമാച്ചൻ അറിയാതെ ത്രേസ്യയുടെ മുഖത്തേക്ക് നോക്കിപ്പോയി. മകൻ്റെ മുഖത്തെ പരിഭ്രമം കണ്ട് ത്രേസ്യ സ്തബ്ധയായി നിന്നു.\nതോമാച്ചൻ മാത്യുവിൻ്റെ ദിനചര്യയുടെ റൂട്ട് മാപ്പ് ഡോക്ടറുടെ മുന്നിൽ വെളിപ്പെടുത്തി. അഞ്ചരയ്ക്ക് അമ്മിണിയുടെ അമറൽ കേട്ടുണരും. ഒരു ബീഡി വലിക്കും. ആറു വരെ കറവയാണ്. പിന്നെയും ഒരു ബീഡി വലിക്കും. അടുത്തുള്ള കുറച്ചു വീടുകളിൽ പാലെത്തിക്കും. തിരിച്ചുവന്ന് അമ്മിണിയെ കുളിപ്പിക്കും. അതിനിടയിൽ ഒന്നോ രണ്ടോ ബീഡി വലിക്കും. എട്ടുമണിക്ക് പാൽവണ്ടിക്കാരൻ പാലു വാങ്ങാൻ വരും.\nഎട്ടര ഒമ്പതാവുമ്പോ ഭക്ഷണോം കഴിച്ചിട്ട്, അമ്മിണിക്കുള്ള പുല്ലു ചെത്താൻ പോവും. ഉച്ചയ്ക്ക് വന്ന് അമ്മിണിയ്ക്ക് വെള്ളത്തിലിട്ട് വച്ച പുണ്ണാക്കും കാടി വെള്ളോം കൊടുക്കും. ഒരു ബീഡി വലിക്കും. ഊണ് കഴിഞ്ഞ് ഒന്നുറങ്ങും. ഉറങ്ങിയെണീറ്റ് ബീഡിയും പുകച്ച് സഞ്ചിയുമെടുത്ത് പിണ്ണാക്ക് വാങ്ങാനെന്നും പറഞ്ഞിറങ്ങും. കാസിം സായിപ്പിൻ്റെ ചായക്കടേ കേറി നാട്ടുകാരുടെ മൊത്തം നൊണയും പറഞ്ഞോണ്ടിരിക്കും തോന്നും വരെ. പിന്നെ നടന്ന് അക്കരെ ബിവറേജിലുപോയി ഒരു വാട്ട റം വാങ്ങും. എന്നിട്ട് ഒന്നുരണ്ട് കൂട്ടുകാരൊള്ളതുമൊത്ത് വാഴപ്പണേലിരുന്ന് വെള്ളം ചേർക്കാതെ അകത്താക്കും. പിന്നെപ്പോയി അമ്മിണിക്കുള്ള പിണ്ണാക്ക് വാങ്ങും. ഉറങ്ങാറാവുമ്പോ നാലുകാലിൽ വീട്ടിലെത്തും.\nപിറ്റേന്ന് പുലർച്ചെ അമ്മിണിപ്പശു പലവട്ടം അമറിയിട്ടും മാത്യു കറക്കാൻ വന്നില്ല. അതിൻ്റെ പരവേശത്താലത് തൊഴുത്തിൽ നിന്നും നാലുകാലിൽ താളം ചവിട്ടി. അമ്മിണിയോട് പറയാതെ, തൻ്റെ റൂട്ട് മാപ്പ് ചാനലുകൾ വഴി പുറത്തുവരും മുമ്പേ തന്നെ മാത്യു ചിന്നൻ്റെയും ചങ്കരൻ്റെയും ലോകത്തേക്ക് പോയിക്കഴിഞ്ഞിരുന്നു.\nമാത്യുവിന് അന്ത്യചുംബനം നൽകാൻ പാടില്ലാന്ന് ത്രേസ്യയോട് കളക്റ്റർ ഫോണിൽ പറഞ്ഞു. മരണശുശ്രൂഷയിൽ പങ്കെടുക്കാൻ വീട്ടുകാർ മാത്രമേ ഉണ്ടായുള്ളു. മാത്യുവിൻ്റെ ശവപ്പെട്ടി ചുമക്കാൻ പുറംനാട്ടിൽ നിന്നും മുഖവും ശരീരവും മറച്ച മനുഷ്യരെത്തി.\nഅന്യദേശക്കാരായ നാലാളുടെ അകമ്പടിയോടെ പള്ളി സെമിത്തേരിയിൽ, തോട്ടപ്പറമ്പിൽ ഗീവർഗീസ് മകൻ മാത്യുവിൻ്റെ റൂട്ട് മാപ്പ് അവസാനിച്ചു. ഒപ്പം ചിന്നൻ ചിതലിൻ്റെയും.\nകുസുമം ആര് പുന്നപ്ര 12 July 2020 at 15:17\nമനോജ് നല്ല കഥ. ഇതേ പേരില് ഞാനൊരു കഥയെഴുതി മിനുക്കു പണി നടത്തിക്കൊണ്ടിരുന്നപ്പോളാണ്\nഈ കഥ വായിക്കാന് മെയില് കിടക്കുന്ന കണ്ടത്. എന്‍റത് പോസിറ്റീവാണ്.


ഭക്തരുടെ വേഷത്തിലെത്തി ആക്രമണം നടത്തിയവരെ തിരഞ്ഞ് പൊലീസ്; ശബരിമലയിലേക്ക് കൂടുതല് ഉന്നത ഉദ്യോഗസ്ഥരെ - Samakalika Malayalam\nഭക്തരുടെ വേഷത്തിലെത്തി ആക്രമണം നടത്തിയവരെ തിരഞ്ഞ് പൊലീസ്; ശബരിമലയിലേക്ക് കൂടുതല് ഉന്നത ഉദ്യോഗസ്ഥരെത്തുന്നു\nBy സമകാലിക മലയാളം ഡെസ്‌ക് | Published: 18th October 2018 03:09 PM |\nLast Updated: 18th October 2018 03:09 PM | A+A A- |\nപമ്പ: ശബരിമല യുവതി പ്രവേശനത്തിന് എതിരെ നിലയ്ക്കലില് കഴിഞ്ഞ ദിവസം അക്രമം അഴിച്ചുവിട്ടവരെ കണ്ടെത്താന് പൊലീസ് ശ്രമം ആരംഭിച്ചു. ഭക്തരുടെ വേഷത്തിലെത്തി അക്രമം അഴിച്ചുവിട്ടവരെയാണ് തെരയുന്നത്. സന്നിധാനത്തും നിലയ്ക്കലും കൂടുതല് പൊലീസ് സംഘത്തെ വിന്യസിച്ചു. ഐജിമാരായ വിജയ് സാക്കറെയും ശ്രീജിത്തും ശബരിമലയിലേക്ക് പുറപ്പെട്ടു. എഡിജിപിയും മൂന്ന് ഐജിമാരും ഇപ്പോള് സ്ഥലത്ത് ക്യാമ്പ് ചെയ്യുന്നുണ്ട്. സുരക്ഷാ സന്നാഹങ്ങളെക്കുറിച്ച് ഉന്നത ഉദ്യോഗസ്ഥര് വിലയിരുത്തും. മലചവിട്ടാനെത്തിയ യുവതികള്‍ക്കും റിപ്പോര്‍ട്ടിങിനെത്തിയ മാധ്യമസംഘത്തിനും പൊലീസിനും നേരെ കഴിഞ്ഞ ദിവസം പ്രക്ഷോഭകാരികള് കടുത്ത ആക്രമണം അഴിച്ചുവിട്ടിരുന്നു.\nഅതേസമയം നിരോധനാജ്ഞ ലംഘിച്ച് നിലയ്ക്കലില് പ്രക്ഷോഭം നടത്തിയ യുവമോര്‍ച്ച പ്രവര്‍ത്തകരെ പൊലീസ് അറസ്റ്റ് ചെയ്തുനീക്കി. സംസ്ഥാന അധ്യക്ഷന് പ്രകാശ് ബാബുവിന്റെ നേതൃത്വത്തിലുള്ള സംഘമാണ് റോഡില് കുത്തിയിരുന്ന് ശരണമന്ത്രങ്ങള് വിളിച്ചത്. ഇതോടെ പൊലീസ് എത്തി നിരോധനാജ്ഞ നിലവിലുള്ള കാര്യം പ്രതിഷേധക്കാരെ അറിയിച്ചു. എന്നാല് ഇവര് പിന്‍വാങ്ങാന് കൂട്ടാക്കാതിരുന്നതോടെ പൊലീസ് അറസ്റ്റ് ചെയ്തു നീക്കുകയായിരുന്നു. നിരോധനാജ്ഞ ലംഘിക്കുമെന്ന് ബിജെപി സംസ്ഥാന അധ്യക്ഷന് പി.എസ്.ശ്രീധരന്‍പിള്ള തിരുവനന്തപുരത്ത് പ്രഖ്യാപിച്ചതിന് മിനിറ്റുകള്‍ക്കുള്ളിലാണ് പ്രതിഷേധമുണ്ടായത്.\nഅതേസമയം നിരോധനാജ്ഞ നാളെ രാത്രി 12 മണിവരെ തുടരുമെന്ന് ജില്ലാ കലക്ടര് അറിയിച്ചു. സന്നിധാനം, പമ്പ, നിലയ്ക്കല്, ഇലവുങ്കല് എന്നിവിടങ്ങളിലാണ് നിരോധനാജ്ഞ നിലവിലുളളത്. തീര്‍ത്ഥാടകരെയും പ്രതിഷേധക്കാരെയും തിരിച്ചറിയാന് ബുദ്ധിമുട്ടുണ്ടെന്നും അദ്ദേഹം അറിയിച്ചു.\nനിരോധനാജ്ഞയുള്ള സ്ഥലത്തേക്ക് കാറുകളിലാണ് യുവമോര്‍ച്ച പ്രവര്‍ത്തകര് എത്തിയത്. നിലയ്ക്കലില് നിരോധനാജ്ഞ ലംഘിക്കുമെന്ന് ബിജെപി സംസ്ഥാന അധ്യക്ഷന് പി.എസ്.ശ്രീധരന്‍പിള്ള തിരുവനന്തപുരത്ത് പ്രഖ്യാപിച്ചിരുന്നു. ഇതിന് മിനിറ്റുകള്‍ക്കുളളിലായിരുന്നു നിരോധനാജ്ഞ ലംഘിച്ചുളള പ്രതിഷേധം.\nഒരു വനിതയെയും സന്നിധാനത്ത് കയറ്റില്ലെന്നും സന്നിധാനവും പരിസരവും മുഴുവന് യുവമോര്‍ച്ച പ്രവര്‍ത്തകരുണ്ടെന്നും പൊലീസ് വാഹനത്തിലേക്ക് കയറ്റുന്നതിനിടെ പ്രകാശ് ബാബു പറഞ്ഞു. തങ്ങളുടെ ശവത്തില് ചവിട്ടിയെ സ്ത്രീകളെ സന്നിധാനത്ത് പ്രവേശിപ്പിക്കൂ. നിരോധനാജ്ഞ ലംഘന സമരം തുടരുമെന്നും യുവമോര്‍ച്ച നേതാക്കള് അറിയിച്ചു.


കൊച്ചി മെട്രോയിലെ ആദ്യയാത്രക്കാരായി ട്രാന്‍സ്‌ജെന്‍ഡേഴ്‌സ്\nSun May 26 2019 05:46:39 GMT+0530 (IST)\nNarada Desk| Updated On: 18 May 2017 9:45 AM GMT | Location : കൊച്ചി\nകേരളം വീണ്ടും രാജ്യത്തിന് മാതൃകയാവുന്നു. 23 ട്രാന്‍സ്‌ജെന്‍ഡറുകള്‍ക്ക് ജോലി നല്‍കി കൊച്ചിമെട്രോ. പരിശീലനത്തോടപ്പം ആദ്യ യാത്രക്കാരായി ട്രാന്‍സ്‌ജെന്‍ഡേഴ്‌സ്.\nകൊച്ചി മെട്രോയില് ആദ്യ യാത്രക്കാരായി ട്രാന്‍സ്‌ജെന്‍ഡേഴ്‌സ്. മുട്ടംയാര്‍ഡില് നിന്നും പാലരിവട്ടംവരെയായിരുന്നു ഇവരുടെ ആദ്യയാത്ര. പതിമൂന്ന് ട്രാന്‍സ്‌ജെന്‍ഡേഴുകളായിരുന്നു മെട്രോയില് യാത്ര ചെയ്തത്. കൊച്ചി മെട്രോയില് ജോലിയില് തിരഞ്ഞെടുത്ത ഭിന്നലിംഗവിഭാഗത്തില്‍പ്പെട്ട 23 പേര്‍ക്കുള്ള പരിശീലന പരിപാടികള് ഇന്നലെയാണ് തുടക്കമായത്.\nപരിശീലന പരിപാടിയില് ആദ്യത്തെ പതിമൂന്ന് ഭിന്നലിംഗക്കാര്‍ക്കാണ് മുട്ടംയാര്‍ഡിലും മൊട്രോ സ്‌റ്റേഷനിലുമാണ് പരിശീലനം കൊടുത്തത്. തുടര്‍ന്ന് മെട്രോ കോച്ചുകളില് യാത്ര ചെയ്ത സംഘം അമ്പാട്ടുകാവ്, പാലരിവട്ടം സ്റ്റേഷനുകളില് എത്തി. സുരക്ഷ, ടിക്കറ്റിംഗ് തുടങ്ങിയ കാര്യങ്ങളില് കെഎംആര്‍എല് അധികൃതര് ക്ലാസുകളെടുത്തത്.\nകൊച്ചി മെട്രോയുടെ ആദ്യയാത്രയില് ഭിന്നലിംഗക്കാര്‍ക്ക് അവസരം നല്‍കിയതിന്റെ സന്തോഷത്തിലാണ് ഇവര്. ഞങ്ങളെ സമൂഹം അംഗീകരിച്ചതിന്റെ ഭാഗമാണ് ഇത്തരത്തില് ജോലി കിട്ടിയതും ആദ്യയാത്രയില് പങ്കെടുക്കുവാനും അവസരം കിട്ടിയതും. നഗരത്തിന്റെ മുകളിലൂടെയുള്ള യാത്ര ഏറ്റവും മനോഹരമായാണ് തോന്നിയത്. നമ്മുക്ക് നല്ലൊരു യാത്ര സമ്മാനിക്കുവാന് മെട്രോ യാത്രയിലൂടെ കഴിയും. ആലുവമുതല് പാലരിവട്ടം വരെ ഏകദേശം 10 മിനിറ്റുകൊണ്ട് എത്തുവാന് സാധിച്ചു. ഓരോ കോച്ചുകളിലും പ്രത്യേകമായാണ് സീറ്റ് തയ്യാറാക്കിയിരിക്കുന്നത്. പാലരിവട്ടത്ത് എത്തിയ ശേഷം സുരക്ഷാ സംവിധാനങ്ങളെ കുറിച്ച് ക്ലാസുകള് ഉണ്ടായിരുന്നു. ഇനി വരും ദിവസങ്ങളില് രാവിലെ 10 മുതല്5വരെയാണ് ഞങ്ങള്‍ക്ക് ട്രെയിനിങ് നല്‍കുന്നത്. ആദ്യയാത്രയില് ഭാഗമാകാന് കഴിഞ്ഞതിന്റെ സന്തോഷത്തിലാണ് വിന്‍സി നാരദ ന്യുസിനോട് പറഞ്ഞത്.\nഅഞ്ച് ദിവസമാണ് ഇവര്‍ക്ക് പരിശീലനം നല്‍കുന്നത്. ട്രാന്‍സ്‌ജെന്‍ഡറുമാരെ ജോലിക്കെടുക്കുന്ന ഇന്ത്യയിലെ ആദ്യത്തെ സര്‍ക്കാര് ഉടമസ്ഥതയിലുള്ള സ്ഥാപനാണു കൊച്ചി മെട്രോ. കേരളത്തിലെ മറ്റു സ്ഥാപനങ്ങളിലും ട്രാന്‍സ്‌ജെന്‍ഡേഴിസിനു തൊഴിലവസരങ്ങള് കൊടുക്കുമെന്നു പ്രതീക്ഷിക്കുന്നതായും ഏലിയാസ് ജോര്‍ജ് പറഞ്ഞു.\nആലുവ മുതല് പാലരിവട്ടം വരെയുള്ള മെട്രോയുടെ ആദ്യ ഘട്ടത്തിലേക്ക് 530 പേരെയാണ് തിരഞ്ഞെടുത്തിരിക്കുന്നത്. ഇതില് ട്രാന്‍സ്‌ജെന്‍ഡേഴ്‌സ് 23 പേരുണ്ട്. 507 പേര് കുടുംബശ്രീയില് നിന്നുമാണ്. എഴുത്തുപരീക്ഷയ്ക്കും അഭിമുഖത്തിനും ശേഷമാണ് 530 പേരെ തിരഞ്ഞെടുത്തിട്ടുള്ളത്. ഹൗസ് കീപ്പിങ്, പാര്‍ക്കിങ്, കസ്റ്റമര് റിലേഷന്‍സ്, ടിക്കറ്റിങ്, ഗാര്‍ഡനിങ്, ക്യാന്റിന് ജോലികള് എന്നിവയിലേക്കാണ് ഇവരെ നിയമിച്ചിട്ടുള്ളത്.\nസാങ്കേതിക വൈദഗ്ധ്യത്തിലും സുരക്ഷാക്രമീകരണങ്ങളിലും ഉള്‍പ്പെടെ ഇപ്പോള് പരിശീലനം നല്‍കി വരുന്നു. ഇന്ത്യയില് ആദ്യമായി പൊതുമേഖലാ സ്ഥാപനത്തില് ഭിന്നലിംഗക്കാര്‍ക്ക് ജോലി നല്‍കി കേരളം മാതൃകയായ വാര്‍ത്ത ലോക മാധ്യമങ്ങളിലും വാര്‍ത്തയായിരുന്നു. കൊച്ചി മെട്രേയില് 23 ഭിന്നലിംഗക്കാര്‍ക്ക് ജോലി നല്‍കിയത് പ്രമുഖ മാധ്യമമായ ദ ഗാര്‍ഡിയനില് വലിയ പ്രാധാന്യത്തോടെയാണ് പ്രസിദ്ധികരിച്ചത്.


ഒരാളുടെ നോട്ടം കാരണം മറ്റൊരാളുടെ വിലപിടിച്ച വസ്‌തു നശിക്കുമെന്നോ നാക്കുകൊണ്ടുള്ള ശാപം കാരണം മറ്റൊരാളുടെ വസ്‌തുവിന് കേടുപാടുകൾ സംഭവിക്കുമെന്നോ വിശ്വസിച്ചുപോരുന്നവരാണ് വിവിധ മതങ്ങളിൽപെട്ട ബഹുഭൂരിപക്ഷം ആളുകളും. നോട്ടം കാരണത്താൽ സംഭവിക്കുന്ന നാശത്തിന് `കണ്ണേറ്' എന്നും നാക്കുകൊണ്ടുള്ള നാശത്തിന് `പിരാക്ക്' എന്നും പറയപ്പെടുന്നു. ഇത്തരം കാര്യങ്ങൾ വിശുദ്ധ ഖുർആനിനും സാമാന്യബുദ്ധിക്കും അനുഭവ സത്യങ്ങൾക്കും വിരുദ്ധമാണ്. അദൃശ്യവും അഭൗതികവും കാര്യകാരണ ബന്ധങ്ങൾക്കതീവുമായ നിലയിൽ മനുഷ്യന് നന്മയും തിന്മയും ചെയ്യാൻ അല്ലാഹു ഒരു കണ്ണിനും നാക്കിനും കഴിവു നൽകിയിട്ടില്ല. അദൃശ്യവും അഭൗതികവും കാര്യകാരണ ബന്ധങ്ങൾക്കതീതവുമായ നിലയിൽ ഖൈറും ശർറും വരുത്താൻ അല്ലാഹുവിന് മാത്രമേ സാധിക്കൂ. ഖൈറും ശർറും (അദൃശ്യമായ നിലയിൽ) വരുത്തിവെക്കുന്നത് അല്ലാഹുവാണെന്നത് ഈമാനിന്റെ ആറു കാര്യങ്ങളിൽ ഒന്നാണ്. ആ വിശ്വാസം കണ്ണേറും പിരാക്കും യാഥാർഥ്യമാണെന്ന് വിശ്വസിക്കുന്നതിന് എതിരാണ്.\nഅല്ലാഹു ഈ ലോകത്തുള്ള കാര്യങ്ങൾ നിയന്ത്രിക്കുന്നതും നടപ്പിൽ വരുത്തുന്നതും രണ്ടു വിധത്തിലാണ്.\nഒന്ന് : മനുഷ്യരടക്കമുള്ള സൃഷ്‌ടികൾ മുഖേന. ഉദാഹണത്തിന് ഒരാളുടെ കയ്യാൽ മറ്റൊരാൾ വധിക്കപ്പെടുന്നു. അതുപോലെ ഒരാളുടെ കയ്യാൽ മറ്റൊരാൾ അപകടത്തിൽ നിന്നും രക്ഷപ്പെടുന്നു. ഇവ രണ്ടും സംഭവിക്കുന്നത് ദൃശ്യമായ നിലയിലും കാര്യകാരണ ബന്ധങ്ങൾക്ക് അധീനവുമായിട്ടാണ്.\nരണ്ട് : അല്ലാഹു നേരിട്ട് നടപ്പിൽ വരുത്തുന്ന കാര്യങ്ങൾ. മഴ പെയ്യാൻ സാധ്യതയില്ലാത്ത സന്ദർഭങ്ങളിൽ മഴ നൽകി അനുഗ്രഹിക്കുന്നതും നാം വിചാരിക്കാത്ത വിധം മഴ വർഷിച്ച് നാശം സംഭവിക്കുന്നതും സർവ സാധാരണമാണ്. ഒന്നാമത് പറഞ്ഞ മനുഷ്യർ മുഖേന അല്ലാഹു നടപ്പിൽ വരുത്തുന്ന കാര്യങ്ങൾ ദൃശ്യവും കാര്യകാരണ ബന്ധങ്ങൾക്കധീനവുമാണെങ്കിൽ അല്ലാഹു നേർക്കുനേരെ നടപ്പിൽ വരുത്തുന്ന കാര്യങ്ങൾ അദൃശ്യമായ നിലയിലും കാര്യകാരണ ബന്ധങ്ങൾക്കധീതവുമായിട്ടാണ്.\nഅല്ലാഹു പറയുന്നു : "(നബിയേ), താങ്കൾക്ക് അല്ലാഹു വല്ല ദോഷവും വരുത്തിവെക്കുന്ന പക്ഷം അത് നീക്കംചെയ്യാൻ അനവല്ലാതെ മറ്റാരുമില്ല. നിനക്ക് അവൻ വല്ല ഗുണവും വരുത്തുന്ന പക്ഷം അവൻ എല്ലാ കാര്യത്തിലും കഴിവു ള്ളവനാകുന്നു.'' (അന്‍ആം17). "നിനക്ക് അല്ലാഹു വല്ല ദോഷവും വരുത്തിവെക്കുന്ന പക്ഷം അത് നീക്കംചെയ്യാൻ അവനൊഴികെ ഒരാളുമില്ല. അവൻ നിനക്ക് വല്ല ഗുണവും ഉദ്ദേശിക്കുന്ന പക്ഷം അവന്റെ അനുഗ്രഹം തട്ടിമാറ്റാൻ ഒരാൾക്കും സാധ്യമല്ല.'' (യൂനുസ് 107). "എനിക്ക് വല്ല ഉപദ്രവവും വരുത്താൻ അല്ലാഹു ഉദ്ദേശിക്കുന്നപക്ഷം അവർക്ക് (അല്ലാഹു അല്ലാത്തവർക്ക്) അവന്റെ ഉപദ്രവം നീക്കം ചെയ്യാൻ സാധിക്കുമോ? അല്ലെങ്കിൽ അവൻ എനിക്ക് വല്ല അനുഗ്രഹവും ചെയ്യുവാനുദ്ദേശിച്ചാൽ അവർക്ക് അവന്റെ അനുഗ്രഹം പിടിച്ചുവെക്കാൻ കഴിയുമോ? പറയുക: എനിക്ക് അല്ലാഹു മതി. അവന്റെ മേലാകുന്നു ഭരമേൽപിക്കുന്നവർ ഭരമേൽപിക്കുന്നത്.''(സുമര് 38).\nനബി(സ) പറഞ്ഞതായി ഇബ്‌നുഅബ്ബാസ്(റ) പ്രസ്‌താവിക്കുന്നു: "നീ വല്ലതും ചോദിക്കുന്ന പക്ഷം അല്ലാഹുവോട് ചോദിക്കുക. സഹായം തേടുന്ന പക്ഷം അല്ലാഹുവോട് സഹായം തേടുക. നീ ഒരു കാര്യം മനസ്സിലാക്കണം. നിനക്ക് ഏതെങ്കിലും നിലയിൽ ഒരു ഉപകാരം ചെയ്യണം എന്ന് ലോകത്തുള്ള മുഴുവൻ സമൂഹവും ഉദ്ദേശിച്ചാൽപോലും അല്ലാഹു രേഖപ്പെടുത്തിയതല്ലാതെ നിനക്ക് ഒരു ഉപകാരവും ചെയ്യാൻ ആർക്കും സാധ്യമാകുന്നതല്ല. മുഴുവൻ ജനങ്ങളും നിന്നെ ദ്രോഹിക്കാൻ വേണ്ടി ഒരുമിച്ചുകൂടിയാലും ശരി അല്ലാഹു രേഖപ്പെടുത്തിയതല്ലാതെ യാതൊരുവിധ ദ്രോഹവും വരുത്താനും ആർക്കും സാധ്യമല്ല'' (തിര്‍മിദി).\nഇമാം ഇബ്‌നു കസീർ (റ) രേഖപ്പെടുത്തുന്നു: ``തീർച്ചയായും നന്മയും തിന്മയും ഉപകാരവും ഉപദ്രവവും മടങ്ങുന്നത് (സംഭവിക്കുന്നത്) അല്ലാഹുവിങ്കലേക്കാണ്. അതൊക്കെ വരുത്തിവെക്കുന്നത് അവൻ മാത്രമാണ്. അവനതിൽ യാതൊരു പങ്കുകാരനുമില്ല.'' (2:434)\nകണ്ണേറും നാക്കേറും ഫലിക്കും എന്ന അന്ധവിശ്വാസത്തെ പിഴുതെറിയുന്നതാണ് നമസ്‌കാരശേഷമുള്ള പ്രാർഥന : "അല്ലാഹുവേ, നീ നൽകിയതിനെ തടുത്തു നിർത്തുന്നതോ, നീ തടഞ്ഞതിനെ നൽകുന്നതോ ആയിട്ടുള്ള യാതൊരു ശക്തിയുമില്ല. മഹത്വമുള്ളവന്റെ മഹത്വം നിന്റെയടുക്കൽ പ്രയോജനം ചെയ്യുന്നതല്ല'' (ബുഖാരി മുസ്‌ലിം). അല്ലാഹു ഒരാൾക്ക് അനുഗ്രഹം നല്‌കാൻ ഉദ്ദേശിച്ചാലോ ഒരനുഗ്രഹം തടയാൻ ഉദ്ദേശിച്ചാലോ നൽകിയത് തടയാനോ അവൻ തടഞ്ഞുവെച്ചത് നൽകാനോ ഒരു കണ്ണിനും നാക്കിനും സാധ്യമല്ലെന്ന് മേൽ വചനങ്ങൾ സംശയത്തിനിടവരുത്താത്ത വിധം വ്യക്തമാക്കുന്നു.\nകണ്ണേറും പിരാക്കും ഒന്നുതന്നെയാണ്. ഒന്ന് കണ്ണുകൊണ്ടും മറ്റൊന്ന് നാക്കുകൊണ്ടും എന്ന വ്യത്യാസം മാത്രം. രണ്ടിന്റെയും ഫലം ഒന്നുതന്നെ. കാര്യകാരണ ബന്ധത്തിന്നതീതമായും അഭൗതിക നിലയിലും കണ്ണിനും നാക്കിനും നാശമുണ്ടാക്കാൻ കഴിവുണ്ടെന്ന് വിശ്വസിക്കപ്പെടുന്നു. ഇത് മുഅ്‌ജിസത്തിനും കറാമത്തിനും അർഹരായ അമ്പിയാ ഔലിയാക്കൾക്കാണെങ്കിൽ സമ്മതിക്കാം. കാരണം അവരുടെ കണ്ണിനും നാക്കിനും അല്ലാഹു ചിലപ്പോൾ അമാനുഷികമായ കഴിവുകൾ നൽകിയേക്കാം. ഇവിടെ ചാത്തനായാലും കമ്മദായാലും വർഗീസായാലും കണ്ണേറും പിരാക്കും തട്ടും എന്നാണ് വിശ്വസിക്കപ്പെടുന്നത്. ഖൈറും ശർറും (അദൃശ്യമായ നിലയിൽ) വരുത്തിവെക്കുന്നത് അല്ലാഹുവാണെന്ന വിശ്വാസത്തിന് എതിരാണിത്. ഈ വിഷയത്തിലുള്ള ഹദീസുകൾ നോക്കാം :\n1. ജിബ്‌രീൽ (അ) നബി(സ)യോട് പറയുകയുണ്ടായി: "താങ്കളെ ദ്രോഹിക്കുന്ന എല്ലാ വസ്‌തുക്കളിൽ നിന്നും എല്ലാ മനുഷ്യരുടെയും തിന്മയിൽ നിന്നും അല്ലെങ്കിൽ അസൂയ നിറഞ്ഞ കണ്ണിൽ നിന്നും (രക്ഷക്കുവേണ്ടി) താങ്കളിൽ അല്ലാഹുവിന്റെ നാമത്തിൽ ഞാൻ മന്ത്രപ്രാർഥന നടത്തുന്നു.'' (മുസ്‌ലിം 7:424)\n2. അബൂഹുറൈറ (റ) പ്രസ്‌താവിച്ചു : "കണ്ണേൽക്കുക എന്നത് സത്യമാണ്. ശൈത്വാൻ അതിനെ ഹാജറാക്കുന്നു. മനുഷ്യന്റെ അസൂസയും സത്യമാണ്.'' (അഹ്‌മദ്, ഫത്‌ഹുല്‍ബാരി 13:107)\nഈ രണ്ട് ഹദീസുകളിലും പ്രതിപാദിച്ച ഒരു കാര്യമാണ് അസൂയ. ആദ്യത്തെ ഹദീസിൽ അസൂയ നിറഞ്ഞ കണ്ണിൽ നിന്നും രക്ഷതേടുന്നു. രണ്ടാമത്തെ ഹദീസിൽ അസൂയയുള്ള മനുഷ്യനിൽ നിന്നും രക്ഷ തേടേണ്ടതുണ്ട് എന്ന സൂചനയുണ്ട്. അപ്പോൾ ഇവിടെ കണ്ണേറ് എന്ന് പരിഭാഷപ്പെടുത്തി വരുന്നത് `അസൂയ വെച്ചുകൊണ്ടുള്ള നോട്ട'ത്തിനാണ്. അല്ലാതെ കേവലം കണ്ണും നാക്കും ഉപയോഗിച്ച് മറ്റൊരാളെ `എറിയു'ന്നതിനല്ല. അത് മനുഷ്യബുദ്ധിക്ക് ഗ്രഹിക്കാനും സാധ്യമല്ല. കണ്ണേറുകൊണ്ട് ഉദ്ദേശിക്കപ്പെടുന്നത് അസൂയയാണ്. ഒരു വ്യക്തിക്ക് അല്ലാഹു നൽകിയ അനുഗ്രഹത്തിലുള്ള അസന്തുഷ്‌ടി. ആ അസന്തുഷ്‌ടി നോട്ടത്തിലൂടെ അവൻ പ്രകടിപ്പിക്കുന്നു എന്നു മാത്രം. കണ്ണേറ് എന്നത് ഒരു ഭാഷാപ്രയോഗം മാത്രമാണ്. 'കണ്ണുകടി' എന്ന പ്രയോഗം പോലെ. കണ്ണിന് ചൊറിച്ചിലോ കടച്ചിലോ ഉണ്ടാകുന്നതിനല്ല അത് പ്രയോഗിച്ചുവരുന്നത്. മറിച്ച് അസൂയക്കാണ്. കണ്ണേറുകൊണ്ട് ലക്ഷ്യമാക്കുന്നതും അസൂയയാണ്.\nഇബ്‌നുഹജർ (റ) പറയുന്നു: "അവന്റെ നോട്ടത്തിന്റെ ലക്ഷ്യം അസൂയയും അല്ലാഹു നൽകിയ അനുഗ്രഹം ഇല്ലായ്‌മ ചെയ്യുക എന്നതു മാത്രമാണ്." (ഫത്‌ഹുല്‍ബാരി 13:116). ഇത്തരം അസൂയാലുക്കളുടെ ശർറ് നീങ്ങിക്കിട്ടാനാണ് പ്രാർഥനാ മന്ത്രം നടത്താൻ കൽപിക്കപ്പെട്ടത്. അതിൽ നിന്നും മറ്റും മോചനം ലഭിക്കാനാണ് സൂറത്തുൽ ഫലഖും സൂറത്തുന്നാസും അവതരിപ്പിക്കപ്പെട്ടത്. സൂറതുൽ ഫലഖിലെ അവസാനവചനം ഇപ്രകാരമാണ്: "അസൂയാലു അസൂയപ്പെടുമ്പോൾ അതിന്റെ തിന്മയിൽ നിന്നും (നിന്നോട് ഞാൻ കാവലിനെ തേടുന്നു)'' (ഫലഖ് 5). അസൂയാലു തന്റെ ശർറ് ഒരു നോട്ടം കൊണ്ട് അവസാനിപ്പിക്കുന്നതല്ല. ഭാവിയിലും താൻ ആരോടാണോ അസൂയ കാണിക്കുന്നത് അവനെ തകർക്കാൻ ശ്രമം നടത്തും. ചിലപ്പോൾ അദ്ദേഹത്തിനെതിരിൽ ആളുകളെ സംഘടിപ്പിക്കും. മറ്റു ചിലപ്പോൾ അധികാരം ഉപയോഗിച്ചുപോലും തന്റെ പ്രതിയോഗിയെ തകർക്കാൻ ശ്രമം നടത്തും. അതുകൊണ്ടാണ് അത്തരം നോട്ടങ്ങൾക്കെതിരിൽ അല്ലാഹുവോട് കാവലിനെ തേടാൻ നബി (സ) കൽപിച്ചത്.\nBy പി കെ മൊയ്‌തീൻ സുല്ലമി @ ശബാബ്\nLabels: PK മൊയ്തീന് സുല്ലമി അസൂയ കണ്ണേറ് പിരാക്ക്


Sudani from Nigeria Fame Samuel Abiola Robinson's Reaction About Kerala Police Troll | ഞാനൊരു തട്ടിപ്പുകാരനല്ല! കേരളാ പോലീസിന്റെ ട്രോളില് പ്രതികരണവുമായി സുഡാനി താരം - Malayalam Filmibeat\nസുഡാനി ഫ്രം നൈജീരിയ എന്ന ചിത്രത്തിലൂടെ മലയാളികള്‍ക്ക് ഒന്നടങ്കം സുപരിചിതനായ താരമാണ് സാമുവല് അബിയോള. ചിത്രത്തില് സൗബിന് ഷാഹിറിനൊപ്പം മികച്ച പ്രകടനമായിരുന്നു നൈജീരിയന് താരം കാഴ്ചവെച്ചിരുന്നത്. സുഡാനിക്ക് പിന്നാലെ മറ്റൊരു മലയാള ചിത്രത്തിലും സാമുവല് അഭിനയിച്ചിരുന്നു. തിരക്കുകള്‍ക്കിടെയിലും സോഷ്യല് മീഡിയയിലും സജീവമാകാറുളള താരമാണ് സാമുവല്.\nകഴിഞ്ഞ ദിവസം കേരള പോലീസ് അവരുടെ ഔദ്യോഗിക പേജില് പങ്കുവെച്ച ഒരു ട്രോള് സാമുവലിനെ ചൊടിപ്പിച്ചിരുന്നു. മന്ത്രിമാരുടെയും മുതിര്‍ന്ന ഉദ്യോഗസ്ഥരുടെയും പേരില് വ്യാജ ഇ-മെയില് സന്ദേശങ്ങള് അയച്ച് പണം തട്ടുന്ന നൈജീരിയന് സംഘത്തെക്കുറിച്ചായിരുന്നു ട്രോള്. സുഡാനി ഫ്രെം നൈജീരിയയിലെ സാമുവലിന്റെ രംഗങ്ങള് ഉപയോഗിച്ചായിരുന്നു ഈ ട്രോള്.\nഇതാണ് താരത്തെ ചൊടിപ്പിച്ചത്. എല്ലാ നൈജീരിയക്കാരും തട്ടിപ്പുകാരല്ലെന്നും ഇതുപോലുളള സന്ദേശങ്ങള്‍ക്ക് തന്റെ ചിത്രം ഉപയോഗിക്കുന്നത് അംഗീകരിക്കാനാവില്ലെന്നും സാമുവല് റോബിന്‍സണ് പറയുന്നു.\nസാമുവല് റോബിന്‍സണിന്റെ വാക്കുകളിലേക്ക്;\nഇതുപോലുളള കാര്യങ്ങള്‍ക്ക് എന്റെ ഇമേജും സാദൃശ്യവും ഉപയോഗിക്കുന്നതിനെ ഞാന് അഭിനന്ദിക്കുന്നില്ല. കേരള പോലീസ് ചെയ്യുന്ന ജോലിയെ ഞാന് അഭിനന്ദിക്കുന്നു. ഒരു രാജ്യത്തുനിന്നുമുളള വഞ്ചനയെ ഞാന് ഒരു തരത്തിലും പിന്തുണക്കുന്നില്ല,\nഅതുമായി ബന്ധപ്പെടുന്നത് ഞാന് അഭിനന്ദിക്കുന്നില്ല. ഞാന് ഒരു നൈജീരിയന് ആയതുകൊണ്ട് ഞാന് ഒരു തട്ടിപ്പുകാരനാണെന്ന് അര്‍ത്ഥമാകുന്നില്ല. യഥാര്‍ത്ഥത്തില് നിരവധി അഴിമതികള് ചൈനീസ് അല്ലെങ്കില് വിയറ്റ്‌നാം ഉത്ഭവമാണ്. അവ നൈജീരിയന് കോഡ് നാമങ്ങള് മാത്രമാണ് ഉപയോഗിക്കുന്നത്. ഞാന് ഒരു തട്ടിപ്പുകാരനല്ല. ഇത് ഞാന് വിലമതിക്കുന്നില്ല.\nനിങ്ങള് ഒരു ഇന്ത്യന് മനുഷ്യനായതുകൊണ്ട് നിങ്ങള് റേപ്പിസ്റ്റ് അല്ല. ഇവ സാമാന്യവല്‍ക്കരിക്കുന്നത് നിര്‍ത്തുക. ദശലക്ഷണക്കണക്കിന് നൈജീരിയക്കാരും കോടിക്കണക്കിന് ഇന്ത്യക്കാരുമുണ്ട്. എല്ലാം ഒരുപോലെയാണെന്ന് കരുതുന്നത് ക്രിയാത്മകമല്ല, നന്ദി. സാമുവല് എബിയോള റോബിന്‍സണ് ഫേസ്ബുക്കില് കുറിച്ചു. പിന്നാലെ സാമുവലിനെ പിന്തുണച്ച് നിരവധി പേര് സോഷ്യല് മീഡിയയില് എത്തിയിരുന്നു.\nതുടര്‍ന്ന് നടന്റെ പ്രതികരണം വൈറലായതോടെ കേരള പോലീസ് ഫേസ്ബുക്ക് പേജില് നിന്നും ഈ ട്രോള് നീക്കം ചെയ്തു. 2018ലാണ് സൗബിന് ഷാഹിറും സാമുവലും പ്രധാന വേഷങ്ങളില് അഭിനയിച്ച സുഡാനി ഫ്രം നൈജീരിയ പുറത്തിറങ്ങിയത്. മലപ്പുറത്തെ സെവന്‍സ് ഫുട്‌ബോള് പശ്ചാത്തലത്തില് അണിയിച്ചൊരുക്കിയ സിനിമയില് മികച്ച പ്രകടനമാണ് രണ്ട് പേരും കാഴ്ചവെച്ചിരുന്നത്. സക്കറിയയാണ് സിനിമ സംവിധാനം ചെയ്തിരുന്നത്. മികച്ച പ്രതികരണത്തോടൊപ്പം ബോക്‌സോഫീസ് കളക്ഷന്റെ കാര്യത്തിലും സുഡാനി ഫ്രം നൈജീരിയ നേട്ടമുണ്ടാക്കിയിരുന്നു. സൗബിന് ഷാഹിറിന്റെ കരിയറിലും വലിയ വഴിത്തിരിവായി മാറിയിരുന്നു സിനിമ.\nRead more about: samuel robinson sudani from nigeria\nSudani from Nigeria Fame Samuel Abiola Robinson's Reaction About Kerala Police Troll


| പ്രമേഹരോഗികള്‍ക്ക് യാത്രയിലും കരുതല് വേണം | Mangalam\nMonday, October 22, 2018 Last Updated 40 Min 30 Sec ago English Edition\nSaturday 30 Dec 2017 03.50 PM\nപ്രമേഹരോഗികള്‍ക്ക് യാത്രയിലും കരുതല് വേണം\nനിയന്ത്രണങ്ങളിലും മുന്‍കരുതലുകളിലും ഊന്നിയുളള സഞ്ചാരം, പ്രമേഹരോഗിയുടെ ദിനങ്ങള്‍ക്ക് ആവശ്യമാണ്\nയാത്രകള് പ്രമേഹരോഗികള്‍ക്ക് പേടിസ്വപ്നമാണ്. ദീര്‍ഘദൂര യാത്രകള് പ്രമേഹരോഗികളെ തളര്‍ത്തും. താളംതെറ്റുന്ന ഭക്ഷണക്രമം, മുടങ്ങിപ്പോകുന്ന കുത്തിവയ്പ്പുകള്, മരുന്നുകള്, വ്യായാമം കൂടാതെ തളര്‍ച്ചയും ക്ഷീണവും അസ്വസ്ഥതകളും. എന്നാല് യാത്രകള് ജീവിതത്തിന്റെ ഭാഗമാണ്. അവ ഒഴിവാക്കുക പ്രയാസവും.\nനിയന്ത്രണങ്ങളിലും മുന്‍കരുതലുകളിലും ഊന്നിയുളള സഞ്ചാരം, പ്രമേഹരോഗിയുടെ ദിനങ്ങള്‍ക്ക് ആവശ്യമാണ്. ഈ മുന്‍കരുതലുകള് രോഗത്തിന്റെ അസ്വസ്ഥതകള് ഒഴിവാക്കി യാത്ര ആനന്ദകരമാക്കും.\nബാഗും പെട്ടിയും ഒരുക്കുന്നതിനേക്കാള് പ്രധാനമാണ് രോഗനിയന്ത്രണവും പരിശോധനയും. ബാക്കിയെല്ലാം രണ്ടാം സ്ഥാനത്താണ്. ഒരു പ്രഹേരോഗിയുടെ യാത്ര ഇവിടെനിന്ന് ആരം\n1. യാത്ര പോകുന്നതിനു മുമ്പ് സ്ഥിരമായി കാണുന്ന ഡോക്ടറെ കണ്ട് യാത്രയുടെ വിവരം പറയുകയും പരിശോധന നടത്തുകയും വേണം. ഇന്‍സുലിന് കുത്തിവയ്പ്പ് എടുക്കുന്നവര് യാത്ര വേളയില് ഒഴിവാക്കി മറ്റ് മരുന്നുകള് കഴിക്കാമോയെന്ന് ആരായണം.\n2. രോഗത്തിന്റെ പൂര്‍ണവിവരങ്ങള്, കഴിക്കുന്ന മരുന്നുകളുടെ പേര് എന്നിവ ഉള്‍ക്കൊള്ളുന്ന കുറിപ്പ്ഗ്ഗ ്‌ഡോക്ടറുടെ പക്കല് നിന്നും വാങ്ങുകയും യാത്രയില് കരുതുകയും ചെയ്യുക.\n3. എന്തെങ്കിലും കാരണത്താല് ചെല്ലുന്ന സ്ഥലത്ത് മറ്റൊരു ഡോക്ടറെ കാണേണ്ടി വന്നാല് ഇത് ഉപകരിക്കും. രോഗിയാണെന്ന ചിന്തയേക്കാള് രോഗിയാണെന്ന അവസ്ഥയ്ക്കു മുന്‍തൂക്കം നല്‍കിയാവണം യാത്ര.\nഡോക്ടറെ കണ്ടാല് മാത്രം പോരാ, മരുന്ന് മറക്കാതെ ബാഗില് എടുത്തുവയ്ക്കുകയും കൃത്യസമയത്തു കഴിക്കുകയും വേണം. കഴിച്ചുകൊണ്ടിരിക്കുന്ന എല്ലാ മരുന്നുകളും കൈയ്യില് കരുതണം.\nമനംപിരട്ടല്, ഛര്‍ദി, പനി, വയറിളക്കം എന്നിവയ്ക്കുള്ള മരുന്നുകളും കരുതുന്നത് നല്ലതാണ്. കുറച്ച് മരുന്ന് എളുപ്പം എടുക്കാവുന്ന വിധത്തിലും ബാക്കി സ്യൂട്ട് കേസിലോ മറ്റോ സുരക്ഷിതമായി സൂക്ഷിക്കുകയും ചെയ്യുക.\nസുഹൃത്തുക്കള് കൂടെ ഉണ്ടെങ്കില് അവരെയും സൂക്ഷിക്കാന് ഏല്‍പിക്കാം. മരുന്ന് നഷ്ടപ്പെട്ടാല് കഴിക്കാന് വേണ്ടിയാണിത്.\nഇന്‍സുലിന് ശരിയായ താപനിലയില് സുരക്ഷിതമായി സൂക്ഷിക്കണം. യാത്രയില് ഇന്‍സുലിന് സൂക്ഷിക്കുന്നതിനുളള ഇന്‍സുലിന് ബാഗുകള് മെഡിക്കല് ഷോപ്പില് ലഭ്യമാണ്.\n1. ഹൈപ്പോഗ്ലൈസീമിയ ഉളളവര് പഞ്ചസാരയോ, മധുരമുളള പദാര്‍ഥങ്ങളോ കൈയില് കരുതണം.\n2. ഏതെങ്കിലും നേരത്തെ ഭക്ഷണം ഒഴിവാക്കേണ്ടി വന്നാല് കഴിക്കാനായി ന്യൂട്രീഷസ് സ്‌നാക്‌സ് കരുതുക.\n3. നടക്കാന് സുഖകരവും ഉപയോഗിച്ചു കൊണ്ടിരിക്കുന്നതുമായ ചെരുപ്പുകള് തന്നെ യാത്ര വേളയിലും ഉപയോഗിക്കണം.\n4. യാത്ര പോകുന്ന വ്യക്തിയുടെ വിലാസവും ഫോണ് നമ്പറും സുഹൃത്തുക്കളുടെയോ, ബന്ധുക്കളുടെയോ നമ്പറും വിലാസവും ഡയറിയിലോ പേപ്പറിലോ എഴുതി സൂക്ഷിക്കുക.\nമറ്റു യാത്രാ മാര്‍ഗങ്ങളെക്കാള് സുഖകരമാണ് വിമാനയാത്ര. അതേസമയം പഥ്യം തെറ്റാനുള്ള സാധ്യതകളും ഏറെയാണ്. ഇഷ്ടഭക്ഷണം കണ്ടാലും കണ്ടില്ലെന്നു നടിക്കലാണ് രോഗിക്കു ചെയ്യാവുന്നത്.\nവിമാനയാത്രയ്ക്കായി ടിക്കറ്റ് ബുക്കു ചെയ്യുമ്പോള് തന്നെ പ്രമേഹരോഗിക്കു കഴിക്കാനുളള ഭക്ഷണത്തെക്കുറിച്ച് സൂചിപ്പിക്കണം. എയര്‍ഹോസ്റ്റസ് മുമ്പില് കൊണ്ടുവരുന്ന മധുര പലഹാരങ്ങളില് മയങ്ങാതിരിക്കുക.\nമരുന്നടങ്ങിയ ബാഗില് ഡോക്ടറുടെ കുറിപ്പ് വയ്ക്കുക. മരുന്ന് കമ്പനിയുടെ പേര് വ്യക്തമായിരിക്കണം. ഇന്‍സുലിന് കുത്തിവയ്പ്പ് എടുക്കുന്നവര്‍ക്കു മാത്രമേ വിമാനത്തില് സിറിഞ്ച് ഉപയോഗിക്കാന് കഴിയൂ. എയര്‍പോട്ടില് പരിശോധന സമയത്ത് രോഗവിവരം പറയുകയും ഡോക്ടറുടെ കുറിപ്പടി കാണിക്കുകയും വേണം.\nപ്രത്യേകിച്ചും മെറ്റല് ഡിറ്റക്റ്ററിനു സമീപം. പരിശോധകര്‍ക്ക് സംശയം ഉണ്ടാകാതിരിക്കാന് വേണ്ടിയാണിത്. വൃത്തിഹീനമായ അന്തരീക്ഷത്തിലുളള ഭക്ഷണം, പൊതു ടാപ്പില് നിന്നുളള വെളളം ഇവയും ഒഴിവാക്കുക. യാത്രയില് സ്വീകരിക്കേണ്ട എല്ലാ പൊതുനിയമങ്ങളും ഇവിടെയും ബാധകമാണ്.\nയാത്ര വിദേശത്തേക്കാണെങ്കില് ഒരുക്കങ്ങളിലും ആ കരുതല് എടുക്കുക. ഭാഷയും രീതികളും വിഭിന്നമാണെന്നതു തന്നെ കാരണം. നിങ്ങള് പ്രമേഹ രോഗിയാണെന്നും കഴിക്കുന്ന മരുന്നിന്റെ പേരും ഒരു പേപ്പറില് എഴുതി ഹാന്‍ഡ് ബാഗിലോ, പോക്കററിലോ സൂക്ഷിക്കുക.\nരോഗിക്ക് സംസാരിക്കാന് കഴിയാത്ത അവസ്ഥയാണെങ്കില് കാര്യങ്ങള് എളുപ്പത്തില് മനസിലാക്കാനാണിത്.\nപ്രമേഹരോഗി തനിച്ച് ദൂരയാത്ര ചെയ്യുന്നത് സുരക്ഷിതമല്ല. എന്നാല് യാത്ര ഒഴിവാക്കാനും കഴിയില്ലല്ലോ? അതിനാല് യാത്രയില് ഉടനീളം സ്വയം നിയന്ത്രണം അനിവാര്യമാണ്. യാത്ര കഴിഞ്ഞ് നാട്ടില് തിരിച്ചെത്തിയ ശേഷവും ഡോക്ടറെ കാണുകയും, പരിശോധന നടത്തുകയും വേണം.


സാങ്കേതിക വിദ്യ മോഷ്ടിക്കല്, സാമ്പത്തിക സേവനങ്ങള്, വ്യവസായിക ആവശ്യങ്ങള് സൈബര് ഇടപെടലുകള് തുടങ്ങിയവയെല്ലാം ഇതില് ഉള്‍പെടുത്തേണ്ടതുണ്ടെന്നും ആദ്ദേഹം വ്യക്തമാക്കുന്നു.\n20 Jan, 2019 at 04:01 AM\nചൈനയും അമേരിക്കയും തമ്മിലുള്ള വ്യാപാര ബന്ധം ശക്തിപ്പെടുത്താനുള്ള ചര്‍ച്ചകള് പുരോഗമിക്കുകയാണെന്ന് വൈറ്റ് ഹൌസ് സാമ്പത്തിക ഉപദേഷ്ടാവ് ലാറി കുട്‍ലോവ്. എന്നാല് ഈ കാര്യത്തില് ഒരു കരാറിലെത്താന് ഇനിയും സമയം ആവശ്യമാണെന്നും അദ്ദേഹം പറഞ്ഞു.\nഇരു രാഷ്ട്രങ്ങളും തമ്മിലുള്ള വ്യാപാരം ശക്തിപ്പെടുത്തുന്നതില് പുരേഗമനമുണ്ടെന്നാണ് ലാറി കുട്‍ലോവ് പറയുന്നത്. എല്ലാ മേഖലകളും ഉള്‍പ്പെടുത്തിയാല് മാത്രമേ കരാര് പൂര്‍ണ്ണമാകൂ എന്നാണ് ലാറി പറയുന്നത്. ഇതിന് ഇനിയും സമയം ആവശ്യമാണെന്ന് ലാറി കുട്‍ലാവ് പറയുന്നത്.\nഇരു രാഷ്ട്രങ്ങളും തമ്മില് ഈ കാര്യത്തില് ഇനിയും ചര്‍ച്ചകള് ആവശ്യമാണെന്നും അദ്ദേഹം പറയുന്നു. സാങ്കേതിക വിദ്യ മോഷ്ടിക്കല്, സാമ്പത്തിക സേവനങ്ങള്, വ്യവസായിക ആവശ്യങ്ങള് സൈബര് ഇടപെടലുകള് തുടങ്ങിയവയെല്ലാം ഇതില് ഉള്‍പെടുത്തേണ്ടതുണ്ടെന്നും ആദ്ദേഹം വ്യക്തമാക്കുന്നു.\nഈ മാസം 30, 31 തിയ്യതികളില് ചൈനീസ് വൈസ് പ്രീമിയര് ലി യു ഹി അടുത്ത ഘട്ട ചര്‍ച്ചകള്‍ക്കായി വാഷിങ്ടണില് എത്തും. ഇരു രാഷ്ട്രങ്ങളും തമ്മില് വ്യാപാരം യുദ്ധം നടക്കുന്പോയും മറു ഭാഗത്ത് വ്യാപാര ചര്‍ച്ചകളും പുരോഗമിക്കുന്നുണ്ട്.


തിരുവനന്തപുരം ലോ കോളേജിൽ എസ്എഫ്ഐ- കെഎസ്‍യു സംഘർഷം; രണ്ട് പേർക്ക് പരിക്ക്\nThiruvananthapuram, First Published 27, Aug 2019, 4:27 PM IST\nസംഭവത്തിൽ കെഎസ്‍യു പ്രവർത്തകരായ നിഖിൽ, അർജുൻ ബാബു എന്നിവരെ പൊലീസ് കസ്റ്റഡിയിലെടുത്തിട്ടുണ്ട്.\nതിരുവനന്തപുരം: ഗവൺമെന്റ് ലോ കോളേജിൽ ഇന്ന് രാവിലെയുണ്ടായ എസ്എഫ്ഐ- കെഎസ്‍യു സംഘർഷത്തിൽ രണ്ട് പേർക്ക് പരിക്ക്. എസ്എഫ്ഐ യൂണിറ്റ് സെക്രട്ടറി ജിഷ്ണുവിനും മറ്റൊരു എസ്എഫ്ഐ പ്രവർത്തകനുമാണ് പരിക്കേറ്റത്. ഇരുവരേയും തിരുവനന്തപുരം ജനറൽ ആശുപത്രിയിൽ പ്രവേശിപ്പിച്ചു.\nഇന്നലെ ഇരുവരുവിഭാഗങ്ങളും തമ്മിലുണ്ടായ സംഘർഷത്തിന്റെ തുടർച്ചയായാണ് ഇന്നും കോളേജിൽ സംഘർഷമുണ്ടായത്. ഇന്നലെ വൈകുന്നേരം ഒന്നാം വർഷ വിദ്യാർഥിയായ അബാദ് മുഹമ്മദിനെ രണ്ട് കെഎസ്‍യു പ്രവർത്തകർ തടഞ്ഞുനിർത്തി സംസാരിച്ചിരുന്നു. ഇതിൽ എസ്എഫ്ഐ പ്രവർത്തകർ ഇടപെടുകയും വിദ്യാർത്ഥിയെ റാഗിങ് ചെയ്തതായി ആരോപിക്കുകയും ചെയ്തു. തുടർന്ന് ഇരുവിഭാഗങ്ങളും തമ്മിൽ തർക്കമുണ്ടായി.\nഇതിനെത്തുടർന്ന് ഇന്ന് രാവിലെ ഡിപ്പാർട്ട്മെൻ്റ് യോഗം നടക്കുന്നതിനിടെ കെഎസ്‍യു പ്രവർത്തകരെത്തി എസ്എഫ്ഐ പ്രവർത്തകരെ മർദ്ദിക്കുകയായിരുന്നു. സംഭവത്തിൽ കെഎസ്‍യു പ്രവർത്തകരായ നിഖിൽ, അർജുൻ ബാബു എന്നിവരെ മ്യൂസിയം പൊലീസ് കസ്റ്റഡിയിലെടുത്തിട്ടുണ്ട്. ഹോക്കി സ്റ്റിക്ക് വച്ചാണ് ജിഷ്ണുവിനെ അർജുൻ മർദ്ദിച്ചത്. ഇതിന്റെ ദൃശ്യങ്ങൾ പുറത്തുവന്നിട്ടിണ്ട്.\nപൊലീസ് കോളേജിൽ നടത്തിയ പരിശോധനയിൽ ക്യാമ്പസിനകത്ത് നിർത്തിയിട്ട നിലയിൽ മാരുതി ആൾട്ടോ കാർ കണ്ടെത്തി. കാറിനുള്ളിൽ നിന്ന് ഹോക്കി സ്റ്റിക്കുകയും മദ്യക്കുപ്പിയും കണ്ടെടുത്തിട്ടുണ്ട്. കാറുൾപ്പടെ സ്റ്റേഷനിലേക്ക് കൊണ്ടുപോയി. കോളേജിൽ സംഘർഷം നടക്കുന്ന വിവരം പ്രിൻസിപ്പളോ മറ്റ് അധ്യാപകരോ വിളിച്ചറിയിച്ചില്ലെന്ന് പൊലീസ് പറഞ്ഞു. ഫോൺ കോളിന്റെ അടിസ്ഥാനത്തിലാണ് പൊലീസ് ക്യാമ്പസിലെത്തി പ്രതികളെ അറസ്റ്റ് ചെയ്തതത്.\nഅതേസമയം, റാഗിങ്ങുമായി ബന്ധപ്പെട്ട പരാതി ഇന്ന് രാവിലെ മാത്രമാണ് ലഭിച്ചതെന്ന് കോളേജ് പ്രിൻസിപ്പൾ ബിജുകുമാർ പറഞ്ഞു. എന്നാൽ, കോളേജിൽ നടന്നത് എസ്എഫ്ഐ- കെഎസ്‍യു സംഘർഷമാണെന്ന് വിലയിരുത്താൻ പ്രിൻസിപ്പൾ തയ്യാറായില്ല. സംഘർഷവുമായി ബന്ധപ്പെട്ട് വൻ പൊലീസ് സന്നാഹമാണ് കോളേജിൽ ഒരുക്കിയിരിക്കുന്നത്.കോളേജിനുള്ളിൽ നിന്ന് ഹോസ്റ്റലിലെ വിദ്യാർഥികളെ ഒഴികെ ബാക്കി എല്ലാവരെയും പുറത്തിറക്കാനുള്ള പൊലീസിന്റെ ശ്രമം തുടരുകയാണ്.\nതിരുവനന്തപുരം ലോ കോളേജ്\nഎസ്എഫ്ഐ- കെഎസ്‍യു സംഘർഷം


ഇത് പ്രവാസികളോടുള്ള ക്രൂരതയാണെന്ന് വി മുരളീധരന്\nഇന്ത്യയിൽ വേറെയൊരു സംസ്ഥാനവും പ്രവാസികളോട് ഈ ക്രൂരത കാണിച്ചിട്ടില്ല: വി. മുരളീധരന്\nചാർട്ടേഡ് വിമാനങ്ങളിൽ വരുന്നവർക്ക് കോവിഡ് പരിശോധന നിർബന്ധമാക്കിയ തീരുമാനം പ്രവാസികളോട് കാണിക്കുന്ന ക്രൂരതയെന്ന് കേന്ദ്രമന്ത്രി വി മുരളീധരന്\n13 Jun, 2020 at 07:55 AM\nചാർട്ടേഡ് വിമാനങ്ങളിൽ വരുന്നവർക്ക് കോവിഡ് പരിശോധന നിർബന്ധമാക്കിയ കേരള സര്‍ക്കാര് തീരുമാനം പ്രവാസികളോട് കാണിക്കുന്ന ക്രൂരതയെന്ന് കേന്ദ്രമന്ത്രി വി മുരളീധരന്. പ്രവാസികളെ നാട്ടിലെത്തിക്കുന്ന കാര്യത്തിൽ നിബന്ധനകൾ വെയ്ക്കുന്നത് അതാത് സംസ്ഥാനങ്ങളാണ്. ഇന്ത്യയിൽ വേറെയൊരു സംസ്ഥാനവും ഈ നിബന്ധന വെച്ചിട്ടില്ല.. കേരള സർക്കാർ തീരുമാനം കേന്ദ്രത്തിന് അംഗീകരിക്കേണ്ടിവരുമെന്നും വി മുരളീധരന് മീഡിയവണിനോട് പറഞ്ഞു.\nചാര്‍ട്ടേഡ് വിമാനങ്ങളില് വരുന്ന പ്രവാസികള്‍ക്ക് കോവിഡ് പരിശോധന നിര്‍ബന്ധമാണെന്ന് കഴിഞ്ഞ ദിവസമാണ് സംസ്ഥാന സര്‍ക്കാര് ഉത്തരവിട്ടത്. ഇതുവഴി പരിശോധന ഉറപ്പാക്കേണ്ടതും ടെസ്റ്റിനുള്ള ചെലവ് വഹിക്കേണ്ടതും വിമാനം ബുക്ക് ചെയ്യുന്നവരാണ്. ആര്.ടി.പി.സി.ആര് ടെസ്റ്റോ ആന്‍റി ബോഡി ടെസ്റ്റോ ആണ് ഇത്തരത്തില് പ്രവാസികള് ചെയ്യേണ്ടത്. യാത്ര ചെയ്യുന്നതിന് 48 മണിക്കൂറിന് മുമ്പാണ് ടെസ്റ്റ് ചെയ്യേണ്ടത്. ജൂണ് 20 മുതല് പരിശോധന ഫലം നെഗറ്റീവായവര്‍ക്ക് മാത്രമാകും യാത്രാനുമതി ലഭിക്കുക. വന്ദേഭാരത് വിമാനങ്ങളില് വരുന്നവര്‍ക്ക് പുതിയ നിബന്ധന ബാധകമല്ലായെന്നും സംസ്ഥാന സര്‍ക്കാര് അറിയിച്ചിരുന്നു.\nവന്ദേഭാരത് മിഷൻ വിമാനയാത്രക്ക് യു.എ.ഇയിൽ നിന്ന് 800നു ചുവടെയാണ് ടിക്കറ്റ് നിരക്കെങ്കിൽ ചാർട്ടേഡ് വിമാനത്തിന് ആയിരത്തിനും മുകളിലാണ് തുക. കോവിഡ് ടെസ്റ്റിന്‍റെ പണം കൂടി വരുന്നതോടെ നിരക്ക് പിന്നെയും കൂടും. സൗദി അറേബ്യയിലും മറ്റും ചാർട്ടേഡ് വിമാനങ്ങൾ കൂടി മുടങ്ങുന്നത് കടുത്ത പ്രതിസന്ധിയാവും സൃഷ്ടിക്കുക. പ്രവാസലോകത്തെ നിരവധി സംഘടനകളാണ് ചാർട്ടേഡ് വിമാന പദ്ധതിയുമായി രംഗത്തുള്ളത്.\nവന്ദേഭാരത് മിഷൻ വിമാനങ്ങൾക്കില്ലാത്ത പുതിയ നിബന്ധന അടിയന്തരമായി പിൻവലിക്കണം എന്ന ആവശ്യമാണ് പ്രവാസലോകത്തു നിന്നും പ്രതിപക്ഷ സംഘടനകളില്‍നിന്നും ഉയരുന്നത്. കോവിഡ് ടെസ്റ്റ് ഫലം ലഭിക്കാൻ ഗൾഫ് നാടുകളിൽ വരുന്ന കാലവിളംബവും ചാർട്ടേഡ് വിമാന സർവീസുകൾക്ക് തിരിച്ചടിയാകും.


കറുപ്പു താൻ എനക്കു പിടിച്ച കളറ്... | Malayalam News\nകറുപ്പു താൻ എനക്കു പിടിച്ച കളറ്...\nഭൂപടത്തിൽ രണ്ടു കൊറിയകളുണ്ട്. ഇതിൽ ദക്ഷിണ കൊറിയ ബൂർഷ്വാ മുതലാളിത്ത രാജ്യം. എത്ര ഒളിംപിക്‌സ് വേണേലും ആതിഥേയത്വം വഹിക്കാൻ കെൽപുള്ള നാട്. സമ്പന്ന രാജ്യമാണ്, ആളോഹരി വരുമാനം 38,000 ഡോളർ. സാംസങ്, എൽജി പോലെ നമുക്ക് സുചരിചിതമായ പല മികച്ച ഇലേക്ട്രാണിക് ബ്രാൻഡുകളുടേയും ഹ്യുണ്ടായ് പോലെ നല്ല കാറുകളുടേയും തറവാട്. എൽജിയുടെ ഒരു ഇഫ്താർ പാർട്ടി ഗൾഫ് നഗരത്തിൽ ഏതാനും വർഷങ്ങൾക്കപ്പുറം നടന്നിരുന്നു. അന്ന് അതിന്റെ സി.ഇ.ഒ വിശിഷ്ടാതിഥികളോട് സംസാരിക്കുന്നത് അൽപനേരം ശ്രദ്ധിച്ചു. നിങ്ങളുടെ നാടെങ്ങിനെയാണ് ഇത്രയേറെ മുന്നേറിയതെന്ന ചോദ്യത്തിന് അദ്ദേഹം മറുപടി പറഞ്ഞു: ഞങ്ങളാരും വൈകുന്നേരം ആറിന് ശേഷം ഭക്ഷണം കഴിക്കില്ല. നേരത്തേ കിടന്നുറങ്ങും. രാവിലെ നാല് മണി മുതൽ ഞങ്ങളുടെ ദിവസം ആരംഭിക്കും. ഇതൊക്കെയാണ് തെക്കൻ കൊറിയയുടെ വിജയ രഹസ്യം. എന്നാൽ തൊട്ടു കിടക്കുന്ന ഉത്തര കൊറിയ വിശേഷപ്പെട്ട നാടാണ്. 1800 ഡോളറാണ് പെർകാപ്പിറ്റ ഇൻകം.\nഒരുനാൾ മൂന്ന് കോവിഡ് കേസ് റിപ്പോർട്ട് ചെയ്യും. തൊട്ടടുത്ത ദിവസം അത് ലക്ഷങ്ങളിലേക്ക് ഉയരും. പത്ത് ലക്ഷമൊക്കെ ആയാൽ പട്ടാളത്തെ ഇറക്കി കോവിഡിനെ നിയന്ത്രിക്കും കിം ജോങ് ഉൻ എന്ന ഭരണാധികാരി. സൈനിക ഉദ്യോഗസ്ഥർ അനുസരണക്കേട് കാട്ടിയാൽ അക്വേറിയത്തിലെ വലിയ മീനുകളുടെ ഭക്ഷണമായി മാറും. സമത്വ സുന്ദരമായ രാജ്യമാവാനുള്ളതാണ്. അതു കൊണ്ട് വിരട്ടലിനും തള്ളലിനുമൊന്നും ഒരു കുറവുമില്ല. അടുത്തിടെ അമേരിക്കൻ പ്രസിഡന്റ് ജോ ബൈഡൻ അന്താരാഷ്ട്ര ചങ്ങാതിമാരെ കാണാൻ ടോക്കിയോയിലേക്ക് പുറപ്പെട്ടു. വിവരമറിഞ്ഞ കിം അണ്ണന്റെ പ്രതികരണം ഭയപ്പെടുത്തുന്നതായിരുന്നു. നിങ്ങൾ ടൂറൊക്കെ കഴിഞ്ഞു വരുമ്പോഴേക്ക് നമ്മൾ വലിയ ജാതി ബോംബ് തന്നെ പൊട്ടിക്കും. തള്ളു കാലഘട്ടത്തിന് ചേർന്ന ജനനായകൻ. കേരളത്തിന് വടക്കൻ കൊറിയയുമായി വലിയ ദൂരമില്ലെന്ന് ഓർമപ്പെടുത്തുന്ന ദിനങ്ങളാണ് പിന്നിട്ടതെന്ന് ഉള്ള്യേരിക്കാരൻ നേതാവ് പറഞ്ഞിരുന്നു. കറുപ്പ് വസ്ത്രങ്ങൾക്ക് കർശന വിലക്കാണ് സംസ്ഥാനത്തുണ്ടായിരുന്നത്. തൊട്ടപ്പുറത്തെ തമിഴ്‌നാട്ടിൽ കറുപ്പ് ഔദ്യോഗിക വർണമാണെന്ന് പറഞ്ഞിട്ടൊന്നും കാര്യമില്ല. കറുപ്പു താൻ ... പാട്ടിൽ പോലും സൂപ്പർ സ്റ്റാർ രജനികാന്തിന്റെ കറുപ്പ് നിറം പോലും ഒരു നേട്ടമായിട്ടാണല്ലോ പ്രതിപാദിക്കുന്നത്. കെ-റെയിൽ വന്നാൽ (അതിനി വരില്ലെന്നും തീർച്ചയായി) കേരളത്തിന്റെ ആകാശം നിറയെ വിമാനം വന്നു നിറയുമെന്ന് മൊഴിഞ്ഞ പാർട്ടി ബുജി ടിവി ചാനലുകളിൽ വന്നിരുന്ന് അൽപം കടുപ്പത്തിൽ തന്നെ മൊഴിഞ്ഞു: അതെന്താണെടോ കറുപ്പ് മാസ്‌ക് തന്നെ ധരിക്കണമെന്ന് നിർബന്ധം? പ്രായത്തിന്റെ പക്വത പ്രസ്താവനകളിൽ പ്രകടമാക്കുന്ന നേതാവാണ് വൈറ്റ് ഹൗസിന്റെ സാരഥി ജോ ബൈഡൻ. അമേരിക്കയെന്ന മഹത്തായ രാജ്യമുണ്ടാക്കിയത് വിയർപ്പൊഴുക്കുന്ന പ്രോളിറ്റേറിയൻസും മധ്യവർഗവും ചേർന്നാണെന്ന് ബൈഡന്റെ തിയറി. ഇക്കാര്യം ലോകമറിയാൻ ട്വിറ്ററിൽ കുറിക്കുകയും ചെയ്തു. അമേരിക്കയുടെ ഓഹരി കമ്പോളമായ വാൾ സ്ട്രീറ്റിന് രാഷ്ട്ര നിർമിതിയിൽ ഒരു പങ്കുമില്ലെന്ന് ചുരുക്കം. ഏഴാം കടലിനക്കരെയുള്ള അതിസമ്പന്നർ ഞെളിഞ്ഞ് ആളാവാൻ നോക്കണ്ടെന്ന് സാരം. കേരളത്തിൽ വി.ഡി സതീശൻ പറയുന്നു, ഞങ്ങളാണ് യഥാർഥ ഇടതുപക്ഷമെന്ന്. ആകെ കൺഫ്യൂഷനായല്ലോ.\n*** *** ***\nകാനഡ ഓരോ സിഗരറ്റിലും ആരോഗ്യ മുന്നറിയിപ്പ് രേഖപ്പെടുത്തുന്ന ആദ്യ രാജ്യമായി മാറുന്നു. 2023 ആകുമ്പോഴേക്കും പുതിയ തീരുമാനം രാജ്യത്ത് മുഴുവനായും നടപ്പാക്കുമെന്നും അത് വലിയ മാറ്റങ്ങൾ കൊണ്ടുവരുമെന്നുമാണ് സർക്കാരിന്റെ വിലയിരുത്തൽ. ഓരോ സിഗരറ്റിലും അച്ചടിക്കുന്ന സന്ദേശങ്ങളിൽ മാറ്റമുണ്ടാകുമെങ്കിലും നിലവിലുള്ള നിർദേശം 'ഓരോ പഫിലും വിഷം' എന്ന് അച്ചടിക്കാനാണ്.\nജനങ്ങളിൽ പത്ത് ശതമാനത്തിൽ അധികം പേർ ദിവസവും പുകവലിക്കുന്നവരാണ്. 2035ഓടെ ഈ നിര പകുതിയായി കുറയ്ക്കാനാകുമെന്ന പ്രതീക്ഷയിലാണ് സർക്കാർ. ഇത്തരം സന്ദേശങ്ങളുടെ പുതുമയും സ്വാധീനവും ഇന്നത്തെ കാലത്ത് കുറഞ്ഞു വരികയാണ്. ഈ സാഹചര്യം കൂടി കണക്കിലെടുത്താണ് തീരുമാനമെന്ന് മാനസികാരോഗ്യ മന്ത്രി കരോലിൻ ബെനറ്റ് അഭിപ്രായപ്പെട്ടു. കാനഡ സർക്കാരിന്റെ നിർദ്ദേശത്തെ ഹൃദ്രോഗ വിദഗ്ധരും കാൻസർ രോഗ വിദഗ്ധരും സ്വാഗതം ചെയ്തിട്ടുണ്ട്. ഈ മുന്നറിയിപ്പ് ലോകത്തിന് മാതൃക സൃഷ്ടിക്കുമെന്നും പുകവലിക്കുന്നവർക്ക് ഇത് ഒഴിവാക്കാൻ കഴിയാത്ത മുന്നറിയിപ്പായിരിക്കുമെന്നും കാൻസർ സൊസൈറ്റിയിലെ സീനിയർ പോളിസി അനലിസ്റ്റ് റോബ് കണ്ണിംഗ്ഹാം പറഞ്ഞു.\nപ്രേമത്തിലെ നായിക സായ് പല്ലവിയെ ഓർമയില്ലേ? ആ കുട്ടി പോലീസ് കേസിലൊക്കെ പെട്ട് പുലിവാല് പിടിച്ചിരിക്കുകയാണിപ്പോൾ.\nകശ്മീരി പണ്ഡിറ്റുകളുടെ കൂട്ടക്കൊലയും രാജ്യത്ത് പശുവിന്റെ പേര് പറഞ്ഞ് നടത്തുന്ന ആൾക്കൂട്ട കൊലപാതകവും തമ്മിൽ വ്യത്യാസമില്ലെന്ന് പറഞ്ഞതിനെ തുടർന്നാണ് സായ് പല്ലവിയ്‌ക്കെതിരെ സൈബർ ആക്രമണം തുടങ്ങിയത്. വലിയ രീതിയിലുള്ള വിദ്വേഷ പ്രചാരണങ്ങളാണ് നടക്കുന്നത്. ബോയ്‌കോട്ട് സായ് പല്ലവി എന്ന ഹാഷ് ടാഗിലാണ് വിഷലിപ്തമായ പ്രചാരണം. റാണ ദഗ്ഗുബട്ടി നായകനാകുന്ന വിരാടപർവ്വം എന്ന ചിത്രത്തിന്റെ പ്രൊമോഷനുമായി ബന്ധപ്പെട്ട് ഒരു തെലുങ്ക് ചാനലിന് നൽകിയ അഭിമുഖത്തിലാണ് സായ് പല്ലവി അഭിപ്രായം പ്രകടിപ്പിച്ചത്. ഇടതുപക്ഷ രാഷ്ട്രീയത്തിന്റെ സ്വാധീനത്തിൽ അല്ലെന്നും താൻ ഒരുപക്ഷവും പിടിക്കാറില്ലെന്നും സായ് പല്ലവി പറയുന്നു. എന്നാൽ മതത്തിന്റെ പേരിൽ കാണിച്ച് കൂട്ടുന്ന അക്രമങ്ങൾക്കെതിരെ എതിർപ്പുണ്ടെന്നും സായ് പല്ലവി കൂട്ടിച്ചേർത്തു. ഞാനൊരു ന്യൂട്രൽ കുടുംബത്തിലാണ് ജനിച്ചത്. അതുകൊണ്ട് അവിടെ രാഷ്ട്രീയമായ തുല്യതയുണ്ട്. നല്ലൊരു മനുഷ്യനാവാനാണ് കുടുംബം പഠിപ്പിച്ചത്. കശ്മീർ ഫയൽസ് എന്ന ചിത്രത്തിൽ ആ സമയത്ത് കശ്മീരി പണ്ഡിറ്റുകൾ കൊല്ലപ്പെടുന്നതാണ് കാണിച്ചത്. ഇതൊരു മതപരമായ പ്രശ്‌നമായി കാണുന്നുണ്ടെങ്കിൽ, അടുത്തിടെ പശുക്കളെയും കൊണ്ടുപോവുകയായിരുന്ന ഒരു മുസ്‌ലിം ഡ്രൈവറെ ഇതേ പോലെ തല്ലിച്ചതച്ചിരുന്നു. മാത്രമല്ല, അദ്ദേഹത്തിന് ജയ് ശ്രീറാം വിളിക്കേണ്ടി വന്നു. കശ്മീരിലെ സംഭവവും ഇതും തമ്മിൽ എന്താണ് വ്യത്യാസം എന്നും നമ്മൾ നല്ല മനുഷ്യരായിരിക്കുകയാണ് വേണ്ടത് എന്നുമായിരുന്നു താരം പറഞ്ഞത്. നല്ലവരാണെങ്കിൽ നമ്മൾ ആരെയും വേദനിപ്പിക്കില്ല എന്നുമായിരുന്നു അഭിമുഖത്തിൽ സായ് പല്ലവി വ്യക്തമാക്കിയത്. നിങ്ങൾ ശക്തനാണെങ്കിൽ, മറ്റൊരാളെ അടിച്ചമർത്തുന്നുണ്ടെങ്കിൽ, നിങ്ങളുടെ ഭാഗത്താണ് തെറ്റ് എന്നും വലിയൊരു വിഭാഗം ചെറിയൊരു വിഭാഗത്തെ അടിച്ചമർത്താൻ ശ്രമിക്കുന്നത് തെറ്റാണ്.\nമലയാളികൾക്ക് മറക്കാനാവാത്ത നായികയാണ് ഐശ്വര്യ ഭാസ്‌കർ. മോഹൻലാൽ ചിത്രത്തിലൂടെ മലയാളികളുടെ പ്രിയ നായികയായി അവർ മാറിയിരുന്നു. ബട്ടർഫ്‌ളൈസിലൂടെ ഇരട്ട നായികയായി വന്ന ഐശ്വര്യ പിന്നീട് മോഹൻലാലിനൊപ്പം തന്നെ നരസിംഹം, പ്രജ എന്നീ ചിത്രങ്ങളിലും അഭിനയിച്ചു. തമിഴിലും തെലുങ്കിലുമൊക്കെയായി നടി അഭിനയിച്ചിരുന്നു. താരത്തിന്റെ ദുരിതപൂർണമായ ജീവിതമാണ് സോഷ്യൽ മീഡിയയിലാകെ ചർച്ചയാവുന്നത്. താരപ്പകിട്ടുള്ള ജീവിതമല്ല താൻ നയിക്കുന്നതെന്ന് ഐശ്വര്യ പറയുന്നു. താനിപ്പോൾ തെരുവുകളിൽ സോപ്പുവിറ്റാണ് ജീവിക്കുന്നതെന്ന് നടി തുറന്നു പറഞ്ഞു. ഗലാട്ടാ തമിഴിന് നൽകിയ അഭിമുഖത്തിലായിരുന്നു ഐശ്വര്യയുടെ വെളിപ്പെടുത്തൽ. ആംഗ്‌സൈറ്റി സിൻഡ്രം ഉണ്ടായിരുന്നുവെന്നും മെഡിക്കേഷനിലായിരുന്നു താനെന്നും അവർ പറഞ്ഞു. ഇപ്പോൾ ഒരാഴ്ച്ചയായി തെരുവിലെല്ലാം പോയി സോപ്പു വിൽക്കുകയാണ്. ആ സാഹചര്യം മാറണമെങ്കിൽ തീർച്ചയായും ജോലി കിട്ടണം. ജോലിയുമില്ല, സാമ്പത്തികമായി ഒന്നുമില്ല. അതുകൊണ്ട് സന്തോഷത്തോടെ തന്നെ സോപ്പു വിൽക്കേണ്ടി വരുന്നത്.\nകാസ്റ്റിംഗ് കൗച്ച് എന്നത് താരപുത്രന്മാർക്കോ താരപുത്രിമാർക്കോ നേരിടേണ്ടി വന്നിട്ടില്ല. ആർക്ക് മുന്നിലും കോംപ്രമൈസ് ചെയ്യാതെ തന്നെ വളരാൻ സാധിക്കുമെന്ന് ഐശ്വര്യ വ്യക്തമാക്കി. കൂടുതൽ വലുതാവാൻ അഡ്ജസ്റ്റമെന്റ് ചെയ്തവർക്കെല്ലാം, എത്രത്തോളം സമാധാനപരമായി ഉറങ്ങാൻ സാധിക്കുന്നുണ്ടെന്ന് ഞങ്ങളെല്ലാവരും കാണുന്നുണ്ടെന്നും ഐശ്വര്യ പറഞ്ഞു. വിർജിനിറ്റി എന്നത് വലിയ വിഷയമൊന്നുമല്ല. അത് എപ്പോൾ വേണമെങ്കിലും നഷ്ടപ്പെടാം. സൈക്ലിംഗോ കുതിരയോട്ടമോ ഒക്കെ നടത്തിയാൽ നഷ്ടമാകാവുന്നതാണ്. മെഡിക്കലി ഇത് തെളിയിക്കപ്പെട്ടതാണെന്നും ഐശ്വര്യ വ്യക്തമാക്കി. ഇപ്പോൾ കന്യകാത്വം തിരിച്ചുകിട്ടാൻ എന്തൊക്കെയോ ശസ്ത്രക്രിയകൾ ഒക്കെയുണ്ട്. ശരിക്കും ഇതിലൊക്കെ വിശ്വസിക്കുന്ന പുരുഷന്മാരാണ് മണ്ടന്മാരെന്ന് ഐശ്വര്യ പറയുന്നു.\nവിവാഹമോചനം ആവുന്ന സമയത്ത് എനിക്ക് വല്ലാത്ത പ്രശ്‌നങ്ങളായിരുന്നു. പക്ഷേ അത് വളരെ ആവശ്യമായ കാര്യമായിരുന്നു. കാരണം വിവാഹം കഴിഞ്ഞ് ആറുമാസം കഴിഞ്ഞപ്പോഴേ ഇത് അധിക കാലം മുന്നോട്ട് പോകില്ലെന്ന് മനസ്സിലായിരുന്നു. വിവാഹമോചനത്തിന് ശേഷം അതാലോചിച്ചിരുന്നിട്ട് കാര്യമില്ല. അദ്ദേഹത്തിന് ഇപ്പോൾ ഭാര്യയും രണ്ട് കുട്ടികളുണ്ട്. നല്ല നിലയിൽ ജീവിക്കുകയാണ്. അതുകണ്ട് തനിക്ക് അസൂയ തോന്നേണ്ട കാര്യമില്ലെന്നും നടി പറഞ്ഞു. വിവാഹമോചനം കഴിഞ്ഞത് കൊണ്ട് ഞാൻ അവെയ്‌ലബിൾ ആണെന്ന് അർത്ഥമില്ല. സമൂഹം അങ്ങനെ കരുതേണ്ടതില്ല.- ഉർവശി ലക്ഷ്മിയുടെ മകൾ കാര്യം തുറന്നു പറഞ്ഞു.\nവടകരയിലെ നാട്ടുഭാഷയിൽ കേൾക്കാറുള്ള ഒരു പ്രയോഗമാണ് പട്ടാളത്തി ച്ചേര, പണിയെടുക്കാണ്ട് ശമ്പളം മാങ്ങ. അതായത് സൈനിക സേവനത്തിനായി ചേർന്നാൽ സംഗതി കുശാൽ. പ്രത്യേകിച്ച് ജോലിയൊന്നും ചെയ്യാതെ ശമ്പളം വാങ്ങാമെന്ന് മലയാളം. പി.എസ്.സിയും യു.പി.എസ്.സിയും എസ്.എസ്.സിയും എഴുതിയിട്ടും ഭാവി തെളിയാത്ത നിരവധി യുവാക്കൾ കടത്തനാടൻ പ്രദേശങ്ങളിൽ നിന്ന് പട്ടാളത്തിൽ ചേർന്നിട്ടുണ്ട്. അതിന്റെ ഒരു ഗുണം നാൽപത് വയസ്സിലോ മറ്റോ വിരമിച്ചെത്തിയാൽ ബാങ്കിംഗ് സർവീസ് റിക്രൂട്ട്‌മെന്റ് ബോർഡ് അനുവദിക്കുന്ന പ്രത്യേക ക്വാട്ട വഴി ദേശസാൽകൃത ബാങ്കിൽ ജോലിയും ലഭിക്കുമായിരുന്നു. അതൊക്കെ പണ്ട്. ഇപ്പോൾ തൊഴിൽ ദാതാവ് എന്ന നിലയിൽ സർക്കാരുകളുടെ പ്രാധാന്യം വളരെ കുറഞ്ഞിരിക്കുകയാണല്ലോ. അതു കൊണ്ടായിരിക്കുമല്ലോ ഇന്ത്യയുടെ പല ഭാഗങ്ങളിലും നാല് വർഷത്തെ സൈനിക റിക്രൂട്ട്‌മെന്റിനെതിരെ ഭീകരമായ പ്രക്ഷോഭങ്ങൾ നടക്കുന്നത്. നാല് വർഷം കഴിഞ്ഞാൽ ഈ ചെറുപ്പക്കാർ പിന്നെന്ത് ചെയ്യും? ട്രെയിനിന് തീയിട്ട് യാത്രക്കാരെ ശ്വാസം മുട്ടിച്ച് കൊല്ലുന്നതൊക്കെ ക്രൂരതയാണ്. ബസും ട്രെയിനും കത്തിക്കുന്നവരാണോ പട്ടാളത്തിൽ ചേരാൻ വരുന്നതെന്ന് മുൻ സൈനിക മേധാവി ചോദിച്ചതും ശ്രദ്ധേയമാണ്. ഈ നിയമലംഘകരുടെ വീടുകൾ ഇടിച്ചു നിരത്താൻ എത്രയെത്ര ബുൾഡോസറുകൾ വേണ്ടി വരും?\nരാജ്യത്തെ തെരഞ്ഞെടുക്കപ്പെട്ട റെയിൽവേ സ്‌റ്റേഷനുകളിൽ നൽകിവരുന്ന ഫ്രീ വൈഫൈ സംവിധാനം ആളുകൾ ഉപയോഗിച്ചത് പോൺ കാണുവാനെന്ന് കണക്കുകൾ. സൗത്ത് സെൻട്രൽ റെയിൽവേയുടെ കണക്കുകൾ അടിസ്ഥാനമാക്കി ദേശീയമാധ്യമമാണ് ഈ വാർത്ത റിപ്പോർട്ട് ചെയ്തത്. റെയിൽവേ സ്‌റ്റേഷന് കീഴിലുള്ള ഫ്രീ വൈഫൈ ഉപയോഗിക്കണമെങ്കിൽ ആദ്യം റെയിൽ ടെകിന്റെ ഗേറ്റ്‌വേയിൽ റിപ്പോർട്ട് ചെയ്യേണ്ടതുണ്ട്.\nഅതിനാൽ ഉപഭോക്താക്കൾ കേറുന്ന സൈറ്റുകൾ ഏതെന്ന് റെയിൽവേയ്ക്ക് നിരീക്ഷിക്കാൻ കഴിയും. റിപ്പോർട്ട് പ്രകാരം സെക്കന്തരാബാദിലാണ് ഏറ്റവും കൂടുതൽ പോൺ കണ്ടന്റ് ഡൗൺലോഡ് ചെയ്യപ്പെട്ടിട്ടുള്ളത്. ഹൈദരാബാദ്, വിജയവാഡ,തിരുപ്പതി സ്‌റ്റേഷനുകളാണ് പിന്നിൽ. റെയിൽ ടെലിന്റെ കണക്കുകൾ പ്രകാരം ആകെ ഉപയോഗിക്കപ്പെട്ട ഡാറ്റയിലെ 35% ഉള്ളടക്കവും അശ്ലീലമാണ്. റെയിൽ ടെൽ ഗേറ്റ്‌വേ പ്രകാരം നിരവധി പോൺസൈറ്റുകൾ ബ്ലോക്ക് ചെയ്യപ്പെട്ടിട്ടാണ് ഈ കണക്കുകൾ. എന്തു മാത്രം ലൈംഗിക ദാരിദ്ര്യം അനുഭവിക്കുന്ന ജനതയാണ് നമ്മളെന്ന് ഈ കണക്കുകൾ വ്യക്തമാക്കുന്നു. ■


സംസ്ഥാനത്ത് കനത്ത മഴ ; മലപ്പുറത്ത് വീട് തകർന്ന് രണ്ട് കുട്ടികള്‍ക്ക് ദാരുണാന്ത്യം – Jaihind TV\nസംസ്ഥാനത്ത് കനത്ത മഴ ; മലപ്പുറത്ത് വീട് തകർന്ന് രണ്ട് കുട്ടികള്‍ക്ക് ദാരുണാന്ത്യം\nമലപ്പുറം : കനത്ത മഴയിൽ വീട് തകർന്ന് മലപ്പുറത്ത് കുട്ടികള് മരിച്ചു. മലപ്പുറം ജില്ലയിലെ കരിപ്പൂരിലാണ് സംഭവം. ലിയാന ഫാത്തിമ (8), ലുബാന ഫാത്തിമ (ഏഴ് മാസം ) എന്നിവരാണ് മരിച്ചത്. കരിപ്പൂർ സ്വദേശി മുഹമ്മദ് കുട്ടിയുടെ വീടാണ് തകർന്നത്. ഇദ്ദേഹത്തിന്റെ മകൾ സുമയ്യയുടെയും അബുവിന്റെയും മക്കളാണ് മരിച്ചത്. ഇന്ന് പുലർച്ചെ അഞ്ച് മണിയോടെയായിരുന്നു അപകടം.


കമ്മ്യൂണിറ്റി ഷീൽഡ്: ആദ്യ പകുതിയിൽ സിറ്റി മുന്നിൽ - Fanport - Sports News Malayalam\nFriday, Jun 5, 2020 08:23 PM\nHome Football Community Shield കമ്മ്യൂണിറ്റി ഷീൽഡ്: ആദ്യ പകുതിയിൽ സിറ്റി മുന്നിൽ\nഇംഗ്ലീഷ് ഫുട്ബാൾ സീസണിന് മികച്ച തുടക്കം, കമ്മ്യുണിറ്റി ഷീൽഡ് പോരാട്ടത്തിന്റെ ആദ്യ പകുതിയിൽ പ്രീമിയർ ലീഗ് ചാമ്പ്യന്മാരായ മാൻ സിറ്റി എഫ്എ കപ്പ് ചാമ്പ്യന്മാരായ ചെൽസിക്കെതിരെ ഒരു കളിക്ക് മുന്നിട്ട് നിൽക്കുന്നു. 13ആം മിനിറ്റിൽ അഗ്യൂറോ നേടിയ ഗോളിനാണ് സിറ്റി മുന്നിട്ട് നിൽക്കുന്നത്.\nസിറ്റിയുടെ ആധ്യപത്യത്തോടെയാണ് മത്സരം തുടങ്ങിയത്, നിരന്തരം ചെൽസി ഗോൾ മുഖത്തേക്ക് എത്തിയ സിറ്റി 13ആം മിനിറ്റിൽ തന്നെ ഗോൾ നേടി. ഫിൽ ഫോഡന്റെ പാസിൽ ആണ് അഗ്യൂറോ ഗോൾ കണ്ടെത്തിയത്. ഗോൾ വീണതോടെ ഉണർന്നു കളിച്ച ചെൽസി മത്സരത്തിലേക്ക് തിരിച്ചെത്തിയെങ്കിലും സമനില ഗോൾ നേടാനായില്ല.\nPrevious articleഅഗ്യൂറോക്ക് സിറ്റിയുടെ നീല കുപ്പായത്തിൽ 200 ഗോളുകൾ\nNext articleചെൽസിയെ തോൽപ്പിച്ച് കമ്മ്യൂണിറ്റി ഷീൽഡ് മാൻ സിറ്റിക്ക്


സച്ചിന് ബേബിക്കെതിരെ പരാതി; ക്രിക്കറ്റ് താരങ്ങള്‍ക്കെതിരെ അച്ചടക്ക നടപടി\nSaturday 1 September 2018 2:50 am IST\nതിരുവനന്തപുരം: ക്യാപ്റ്റന് സച്ചിന് ബേബിക്കെതിരെ ഒപ്പുശേഖരണം നടത്തിയ കളിക്കാര്‍ക്കെതിരെ അച്ചടക്ക നടപടി. റൈഫി വിന്‍സെന്റ് ഗോമസ്, സന്ദീപ് എസ് വാര്യര്, രോഹന് പ്രേം, ആസിഫ് കെ.എം, മുഹമ്മദ് അസറുദ്ദീന് എന്നിവര്‍ക്ക് അടുത്ത മൂന്ന് ബിസിസിഐ ഏകദിന മത്സരത്തില് നിന്നും സസ്പെന്‍ഷനും, മൂന്ന് ദിവസത്തെ ബിസിസിഐ ഏകദിന മാച്ച് ഫീസിന് തുല്യമായ തുക പിഴയും ചുമത്തും.\nഅഭിഷേക് മോഹന്, അക്ഷയ് കെ.സി, ഫാബിദ് ഫാറൂഖ് അഹമ്മദ്, നിധീഷ്. എം.ഡി, സഞ്ജു വിശ്വനാഥ്, സല്‍മാന് നിസാര്, സിജോമോന് ജോസഫ്, വി.എ.ജഗദീഷ് എന്നിവര്‍ക്ക് മൂന്ന് ദിവസത്തെ ബിസിസിഐ ഏകദിന മാച്ച് ഫീസിന് തുല്യമായ തുക പിഴ ചുമത്തി.\nപിഴ തുക സെപ്തംബര് 15ന് മുമ്പായി മുഖ്യമന്ത്രിയുടെ ദുരിതാശ്വാസ ഫണ്ടിലേക്ക് അടച്ച് , തെളിവ് ഹാജരാക്കാന് കളിക്കാരോട് നിര്‍ദേശിച്ചു. ഭാവിയില് ഇത്തരം നടപടികളില് നിന്നും വിട്ടുനില്‍ക്കണമെന്നും ഇത് തുടര്‍ന്നാല് കടുത്ത നടപടിയുണ്ടാകുമെന്ന് താക്കീത് ചെയ്യാനും തീരുമാനിച്ചതായി കെസിഎ സെക്രട്ടറി അഡ്വ: ശ്രീജിത്ത് വി. നായര് അറിയിച്ചു.\nതിരുവനന്തപുരത്ത് ചേര്‍ന്ന കെസിഎ ഭാരവാഹികളുടെ യോഗമാണ് കളിക്കാര്‍ക്കെതിരെ നടപടിയെടുക്കാന് തീരുമാനിച്ചത്.\nതിരുവനന്തപുരം ഏകദിനം: ടിക്കറ്റ് വില്‍പ്പന 17 മുതല്\nസാഹചര്യങ്ങള് അനുകൂലമായാലേ പാക്കിസ്ഥാനുമായി ക്രിക്കറ്റ് കളിക്കൂ:ബിസിസിഐ\nകളിക്കായൊരുങ്ങി കാര്യവട്ടം; ടീമുകള് എത്തി\nകേരള വനിതാ ക്രിക്കറ്റ് ടീമിന് ഉജ്ജ്വല സ്വീകരണം


കോവിഡ് മരണം 11\nതിരുവനന്തപുരം: ജില്ലയില് ഇന്നലെ681 പേര്‍ക്കുകൂടി കോവിഡ് 19 സ്ഥിരീകരിച്ചു. ഇതില് 526 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 130 പേരുടെ ഉറവിടം വ്യക്തമല്ല. 12 പേര് വീട്ടുനിരീക്ഷണത്തിലായിരുന്നു.2പേര് അന്യസംസ്ഥാനങ്ങളില് നിന്നുമെത്തിയതാണ്. 11 പേരുടെ മരണം കോവിഡ് മൂലമാണെന്നും സ്ഥിരീകരിച്ചു.\nകടയ്ക്കാവൂര് സ്വദേശിനി ലത(40), നെടുമങ്ങാട് സ്വദേശി ധര്‍മ്മദാസന്(67), വെഞ്ഞാറമ്മൂട് സ്വദേശി അരവിന്ദാക്ഷന് നായര്(68), അരുവിക്കര സ്വദേശി രാധാകൃഷ്ണന്(68), കരിമഠം കോളനി സ്വദേശി സെയ്ദാലി(30), പാറശ്ശാല സ്വദേശിനി പ്രീജി(38), വള്ളക്കടവ് സ്വദേശി ഷമീര്(38), പെരുമാതുറ സ്വദേശി മുഹമ്മദ് ഹനി(68), പെരുങ്കുഴി സ്വദേശി അപ്പു(70), ചിറയിന്‍കീഴ് സ്വദേശി ബാലകൃഷ്ണന്(81), വട്ടിയൂര്‍ക്കാവ് സ്വദേശി സുരേന്ദ്രന്(54) എന്നിവരുടെ മരണങ്ങളാണ് കോവിഡ് മൂലമാണെന്ന് സ്ഥിരീകരിച്ചത്.\nഇന്നലെ രോഗം സ്ഥിരീകരിച്ചവരില് 290 പേര് സ്ത്രീകളും 391 പേര് പുരുഷന്മാരുമാണ്. ഇവരില് 15 വയസിന് താഴെയുള്ള 65 പേരും 60 വയസിന് മുകളിലുള്ള 106 പേരുമുണ്ട്. പുതുതായി 2,071 പേര് രോഗനിരീക്ഷണത്തിലായി. ഇവരടക്കം 26,245 പേര് ജില്ലയില് നിരീക്ഷണത്തില് കഴിയുന്നുണ്ട്. ഇതില് 4,011 പേര് വിവിധ ആശുപത്രികളിലാണ്. വീടുകളില് 21,693 പേരും വിവിധ സ്ഥാപനങ്ങളിലായി 541 പേരും നിരീക്ഷണത്തില് കഴിയുന്നു. 2,413 പേര് നിരീക്ഷണ കാലയളവ് രോഗ ലക്ഷണങ്ങളൊന്നുമില്ലാതെ പൂര്‍ത്തിയാക്കി. കോവിഡ് പോസിറ്റീവായ 20 ഗര്‍ഭിണികളും 22 കുട്ടികളും നിലവില് ജില്ലയില് ചികിത്സയിലുണ്ട്.\nകോവിഡുമായി ബന്ധപ്പെട്ട് കളക്ടറേറ്റ് കണ്‍ട്രോള് റൂമില് 196 കോളുകളാണ് ഇന്നെത്തിയത്. മാനസിക പിന്തുണ ആവശ്യമുണ്ടായിരുന്ന 32 പേര് മെന്റല് ഹെല്‍ത്ത് ഹെല്‍പ് ലൈനിലേക്ക് വിളിച്ചു. മാനസിക പിന്തുണ ആവശ്യമായ 3,749 പേരെ ടെലഫോണില് ബന്ധപ്പെടുകയും ആവശ്യമായ നിര്‍ദ്ദേശങ്ങള് നല്‍കുകയും ചെയ്തു.\nCovid report thiruvananthapuram


ഷെല്ലിന് ദുഖം – നേരിടം\nPosted on ജൂലൈ 6, 2009 മാര്‍ച്ച് 30, 2013 by admin\nപൊതുജനം കാണ്‍കെ കമ്പനിയുടെ public relations നയം തുറന്ന് കാണിക്കുന്നത് അപൂര്‍വ്വമാണ്. അതിലും അപൂര്‍വ്വമാണ് വളരേറെ sensitive ആയ കമ്പനി രേഖകള് – persuasion ന്റെ കറുത്ത കല – വെളിച്ചം കാണുന്നത്.\nചിലപ്പോഴൊക്കെ അങ്ങനെ സംഭവിക്കും. മിനസോട്ടയിലെ (Minnesota) litigation ന്റെ നിര്‍ബന്ധപ്രകാരം ദശലക്ഷക്കണക്കിന് രേഖകള് ഭീമന് പുകയില കമ്പനികള് പുറത്തുവിട്ടത് ഉദാഹരണം. പെട്ടെന്ന് തന്നെ ചെറുപ്പക്കാരേയും കൌമാരക്കാരേയും ലക്ഷ്യം വെക്കുന്ന എല്ലാ devious PR strategies ഉം മാറ്റി മരിക്കുന്ന പുകവലിക്കാരിലേക്കാകുന്നതായ വിവരം പുറത്തുവന്നു. വര്‍ഷങ്ങളായി പുകയില കമ്പനികള് സമൂഹത്തെ നിയന്ത്രിക്കുന്നത് വിപുലമായ ആ രേഖകള് തെളിയിച്ചു.\nവിവയും ഷെല്ലും (Wiwa Vs Shell) തമ്മിലുള്ള കേസിന്റെ രേഖകള് പൊതുജനത്തിന് ലഭ്യമാക്കിയിട്ടുണ്ട്. എങ്ങനെ അവര് വിമര്‍ശകരെ നിരീക്ഷിച്ചിരുന്നു എന്നും, എങ്ങനെ അവരെ തമ്മിലടിപ്പിച്ചിരുന്നു എന്നുമുള്ള ഷെല്ലിന്റെ രഹസ്യ PR രേഖകള് ഇതിലുണ്ട്.\nOgoni പ്രശ്നത്തില് “starve it of oxygen” എന്നതായിരുന്നു 1994 വരെ Shell ന്റെ PR strategy. എന്നാല് ആ പ്രശ്നത്തിന് കൂടുതല് കൂടുതല് അന്താരാഷ്ട്ര ശ്രദ്ധ കിട്ടിക്കൊണ്ടിരുന്നു. അതുകൊണ്ട് ഇപ്പോഴത്തെ നയം പോരാ എന്നും കൂടുതല് proactive ആയി ഇടപെടണമെന്നും ഷെല് തീരുമാനിച്ചു.\nflaring, മലിനീകരണം തുടങ്ങിയ പരിസ്ഥിതി പ്രശ്നങ്ങളില് ഉണ്ടാവുന്ന വിമര്‍ശനങ്ങളെ അവഗണിച്ച് ന്യായീകരണങ്ങള് പ്രചരിപ്പിക്കുന്നത് ഷെല്ലിന് പ്രത്യേക ഇഷ്ടമാണ്. തിളക്കമാര് ബ്രോഷറുകള് അവര് അച്ചടിച്ചിറക്കും. അവരുടെ greenwashing പൂര്‍ണ്ണമായും പ്രശ്നമില്ലാത്തതല്ല. ചില ചിത്രങ്ങള് അംഗീകരിക്കാനാവാത്തതാണ്.\nഒരു രേഖ പറയുന്നു: “നിങ്ങള് ലഘുലേഘ നന്നായി ചെയ്തതില് ഞങ്ങള്‍ക്ക് സന്തോഷമുണ്ട്. എന്നാല് ‘People and the Environment’, ‘Nigeria and Shell: Partners in Progress’ ന്റെ ഭാഗങ്ങള്, എന്നിവയിലെ ചിത്രങ്ങള് നിങ്ങള്‍ക്ക് വിഷമമുണ്ടാക്കുന്നു ഞങ്ങള് മനസിലാക്കുന്നു. വീണ്ടും അവ പ്രിന്റ് ചെയ്യുന്നുണ്ട്. എണ്ണ ഉത്പാദക സമൂഹത്തില് ജീവിക്കുന്നവരുടെ യാഥാര്‍ത്ഥ്യം വ്യക്തമാക്കാന് വേണ്ടിയുള്ളതാണ് ആ ചിത്രങ്ങള്. നഗരത്തില് ജീവിക്കുന്ന കുട്ടികളേ അപേക്ഷിച്ച് ആ കുട്ടികള്‍ക്ക് പ്രശ്നങ്ങളുണ്ട് എന്ന് ഞങ്ങള് മനസിലാക്കുന്നു. അതുകൊണ്ട് തിളക്കമാര്‍ന്ന PR ചിത്രത്തിന് അനുയോജ്യമല്ല അത്.”\nമറ്റൊരു PR രേഖ “ഞങ്ങളുടെ ഇപ്പോഴത്തെ സന്ദേശങ്ങള് ഹരിത ചിത്രങ്ങളാല് നിര്‍മ്മിച്ചതാണ്” എന്ന് മുന്നറീപ്പ് നല്‍കുന്നു.\nGlen Ellis ന്റെ Catma films നിര്‍മ്മിച്ച Drilling Fields, Delta Force and Heat of the Moment എന്നീ ഷെല് വിരുദ്ധ സിനിമകള്‍ക്ക് ബദലായി അവര് സ്വന്തമായി സിനിമയും നിര്‍മ്മിച്ചിട്ടിട്ടുണ്ട്. സ്വതന്ത്ര സി\nനിമ നിര്‍മ്മാതാക്കളെ ഉപയോഗിച്ച് “Heartbeat of Nigeria” പോലുള്ള സിനിമ നിര്‍മ്മിക്കുന്നത് “communications tool kit” ന്റെ “key part” ആണ്. ഇത് Catma films ന് പകരം ആകുമെന്ന് ഷെല് കരുതുന്നു. നൈജീരിയയിലെ പട്ടാള ഭരണത്തേയും പ്രചാരവേലാ സിനിമകളില് അവര് ഉള്‍പ്പെടുത്തുന്നു.\n1995 ന്റെ തുടക്കത്തോടെ “രാഷ്ട്രീയക്കാര്, NGOs, പള്ളികള്, പ്രധാന വ്യക്തികള്, മാധ്യമങ്ങള്, വ്യവസായ സംഘടനകള് തുടങ്ങിയവരുള്‍പ്പെടുന്ന communications matrix” സ്ഥാപിച്ചെടുത്ത് എന്തൊക്കെ വിഷയങ്ങള് ചര്‍ച്ചചെയ്യണമെന്ന് തീര്‍ച്ചപ്പെടുത്തിത്തുടങ്ങി.\nപ്രതിഷേധത്തെ നേരിടാന് “ബഹുമാനാര്‍ഹമായ” NGOകളുമായി സംഘം ചേര്‍ന്ന് radical ആയവരെ ഒറ്റപ്പെടുത്തി കമ്പനി ക്ലാസിക് PR തന്ത്രമായ “ഭിന്നിപ്പിക്കുക ഭരിക്കുക” ഉപയോഗിക്കുന്നു. A Strategy and Action Plan for Nigeria ല് “യൂറോപ്പിലെ UNPO, Amnesty International, WIP പോലുള്ള പ്രധാന NGOകളുമായി പരസ്പര വിശ്വാസത്തിലും പ്രചരണ പരിപാടി ഏത് ദിശയിലാണ് പോകുന്നതെന്ന് വ്യക്തമായ അറിഞ്ഞ് അവരുടെ ചിന്താ രീതിയെ സ്വാധീനിക്കുന്നതരത്തില് നമ്മുടെ കഴിവിനെ ശക്തമാക്കുന്ന വ്യക്തിപരമായ ബന്ധങ്ങളുണ്ടാക്കി… ധാരാളം NGOകളെ ഷെല്ലിന്റെ പ്രവര്‍ത്തനം കാണാനായി ക്ഷണിക്കുകയുണ്ടായി”.\nമൃദു സ്വഭാവക്കാരെ കൂടെക്കൂട്ടി അല്ലാത്തവരെ നിരീക്ഷിക്കുകയും ഒറ്റപ്പെടുത്തുകയും ചെയ്തു. വിമര്‍ശകരായ Body Shop നൈജീരിയല് പ്രവേശിക്കുന്നത് അറിയാന് അവരുടെ നീക്കങ്ങള് നിരീക്ഷിച്ചു.\nSaro-Wiwa യുടെ കൊലപാതകത്തിന് ശേഷവും Ogoni പ്രശ്നം തുടര്‍ന്നു. ഷെല് അപ്പോഴും വിഭജിക്കുക ഭരിക്കുക തന്ത്രം പയറ്റിക്കൊണ്ടിരുന്നു. സഹായകരമായ NGOകള്, പള്ളികള്, മറ്റ് സംഘങ്ങളെന്നിവരെ ഉപയോഗിച്ച് “hard-care campaigners” നെ ഒറ്റപ്പെടുത്താനുള്ള പദ്ധതികള് ഒക്റ്റോബര് 1997 – മെയ് 1998 വരെയുള്ള രഹസ്യ രേഖകളില് കാണാം. സൌഹൃദ സംഘടകളുമായി അവര് ‘structured dialogue’ എന്ന പ്രകൃിയ വികസിപ്പിച്ചു അതേ സമയം Bodyshop, Sierra Club, Rainforest Action Network പോലുള്ള സംഘടനകളെ ആക്രമിക്കുകയും ചെയ്തു.\nവിഭജന തന്ത്രത്തിനോടൊപ്പം സൈന്യവുമായി ചേര്‍ന്നായിരുന്നു PR campaign ആസൂത്രണം ചെയ്തിരുന്നത്. ഒരു ഓഫീസ് മെമ്മോയില് ഷെല് തലവന് Brian Anderson\nഎല്ലാ രേഖകളും Public Access to Electronic Court Records (PACER) database ല ലഭ്യമാണ്.\n– സ്രോതസ്സ് priceofoil\nമുമ്പത്തെ ലേഖനം പച്ച കോളര് സമ്പദ്‌വ്യവസ്ഥ\nഅടുത്ത ലേഖനം ഹിമാലയത്തിലെ ഉരുകുന്ന ഹിമാനികള്


കൈനകരിയില് പക്ഷിപ്പനി സ്ഥിരീകരിച്ചു; 700 താറാവ്, 1600 കോഴി എന്നിവയെ നശിപ്പിക്കും | Bird flu confirmed in Kainakari | Madhyamam\nHomechevron_rightNewschevron_rightLocal Newschevron_rightAlappuzhachevron_rightകൈനകരിയില് പക്ഷിപ്പനി ...\ndate_range 21 Jan 2021 4:40 AM GMT\nകൈനകരിയില് പക്ഷിപ്പനി സ്ഥിരീകരിച്ചു; 700 താറാവ്, 1600 കോഴി എന്നിവയെ നശിപ്പിക്കും\nആലപ്പുഴ: കൈനകരിയില് അഞ്ഞൂറോളം താറാവുകള് ഉൾെപ്പടെ പക്ഷികള് ചത്തത് പക്ഷിപ്പനി മൂലമാണെന്ന് സ്ഥിരീകരിച്ചു. ഇവിടെനിന്ന് എടുത്ത സാമ്പിളുകള് ഭോപാലിലെ ഹൈ സെക്യൂരിറ്റി അനിമല് ഡിസീസസ് ലബോറട്ടറിയില് പരിശോധിച്ചതിെൻറ ഫലം എത്തിയതോടെയാണ് വൈറസ് സ്ഥിരീകരിച്ചത്. കലക്ടര് എ. അലക്സാണ്ടറുടെ നേതൃത്വത്തില് വകുപ്പുതല ഉദ്യോഗസ്ഥരുടെ അടിയന്തര യോഗം കലക്ടറേറ്റില് ചേര്‍ന്നു.\nഎച്ച്5 എന്8 വിഭാഗത്തിൽപെട്ട വൈറസ് ബാധയാണ് സ്ഥിരീകരിച്ചത്. രോഗബാധ സ്ഥിരീകരിച്ച പ്രദേശത്തിന് ഒരു കിലോമീറ്റര് ചുറ്റളവിനുള്ളിലെ പക്ഷികളെ കൊന്ന് നശിപ്പിക്കാൻ തീരുമാനിച്ചു. ബുധനാഴ്ച രാവിലെ 12ഒാടെ കള്ളിങ് ആരംഭിച്ചു.\nകൈനകരിയില് 700 താറാവ്, 1600 കോഴി എന്നിവയെ കൊന്ന് നശിപ്പിക്കേണ്ടതുണ്ടെന്നാണ് കണക്കാക്കുന്നത്. ഇതിന് 10 അംഗ റാപിഡ് െറസ്പോണ്‍സ് ടീം രൂപവത്കരിച്ചു. വെറ്ററിനറി ഡോക്ടർ ഉള്‍പ്പെടെ 10 പേര് ടീമില് അംഗങ്ങളായിരിക്കും.\nരണ്ട് ലൈവ് സ്റ്റോക് ഇന്‍സ്പെക്ടര്‍മാര്, രണ്ട് അറ്റന്‍ഡര്‍മാര്, റവന്യൂ ഉദ്യോഗസ്ഥന്, പഞ്ചായത്ത് ഉദ്യോഗസ്ഥന്, പൊലീസ് ഉദ്യോഗസ്ഥന്, രണ്ട് പണിക്കാര് എന്നിവരുള്‍പ്പെട്ടതാണ് ആര്.ആര്.ടി. ഒരു ദിവസംകൊണ്ട് കള്ളിങ് ജോലികള് പൂര്‍ത്തിയാക്കാനാണ് ഉദ്ദേശിക്കുന്നത്. കോഴികള് ചത്ത പ്രദേശത്തിന് ഒരു കിലോമീറ്റര് ചുറ്റളവിലെ എല്ലാ പക്ഷികളെയും കൊന്ന് പ്രത്യേക മാര്‍ഗനിർദേശ പ്രകാരം കത്തിക്കും.\nഇതിനാവശ്യമായ വിറക്, ഡീസല്, പഞ്ചസാര തുടങ്ങിയ സാമഗ്രികള് കൈനകരി പഞ്ചായത്ത് നല്‍കണമെന്ന് കലക്ടര് നിർദേശിച്ചു.\nആലപ്പുഴ: ജില്ലയിൽ കഴിഞ്ഞദിവസം പക്ഷിപ്പനി സ്ഥിരീകരിച്ച കൈനകരിയിലെ പ്രദേശങ്ങളുടെ ഒരുകിലോമീറ്റര് ചുറ്റളവിെല പക്ഷികളെ കൊന്നുനശിപ്പിക്കുന്ന കള്ളിങ് നടത്തി. പഞ്ചായത്തിലെ 10, 11 വാർഡുകളിലായി 305 താറാവ്, 223 കോഴി, രണ്ട് പേത്ത, 42 കിലോ തീറ്റ എന്നിവയാണ് നശിപ്പിച്ചത്. അഞ്ച് ആർ.ആർ.ടികളാണ് ബുധനാഴ്ച ജോലിയില് ഏര്‍പ്പെട്ടത്. ജില്ല മൃഗസംരക്ഷണ ഓഫിസര് ഡോ.പി.കെ. സന്തോഷ് കുമാര് നേതൃത്വം നല്‍കി. വിവിധ വകുപ്പ് ഉദ്യോഗസ്ഥരും സന്നിഹിതരായി. അടുത്ത ദിവസങ്ങളിലും തുടരും.\nTAGS:bird flue kainakari\nNews Summary - Bird flu confirmed in Kainakari